മുഹൂര്‍ത്തം – Srishti\nഅവന് മണ്ഡപത്തിലേക്ക് നടന്നു. പിന്നാലെ ബന്ധുക്കളും സുഹൃത്തുക്കളും. അവന് ക്ഷണിച്ചതും അവന്‍റെ വീട്ടുകാര് ക്ഷണിച്ചതുമായ് 300 പേര്. മൂന്നു ഫോട്ടോഗ്രാഫര്‍മാരാണ് ഈ സംഘത്തോടൊപ്പമുള്ളത്. നടന്നു വരുന്ന മുഴുവന് പേരുടേയും ദൃശ്യങ്ങള് പകര്‍ത്തിക്കൊണ്ട് പറക്കുന്ന ക്യാമറ പ്രവര്‍ത്തിപ്പിക്കുന്നവന്. ഒരാള് മണ്ഡപത്തിലെ ഗ്രീന് റൂം ലക്ഷ്യമാക്കി തന്‍റെ ക്യാമറയുമായ് ഓടി. അവസാനത്തെയാള് അവന്‍റെ മുന്നിലും പിന്നിലും വശങ്ങളിലുമായ് ഇരുന്നും കിടന്നും ചാഞ്ഞും ചെരിഞ്ഞും ഒരു ജിംനാസ്റ്റിക് നര്‍ത്തകനെ പോലെ അവന്‍റെ ഫോട്ടോ എടുത്തു കൊണ്ടേയിരുന്നു. പോരാത്തതിന് അവിടെ നേരത്തെ കാത്തു നിന്നിരുന്ന ഒരു ക്യാമറാമാനും. അവിടെയുണ്ടായിരുന്ന ഒട്ടുമിക്ക ആളുകളുടെയും മൊബൈല് ക്യാമറകളും അവനെ പകര്‍ത്തിക്കൊണ്ടിരുന്നു. അവനാണ് ഇന്നത്തെ താരം. ഇന്ന് അവന്‍റെ വിവാഹമാണ്.\nനിമിഷങ്ങള്‍ക്കകം അവന്‍റെ അളിയനാവാന് പോകുന്ന പയ്യന് അവളുടെ അനിയന് ഒരു ബൊക്കെ നല്‍കി അവനെ സ്വീകരിച്ചു. പയ്യനോട് സംസാരിച്ചുകൊണ്ട് അവന് താലമേന്തിയ പെണ്‍ക്കുട്ടികളുടെ അകമ്പടിയോടെ അകത്തേക്ക് കയറി. മുഹൂര്‍ത്തത്തിന് ഇനിയും സമയമുണ്ട്. അവള് മണ്ഡപത്തിലേക്ക് വരുന്നതും കാത്ത് അവന് മുന് നിരയില് ഒരു കസേരയില് ഇരുന്നു. ആരൊക്കെയോ വന്നു പരിചയപ്പെടുന്നുണ്ട്. അവന്‍റെ മനസ്സ് മുഴുവന് അകത്തെ മുറിയില് ഒരുങ്ങുന്ന അവളിലാണ്. ഒരാഴ്ച്ച മാത്രമാണ് അവന് ലീവ് കിട്ടിയിട്ടുള്ളൂ. അതിന്‍റെ പേരില് അവള് ഇന്നലെ വരെ അടിയുണ്ടാക്കി. ഇനിയും പിണക്കം ശരിക്കും മാറിയിട്ടില്ല.\nഅവന്‍റെ കോളേജ് സുഹൃത്തുക്കള് കുറച്ചു പേര് ഇന്നലെ തന്നെ എത്തിച്ചേര്‍ന്നിരുന്നു. അവന്‍റെ ഓഫീസില് നിന്നും രണ്ടു പേര് മാത്രമേ വന്നിട്ടുള്ളൂ. ബാക്കിയുള്ളവര്‍ക്ക് ലീവ് കിട്ടിയില്ല. അന്ന് പ്രോജക്റ്റ് റിലീസ് ആണ്. പറയാന് മറന്നു അവന് ഒരു സോഫ്ട് വേര് എഞ്ചിനീയര് ആണ്.\nപെട്ടെന്നാണ് ഒഫീസില് നിന്നും വന്നവരില് ഒരുവന് ഒരു കോളുണ്ടെന്ന് പറഞ്ഞ് അവനെ സമീപിച്ചത്. അവന്‍റെ ഫോണ് സ്വിച്ച് ഓഫ് ചെയ്ത് വച്ചിരിക്കുകയായിരുന്നു. അവന്‍റെ മാനേജരാണ് കോളില്. പ്രൊജെക്ടില് ഒരു ബഗ് കണ്ടെത്തിയിരിക്കുന്നു. എത്രയും പെട്ടെന്ന് അത് ഫിക്സ് ചെയ്യണം. വേറെ ആരെക്കൊണ്ടെങ്കിലും അത് ശരിയാക്കാന് പറ്റുമോ എന്ന് അവന് ചോദിച്ച് നോക്കി. അയാള് കലിപ്പിലായിരുന്നു. ഇത് അവന് ചെയ്ത ഭാഗത്ത് വന്ന ബഗ് ആണ്. വേറെ ആര്‍ക്കും അതിനെക്കുറിച്ച് വലിയ ധാരണയില്ലെന്നും അത് കൊണ്ട് അവന് തന്നെ എത്രയും പെട്ടെന്ന് അത് ഫിക്സ് ചെയ്യണമെന്നും അയാള് വാശി പിടിച്ചു.3ലക്ഷം രൂപയുടെ കച്ചവടമാണ് അവന് കാരണം നഷ്ടപ്പെടാന് പോകുന്നത്. ഈ പ്രൊജെക്റ്റ് വിജയമായാല് ഈ ക്ലയിന്‍റ് വഴി കിട്ടുമെന്ന് ഉറപ്പുള്ള മറ്റ് പ്രൊജെക്റ്റുകളും. അങ്ങനെ നോക്കുമ്പോള് കുറഞ്ഞത് 50 ലക്ഷം രൂപയുടെ നഷ്ടം. ഒടുവില് അവന്‍റെ ഒരു ജൂനിയറിന്‍റെ സഹായത്തോടെ ബഗ് കറെക്റ്റ് ചെയ്യാമെന്ന ധാരണയിലെത്തി. എത്രയും പെട്ടെന്ന് ബഗ് ഫിക്സ് ചെയ്യണം.\nഅവള് മണ്ഡപത്തിലെത്തിയതും വിവാഹ മുഹൂര്‍ത്തം സമാഗതമായതുമൊന്നും അവനറിഞ്ഞില്ല. അവന്‍റെ തലച്ചോര് ബഗ് എങ്ങനെ കറക്റ്റ് ചെയ്യാം എന്ന ഒരൊറ്റ ലക്ഷ്യത്തിനായി അലയുകയായിരുന്നു. കാരണവന്‍മാരും ബന്ധുക്കളും അവനോട് മുഹൂര്‍ത്തം കഴിയുന്നതിന് മുന്‍പ് മണ്ഡപത്തിലേക്ക് കയറാന് പറഞ്ഞു. പക്ഷേ അവര് പറയുന്നത് അവന് കേള്‍ക്കുന്നുണ്ടായിരുന്നില്ല. ബഗ് ഫിക്സ് ചെയ്ത് പ്രൊജെക്റ്റ് റിലീസ് ചെയ്യുന്ന മുഹൂര്‍ത്തം മാത്രമായിരുന്നു അവന്‍റെ മുന്നില്. അവന്‍റെ ജോലി, ബിടെക് കഴിഞ്ഞ്3വര്‍ഷത്തെ വെറുതെയിരിപ്പിനു ശേഷം അഥവാ അലയലുകള്‍ക്ക് ശേഷം കിട്ടിയ തുച്ഛമായ വരുമാനമുള്ള അവന്‍റെ അന്തസുള്ള ഐ‌ടി ജോലി, അതായിരുന്നു ആ നിമിഷം അവന് ബാക്കി എല്ലാറ്റിനേക്കാളും വലുത്.\nഈ വിവാഹം വേണ്ടെന്ന് പെണ്‍വീട്ടുകാര് തീര്‍ത്തു പറഞ്ഞ് മണ്ഡപത്തില് നിന്നിറങ്ങി പോയതൊന്നും അവന് അറിഞ്ഞതേയില്ല. അവന്‍റെ സഹപ്രവര്‍ത്തകര് അവനുണ്ടായ നഷ്ടമോര്‍ത്ത് തലകുനിച്ച് അവന്‍റെ വീട്ടുകാരുടെ പ്രാക്കും കേട്ടു നിന്നു. ബഗ്ഗ് ഫിക്സ് ചെയ്ത് പ്രൊജെക്റ്റ് റിലീസിനയച്ച് തന്‍റെ വിവാഹം മുടങ്ങിയത് അവനറിഞ്ഞ നിമിഷം ഓഫീസില് നിന്നും മറ്റൊരു കോള് അവനെത്തേടിയെത്തി. അവന് കാരണം എല്ലാവരും കുറച്ചു നേരത്തേക്ക് ടെന്‍ഷന് ആവുകയും പ്രൊജെക്റ്റ് നഷ്ടപ്പെടുമെന്ന അവസ്ഥയില് എത്തിച്ചതിനാലും അവനെ ടെര്‍മിനേറ്റ് ചെയ്തിരിക്കുന്നു എന്ന് അറിയിക്കാനയുള്ള കോള്. കമ്പനിക്ക് അവനെക്കൊണ്ടുള്ള ആവശ്യം കഴിഞ്ഞിരിക്കുന്നു. പ്രൊജെക്റ്റ് യഥാര്‍ത്ഥ മുഹൂര്‍ത്തത്തില് തന്നെ റിലീസ് ആയി. പെണ്ണിനു പിറകെ പത്രാസുള്ള ജോലിയും പോയി എന്നറിഞ്ഞ അവന്‍റെ അച്ചനുമമ്മയും തളര്‍ന്നിരുന്നു.\nഅന്നത്തെ രാത്രിയില്, റെസ്യൂമില് എന്തൊക്കെ പുതിയതായി ചേര്‍ക്കണമെന്നും അത് പുതിയ ജോലി കിട്ടുന്നതില് എങ്ങനെ സഹായകമാകുമെന്നുമോര്‍ത്ത്കൊണ്ട് അവന് ഇന്‍റര്‍വ്യൂ ചോദ്യാവലികള് ഡൌണ്‍ലോഡ് ചെയ്യാന് തുടങ്ങി.\nName : Shilpa T A\nCompany : Lanware Solutions\nGreat workk, poli


കേരളത്തില് 488 പേര്‍ക്ക് കൂടി കോവിഡ്; 143 പേര്‍ക്ക് രോഗമുക്തി,2മരണം, - News Bengaluru\nകേരളത്തില് 488 പേര്‍ക്ക് കൂടി കോവിഡ്; 143 പേര്‍ക്ക് രോഗമുക്തി,2മരണം,\nBy news desk\t Last updated Jul 11, 2020 0\nതിരുവനന്തപുരം : കേരളത്തില് ഇന്ന് 488 പേർക്ക് കോവിഡ് സ്ഥിരീകരിച്ചു. തിരുവനന്തപുരത്ത് കോവിഡ് അവലോകന യോഗത്തിനു ശേഷം പത്രസമ്മേളനത്തില് മുഖ്യമന്ത്രി പിണറായി വിജയനാണ് ഇക്കാര്യം അറിയിച്ചത്. 143 പേര് രോഗമുക്തി നേടി. സമ്പർക്കത്തിലൂടെ 234 പേർക്ക് രോഗം ബാധിച്ചിട്ടുണ്ട്. രണ്ടുപേര് കോവിഡ് ബാധിച്ച് മരിച്ചു. തിരുവനന്തപുരത്ത് സൈഫുദ്ദീന് (66), എറണാകുളത്ത് പി.കെ ബാലകൃഷ്ണന് (79) എന്നിവരാണ് മരിച്ചത്. ഏറ്റവും ഉയര്‍ന്ന പ്രതിദിന കേസാണ് ഇന്നത്തേത്. രോഗം സ്ഥിരീകരിച്ചവരില് 167 പേര് വിദേശത്തുനിന്ന് വന്നവരാണ്. 76 പേര് മറ്റു സംസ്ഥാനങ്ങളില്‍നിന്ന വന്നവരും.\nരണ്ട് ആരോഗ്യ പ്രവർത്തകർക്കും ഐടിബിപി രണ്ട്, ബിഎസ്എഫ് രണ്ട്, ബിഎസ്ഇ നാല് പേർക്കുമാണ് രോഗം സ്ഥിരീകരിച്ചത്. 2104 സാമ്പിളുകൾ 24 മണിക്കൂറിനിടെ പരിശോധിച്ചു.\n3694 പേർ ആശുപത്രികളിലാണ്. ഇന്ന് മാത്രം 570 പേരെ ആശുപത്രിയിൽ പ്രവേശിപ്പിച്ചു. ഇതുവരെ 233809 സാമ്പിളുകൾ പരിശോധനക്കയച്ചു. 6449 സാമ്പിളുകളുടെ ഫലം ലഭിക്കാനുണ്ട്. മുൻഗണനാ വിഭാഗത്തിലെ 73768 സാമ്പിളുകൾ ശേഖരിച്ചു. 66636 സാമ്പിളുകൾ നെഗറ്റീവായി. സംസ്ഥാനത്തെ ഹോട്സ്പോട്ടുകൾ 195 ആയി. പുതുതായി 16 ഹോട്സ്പോട്ടുകളാണ് നിലവിൽ വന്നത്.\nഇന്നലെ വരെയുള്ള ജില്ലയിലെ കണക്കനുസരിച്ച് 18828 പേർ വീടുകളിലും 1901 പേർ വിവിധ സ്ഥാപനങ്ങളിലും കരുതൽ നിരീക്ഷണത്തിലാണ്. ഇതുവരെ പൂന്തുറയിൽ 1366 ആന്റിജൻ പരിശോധന നടത്തി. 262 പോസിറ്റീവ് കേസുകൾ റിപ്പോർട്ട് ചെയ്‌തു. പരിശോധന തുടരുന്നു. 150 കിടക്കകളുള്ള ട്രീറ്റ്മന്റ് സെന്റർ ഉടൻ അവിടെ സജ്ജമാക്കും. മൊബൈൽ മെഡിസിൻ ഡിസ്പെൻസറി സജ്ജീകരിച്ചു.\nഇന്ന് ലഭിക്കുന്ന കണക്കുകൾ സംസ്ഥാനത്താകെ രോഗവ്യാപനം വർധിക്കുന്നതിന്റെ സൂചനയാണ് നല്‍കുന്നത്. തിരുവനന്തപുരത്ത് 69 പേർക്കാണ് ഇന്ന് രോഗബാധ. 46 പേർ സമ്പർക്ക രോഗികൾ. പുറമെ, എവിടെ നിന്ന് ബാധിച്ചതെന്ന് അറിയാത്ത 11 കേസുകളും ഉണ്ട്. ജില്ലയിൽ നിരീക്ഷണം ശക്തമായി തുടരുന്നു. ആലപ്പുഴയിലാണ് ഇന്ന് ഏറ്റവും കൂടുതൽ പുതിയ രോഗികൾ. 87 പേർ. ഇതിൽ 51 പേർക്ക് സമ്പർക്കത്തിലൂടെയാണ് രോഗബാധയുണ്ടായത്.\nകോവിഡ് വ്യാപന മേഖലകളില് ട്രിപിള് ലോക് ഡൗണ് സാധ്യത തേടി കര്‍ണാടക സര്‍ക്കാര്\nജൂലൈ പതിനാലാം തീയ്യതി ചൊവ്വാഴ്ച രാത്രി 8 മണി മുതല് ഒരാഴ്ചത്തേക്ക് ബെംഗളൂരു അർബർ /റൂറൽ ജില്ലകളിൽ ലോക് ഡൗൺ പ്രഖ്യാപിച്ചു


കുതിരയെക്കണ്ട് ആന ഇടഞ്ഞു; മൂന്നുപേര്‍ക്ക് പരിക്ക് | IndSamachar\nവെഞ്ഞാറമൂട്: കുതിരയെ കണ്ട് ആന ഇടഞ്ഞത് നാട്ടുകാരെ പരിഭ്രാന്തിയിലാക്കി. ജനം ചിതറി ഓടുന്നതിനിടയില് രണ്ടു വാഹനങ്ങള് കൂട്ടിമുട്ടി. ഓടി രക്ഷപ്പെടുന്നതിനിടെ താഴെ വീണ് രണ്ട് സ്ത്രീകള് ഉള്‍പ്പെടെ മൂന്ന് പേര്‍ക്ക് പരിക്കേറ്റു.\nകീഴായിക്കോണം ശ്രീ മുത്താരമ്മന് ക്ഷേത്രത്തിന് മുന്‍വശത്ത് രാവിലെ 8.20-നാണ് സംഭവം. പിരപ്പന്‍കോട് തൈക്കാട് തടിമില് നടത്തിവരുന്ന രവീന്ദ്രന്‍റെ ഉടമസ്ഥതയിലുള്ള കണ്ണന് എന്ന ആനയാണ് ഇടഞ്ഞത്. തൈക്കാട്ടു നിന്നും കൈലാസത്ത്കുന്ന് പാറയില് ശ്രീമഹാദേവ ക്ഷേത്രത്തിലെ വിനായി ചതുര്‍ഥി ആഘോഷ പരിപാടിയുടെ ആനയൂട്ടിന് കൊണ്ടുപോകുന്നതിനിടെയായിരുന്നു സംഭവം. റോഡിലൂടെ നടത്തിക്കൊണ്ടുവരുകയായിരുന്ന ആന ക്ഷേത്രത്തിന് മുന്‍വശം കെട്ടിയിരുന്ന കുതിരയെ കണ്ട് വിരണ്ടു. തുടര്‍ന്ന് ഇടഞ്ഞ ആന അവിടെ നിന്നും ഓടി. പരിഭ്രാന്തിയിലായ നാട്ടുകാര് ചിതറി ഓടി. ഇതിനിടയില് ഭയന്ന് പൊടുന്നനെ ബ്രേക്കിട്ട് നിര്‍ത്തിയ വാഹനങ്ങള് കൂട്ടിമുട്ടുകയും ചെറിയ കേടുപാടുകള് സംഭവിക്കുകയും ചെയ്തു.\nഭയന്ന് ഓടിയ കീഴായിക്കോണം സ്വദേശികളായ ശാന്ത, ജോര്‍ജ് ബാബു, വണ്ടിപ്പുരമുക്ക് സ്വദേശി ഓമന എന്നിവര്‍ക്കാണ് പരിക്കേറ്റത്. വെഞ്ഞാറമൂട് പോലീസും ഫയര്‍ഫോഴ്സ് സംഘവും സ്ഥലത്ത് എത്തിയിരുന്നു.\nനീണ്ട പരിശ്രമത്തിനൊടുവില് ഒന്നാം പാപ്പന് പ്രകാശ് ആനയെ സമീപത്തെ റബര് തോട്ടത്തില് തളയ്ക്കുകയായിരുന്നു. എലിഫന്‍റ് സ്ക്വാഡിനെ വിവരം അറിയിച്ചിട്ടുണ്ടെന്നും അവരുടെ നിര്‍ദ്ദേശപ്രകാരം തുടര് നടപടി സ്വീകരിക്കുമെന്നും പോലീസ് പറഞ്ഞു.\nPingback: Samsung LN40B750U1F manuals


പണം മാത്രം പോര വാങ്ങാനും ആള് വേണം, സർക്കാർ പ്രഖ്യാപനങ്ങൾ ഇരട്ട ബാലൻസ് ഷീറ്റ് പ്രതിസന്ധി വർധിപ്പിച്ചേക്കും | covid package decisions may lead to twin balance sheet problem\nThiruvananthapuram, First Published 5, Jun 2020, 8:00 PM\nഡിമാൻഡ് ഉണ്ടായില്ലെങ്കിൽ എംഎസ്എംഇ കൾക്ക് തങ്ങൾ എടുത്ത വായ്പ തിരിച്ചടക്കാൻ പറ്റാതെയാവും. ഇത് ഇരട്ട ബാലൻസ് ഷീറ്റ് പ്രതിസന്ധി ഉണ്ടാക്കും\nഇന്ത്യയു‌ടെ കാർഷിക മേഖല കഴിഞ്ഞാൽ രണ്ടാമതായി ഏറ്റവും കൂടുതൽ തൊഴിൽ നൽകുന്നത് എംഎസ്എംഇ (സൂക്ഷ്മ -ചെറുകിട -ഇടത്തരം സംരംഭങ്ങൾ) മേഖലയാണ്. ഏകദേശം 11 കോടിയോളം പേർക്ക് ഈ മേഖല തൊഴിൽ നൽകുന്നുണ്ട് എന്നാണ് കണക്കുന്നത്. നമ്മുടെ രാജ്യത്തിൻറെ ആഭ്യന്തര ഉത്പാദനത്തിന്റെ 28 ശതമാനത്തോളം ഈ മേഖലയാണ് സംഭാവന നൽകുന്നത്. നമ്മുടെ അയൽ രാജ്യമായ ചൈന എടുത്തു കഴിഞ്ഞാൽ അവരുടെ കയറ്റുമതിയുടെ 68 ശതമാനത്തോളം എംഎസ്എംഇകളാണ് സംഭാവന ചെയ്യുന്നത്. കൊവിഡ് മൂലമുളള ധനകാര്യ പ്രതിസന്ധി ഏറ്റവും കൂടുതൽ സമ്മർദ്ദത്തിലാക്കിയതും ഈ മേഖലയെ തന്നെയാണ്.\nഅൽപ്പം ചരിത്രത്തിലേക്ക് പോയാൽ, തൊണ്ണൂറ്റിയൊന്നിലെ ഉദാരവത്കരണത്തിനു മുൻപ് രാജ്യത്തെ ചെറു സംരംഭങ്ങൾ വലിയ വിഭാഗത്തിന് തൊഴിലും ആശ്രയവും നൽകിയിരുന്നു. എന്നാൽ, ഉദാരവത്കരണത്തിനു ശേഷം വലിയ കോർപ്പറേറ്റുകൾ മാർക്കറ്റ് പിടിക്കാൻ തുടങ്ങി. സാങ്കേതിക വിദ്യയും ഉയർന്ന മൂലധന ശേഷിയും ഇതിന് അവർക്ക് സഹായകരമായി നിന്നു. കയറ്റുമതി, ഉത്പാദനം, തൊഴിൽ ലഭ്യത എന്നിവയിൽ വലിയ കമ്പനികൾ എംഎസ്എംഇകളെ കടത്തി വെട്ടി. ഈ വലിയ സമ്മർദ്ദം തൊഴിലാളി കേന്ദ്രികൃതമായ എംഎസ്എംഇ കൾക്ക് താങ്ങാനായില്ല. എന്നാൽ, ഏകദേശം രണ്ടായിരത്തോടു അടുത്തപ്പോൾ എംഎസ്എംഇകൾ ഊർജസ്വലമായി തന്നെ തിരിച്ചുവന്നു. എംഎസ്എംഇ ക്ക് സുപ്രധാനമായ ഒരു സാമ്പത്തിക വർഷമായിരുന്നു 2006 -2007. ഈ സമയത്താണ് എംഎസ്എംഇ ആക്ട് നിലവിൽ വന്നത്. എംഎസ്എംഇക്ക് ശരിയായ ഒരു നിർവചനം ഇത് നൽകി. സേവന മേഖലയെയും ഈ ആക്ടിൽ ഉൾപ്പെടുത്തി. മൈക്രോ, ചെറുകിട, ഇടത്തരം എന്നീ മൂന്ന് വിഭാഗങ്ങൾക്ക് മോനിറ്ററി പരിധിയും പ്രഖ്യാപിച്ചു.\nകേന്ദ്ര സർക്കാർ പ്രഖ്യാപനങ്ങളിലൂടെ\nകേന്ദ്ര സർക്കാർ പ്രധാനമായും വായ്പ പദ്ധതികളിൽ ഊന്നിയ ധനകാര്യ നയമാണ് ഈ വ്യവസായ മേഖലയ്ക്കായി പ്രഖ്യാപിച്ചിരിക്കുന്നത്. അതിലൊരു പ്രഖ്യാപനം എംഎസ്എംഇ കൾക്ക് അടുത്ത അഞ്ചു മാസത്തേക്ക് സർക്കാർ ഗ്വാരന്റിയിൽ മൂന്നു ലക്ഷം കോടി രൂപയുടെ ഈടില്ലാതെയുള്ള വായ്പ പദ്ധതിയാണ്. അതേപോലെതന്നെ സമ്മർദ്ദം അനുഭവിക്കുന്ന എംഎസ്എംഇ കൾക്കുള്ള സബോർഡിനേറ്റഡ് വായ്പ പദ്ധതിയും. ഈ രണ്ടു വായ്പ പദ്ധതികളെയും തിരഞ്ഞെടുക്കുന്ന ഗുണഭോക്താക്കളുടെ എണ്ണം കുറവായിരിക്കും എന്നതാണ് സത്യം. കാരണം വായ്പ കുടിശ്ശികയുള്ള എംഎസ്എംഇ കൾക്ക് മാത്രമേ ഈടില്ലാതെയുള്ള വായ്പ എടുക്കാൻ സാധിക്കു. ഇനി വായ്പ ഉള്ള എംഎസ്ഇഎം കൾ പോലും ഈ പ്രഖ്യാപിച്ച വായ്പ എടുക്കാനുള്ള സാധ്യതയും കുറവാണ്. ഇതിനുള്ള പ്രധാന കാരണം ലോക്ക് ഡൗൺ മൂലം വലിയ കമ്പനികൾ അടച്ചിടുകയും ആവശ്യത്തിനുള്ള ഡിമാൻഡ് ഇല്ലാതാകുകയും ചെയ്തതോടെ ഈ കൂ‌ട്ടർ ഇനി വായ്പയെടുക്കാൻ മ‌ടിക്കും.\nമറ്റൊരു പ്രധാന പ്രഖ്യാപനം വിവിധ സർക്കാർ വിഭാഗങ്ങൾ ഇരുന്നൂറു കോടി വരെയുള്ള ആഗോള ടെൻഡർ ക്ഷണിക്കുമ്പോൾ അതിൽ ഇന്ത്യയിലെ കമ്പനികളെ മാത്രം ഉൾപെടുത്തുക എന്നുള്ള തീരുമാനമാണ്. ഈ തീരുമാനം ശരിക്കും രാജ്യത്തുളള കമ്പനികൾക്കു ആത്മവിശ്വാസം നൽകും. ഇതുമൂലം ആഭ്യന്തര കമ്പനികൾ ടെക്നോളജി മേഖലയിൽ കൂടുതൽ അഗ്രഗണ്യരാവാനുള്ള സാധ്യതയും ഈ തീരുമാനത്തിലൂടെ വർധിക്കുന്നു. അതേപോലെതന്നെ സർക്കാർ, സ്വകാര്യ കമ്പനികളിൽ നിന്നും ലഭിക്കേണ്ട തീർപ്പുകല്പിച്ചിട്ടില്ലാത്ത പേയ്‌മെന്റുകൾ 45 ദിവസത്തിനുള്ളിൽ നൽകണം എന്നുള്ള തീരുമാനം വളരെ പ്രശംസ അർഹിക്കുന്നതാണ്. ഇത് വളരെ കഷ്ടത അനുഭവിക്കുന്ന എംഎസ്എംഇ കൾക്ക് തങ്ങളുടെ പ്രവർത്തന മൂലധനം അഥവാ ദൈനംദിന ഫാക്ടറി ഓപ്പറേഷൻ ചിലവുകൾക്ക് പ്രയോജനപ്പെടുത്താം.\nവിഷ്യസ് സൈക്കിൾ അഥവാ വിഷമവൃത്തം\nഎംഎസ്എംഇ കൾക്ക് ഡിമാൻഡ് ഇല്ലാത്തതാണ് രാജ്യത്തെ പ്രധാന പ്രശ്നം. ഈ പ്രശ്നത്തെ പരിഹരിക്കാൻ കേന്ദ്ര -സംസ്ഥാന സർക്കാർ കാര്യമായ രീതിയിൽ ശ്രമിക്കേണ്ടിയിരിക്കുന്നു. അതായത് എംഎസ്എംഇ കൾക്ക് തങ്ങളുടെ ഫാക്ടറികളിൽ ആവശ്യത്തിനു ഉത്പന്നങ്ങൾ ഉത്പാദിപ്പിക്കാനുള്ള ഓർഡറുകൾ ഇല്ല. ചുരുക്കത്തിൽ ഇങ്ങനെയുണ്ടാവുന്ന കുറഞ്ഞ ഡിമാൻഡ് മൂലം ഉത്പാദനം കുറയുന്നു. കുറഞ്ഞ ഉത്പാദനം മൂലം തൊഴിലവസരങ്ങൾ കുറയുന്നു. തത്‌ഫലമായി തൊഴിലാളികളിൽ നിന്ന് കുടുംബങ്ങളിൽ പണം എത്താതെ മൊത്തമുള്ള ഡിമാന്റിൽ വീണ്ടും കുറവുണ്ടാകുന്നു. ഇതിനെയാണ് വിഷ്യസ് സൈക്കിൾ അഥവാ വിഷമവൃത്തം എന്ന് പറയുന്നത്.\nഇരട്ട ബാലൻസ് ഷീറ്റ് പ്രതിസന്ധി\nഏതായാലും സർക്കാർ പ്രഖ്യാപിച്ച ലിക്വിഡിറ്റി അല്ലെങ്കിൽ ദ്രവ്യതയുടെ കുത്തിവക്കൽ പദ്ധതി വിജയകരമാവണമെങ്കിൽ ഡിമാൻഡ് ഉണ്ടാകണം എന്നുള്ള കാര്യത്തിൽ തർക്കമില്ല. ഈ ഡിമാൻഡ് ഉണ്ടായില്ലെങ്കിൽ എംഎസ്എംഇ കൾക്ക് തങ്ങൾ എടുത്ത വായ്പ തിരിച്ചടക്കാൻ പറ്റാതെയാവും. ഇത് ഇരട്ട ബാലൻസ് ഷീറ്റ് പ്രതിസന്ധി അഥവാ ബാങ്കുകളുടെ ബാലൻസ് ഷീറ്റിൽ എംഎസ്എംഇ കൾ വായ്പ തിരിച്ചടക്കാത്തതു മൂലം എൻപിഎ ലയബിലിറ്റി അഥവ പ്രവർത്തനരഹിതമായ ആസ്ഥികളുടെ ബാധ്യത ഉണ്ടാക്കുന്നു. അതേപോലെതന്നെ എംഎസ്എംഇ കളുടെ ബാലൻസ് ഷീറ്റിൽ വായ്പ തിരിച്ചടക്കാത്തതുമൂലം കടബാധ്യതയും ഉയരുന്നു. നേരത്തെ തന്നെ ഈ ഇരട്ട ബാലൻസ് ഷീറ്റ് പ്രതിസന്ധി രാജ്യത്തെ ബാങ്കുകൾ നേരിടുന്നുണ്ട്.\nചുരുക്കിപ്പറഞ്ഞാൽ സർക്കാർ ഡിമാൻഡ് ഉണ്ടാക്കാനുള്ള നടപടികളാണ് സ്വീകരിക്കേണ്ടത്. എംഎസ്എംഇ തൊഴിലാളികൾക്ക് വേണ്ടി ശമ്പള സുരക്ഷ പദ്ധതികൾ തുടങ്ങുക. അങ്ങനെ അവരുടെ കൈകളിൽ പണം എത്തിക്കുക. ഇത് തൊഴിലാളികൾക്ക് ഈ പ്രതിസന്ധി മറികടക്കുന്നതുവരെ തങ്ങളുടെ ജീവിതം പിടിച്ചു നിർത്താൻ ഉപകാരപ്പെടും. അതേപോലെതന്നെ പ്രതിസന്ധിയിലുള്ള എംഎസ്എംഇ കൾക്ക് ഈ പ്രതിസന്ധി ഘട്ടം കഴിയുന്നതുവരെ വൈദ്യുതി ചാർജിൽ ഇളവുകൾ നൽകുക തുടങ്ങിയ കാര്യങ്ങൾ ചെയ്താൽ അത് പ്രതിസന്ധിയിലുള്ള എംഎസ്എംഇ കൾക്ക് ഈ ഞെരുക്കത്തിൽ നിന്ന് പെട്ടെന്ന് കിട്ടുന്ന ആശ്വാസമായിരിക്കും.\n--- വിഘ്നേഷ് വി (തിരുച്ചിറപ്പള്ളി ഐഐഎമ്മിലെ (ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെന്റ്) പിജിപിഎം വിദ്യാര്‍ത്ഥിയാണ് ലേഖകന്)\nLast Updated 5, Jun 2020, 8:03 PM\ncovid package decisions\nഇരട്ട ബാലൻസ് ഷീറ്റ്


പുത്തൻ അവതാരത്തിൽ വിജയ് സേതുപതി- 'കുല സാമി'യ്ക്കായി തിരക്കഥയും സംഭാഷണവും രചിച്ച് പ്രിയതാരം -\nHome Entertainment പുത്തൻ അവതാരത്തിൽ വിജയ് സേതുപതി- ‘കുല സാമി’യ്ക്കായി തിരക്കഥയും സംഭാഷണവും രചിച്ച് പ്രിയതാരം\nപുത്തൻ അവതാരത്തിൽ വിജയ് സേതുപതി- ‘കുല സാമി’യ്ക്കായി തിരക്കഥയും സംഭാഷണവും രചിച്ച് പ്രിയതാരം\nതമിഴ് സിനിമാലോകത്തിന് പ്രിയങ്കരനായ നടനാണ് വിജയ് സേതുപതി. വർഷങ്ങളോളം ജൂനിയർ ആർട്ടിസ്റ്റായി സിനിമകളിൽ മുഖം കാണിച്ച വിജയ് സേതുപതി, കഴിവും പരിശ്രമവുംകൊണ്ടാണ് മുൻനിരയിലേക്ക് ഉയർന്നുവന്നത്. ഇപ്പോഴിതാ, കൈനിറയെ ചിത്രങ്ങളുമായി തിരക്കിലാണ് താരം. നായകന് പുറമെ വില്ലനായും അതിഥി വേഷത്തിലുമൊക്കെ അഭിനയിക്കാൻ തയ്യാറാണെന്നതാണ് വിജയ് സേതുപതിയുടെ പ്രത്യേകത.\nഅഭിനയത്തിൽ മാത്രമല്ല, ഗായകനായും സംഭാഷണങ്ങൾ രചിച്ചും വിജയ് സേതുപതി ശ്രദ്ധ നേടിയിട്ടുണ്ട്. രണ്ടു ചിത്രങ്ങൾക്ക് സംഭാഷണം രചിച്ച വിജയ് ‘കുല സാമി’ എന്ന ചിത്രത്തിനായി തിരക്കഥയും സംഭാഷണവും ഒരുക്കുകയാണ്. നടൻ വിമൽ നായകനാകുന്ന കുല സാമി സംവിധാനം ചെയ്യുന്നത് ശരവണൻശക്തിയാണ്. ഒക്ടോബർ 16ന് ചിത്രീകരണം ആരംഭിക്കുമെന്നാണ് റിപ്പോർട്ടുകൾ സൂചിപ്പിക്കുന്നത്.\nഅതേസമയം, നിരവധി ചിത്രങ്ങളുമായി തിരക്കിലാണ് നടൻ വിമൽ. സണ്ടക്കാരി, കൃഷ്ണ രാശി, ലക്കി, മഞ്ഞൾ കുടൈ, തുടിക്കരങ്കൾ എന്നീ ചിത്രങ്ങൾ അണിയറയിൽ പുരോഗമിക്കുകയാണ്. സണ്ടക്കാരിയിൽ ശ്രിയ ശരണാണ് വിമലിന്റെ നായിക.\nവിജയ് നായകനായി എത്തുന്ന ചിത്രങ്ങളും അണിയറയിൽ റിലീസിന് തയ്യാറെടുക്കുകയാണ്. കപെ രണസിംഗമാണ് അടുത്തിടെ റിലീസ് ച്യ്ത വിജയ് സേതുപതി ചിത്രം. ഓൺലൈൻ റിലീസ് ചെയ്ത ചിത്രം ശ്രദ്ധ നേടിയിരുന്നു. അതേസമയം, വില്ലൻ വേഷങ്ങളിലാണ് വിജയ് സേതുപതി തിളങ്ങുന്നത്.\nRead More: ‘എന്റെ ആദ്യ നായികാവേഷത്തിന് രണ്ടു വയസ്’- ജോസഫ് ഓർമ്മകൾ പങ്കുവെച്ച് മാധുരി\nരജനികാന്തിന്റെ പേട്ടയിലും മണിരത്നം സംവിധാനം ചെയ്ത ചെക്ക ചിവന്ത വാനത്തിലും വിജയ് സേതുപതി വില്ലൻ വേഷത്തിൽ എത്തിയിരുന്നു. അല്ലു അർജുന്റെ വില്ലനാകാൻ കൂടി തയാറെടുക്കുകയാണ് വിജയ് സേതുപതി. അല്ലു അർജുന്റെ ഇരുപതാമത്തെ ചിത്രത്തിലാണ് വിജയ് സേതുപതി വില്ലനായി എത്തുന്നത്. വിജയ് നായകനാകുന്ന മാസ്റ്ററിലും വില്ലൻ വേഷത്തിലാണ് വിജയ് സേതുപതി എത്തുന്നത്.\nStory highlights- vijay sethupathy as script witer and dialogue writer in kula saamy\n16 മാസങ്ങൾ കൊണ്ട് 17 രാജ്യങ്ങളും 30 അതിർത്തികളും പിന്നിട്ട് 40,000 കിലോമീറ്റർ ദൂരം സഞ്ചരിച്ച് റെക്കോർഡ് സൃഷ്ടിച്ച ഓനൺ ഇനിയില്ല. കുയിൽ വർഗത്തിൽപ്പെട്ട പക്ഷിയാണ് ഓനൺ. കഴിഞ്ഞ...


16 May 2019 1:07 AM GMT\nലേഖയുടെയും വൈഷ്ണവിയുടെയും ജീവനെടുത്തത് മന്ത്രവാദത്തിന്റെ പേരിൽ കുടുംബത്തിനുള്ളിലെ പീഡനമോ അതോ വായ്പയുടെ പേരിൽ കനറാ ബാങ്ക് അധികൃതരുടെ ജപ്തി ഭീഷണിയോ എന്ന് ചർ‌ച്ചകൾ നടക്കുമ്പോൾ തെക്കേതിന് (വീട്ടുവളപ്പിലെ ആൽത്തറ) മുന്നിൽ ആ അമ്മയുടെയും മകളുടെയും ചിത കത്തിയമർന്നു. ജപ്തി ഭീഷണിയുടെ പേരിൽ അമ്മയും മകളും ആത്മഹത്യ ചെയ്തെന്ന വാർത്ത ഒരു രാത്രി ഇരുട്ടി വെളുത്തപ്പോഴെക്കും ഗാർഹിക പീഡനാരോപണത്തിന്റെയും മന്ത്രവാദത്തിന്റെ പേരിലേക്കും മാറുകയായിരുന്നു. രണ്ട് ജീവനുകൾ ഭൂമിയിൽ നിന്നും എന്നെന്നേക്കുമായി ഇല്ലാതായെങ്കിലും മരണങ്ങൾ സംബന്ധിച്ച സംശയങ്ങളും ദുരൂഹതകളും ഇപ്പോഴും ബാക്കി നിൽക്കുന്നു.\nപതിനഞ്ച് വർഷം മുൻപായിരുന്നു മാരായമുട്ടം മലയില്‍ക്കടയിലെ ചന്ദ്രൻ ഭവന വായ്പയായി നെയ്യാറ്റിൻകര കനറാ ബാങ്കിൽ നിന്നും5ലക്ഷം രൂപ വായ്പ എടുത്തത്. എന്നാൽ ലേഖയുടെയും വൈഷ്ണവിയുടെയും കത്തിക്കരിഞ്ഞ മൃതദേഹങ്ങൾ എത്തിക്കുന്ന സമയത്തും വൈഷ്ണവി ഭവന്റെ പണി പൂർത്തിയായിട്ടില്ല. വിദേശത്തായിരുന്ന ചന്ദ്രൻ ആറ് മാസങ്ങൾക്ക് മുൻപ് മാത്രമാണ് തിരികെ നാട്ടിലെത്തുന്നത്. എന്നിട്ടും വായ്പ അടച്ച് തീർക്കാനായില്ല. ഇവിടെയാണ് മന്ത്രവാദത്തിന് നേരെ ആത്മഹത്യ വിരൽ ചൂണ്ടുന്നത്. പക്ഷേ ഗാർഹിക പീഡനം ഉൾ‌പ്പെടെയുള്ള വെളിപ്പെടുത്തലുകൾ വിശ്വസിക്കാൻ കഴിയാത്ത നാട്ടുകാരും ഇപ്പഴും മാരായമുട്ടത്തുണ്ട്.\nമലയില്‍ക്കട കവലയ്ക്ക് സമീപം റോഡിനോട് ചേർന്നാണ് മരിച്ച ലേഖയും മകള് വൈഷ്ണവിയും ചന്ദ്രൻ, അമ്മ കൃഷ്ണമ്മ എന്നിവർക്കൊപ്പം താമസിക്കുന്നത്. നാട്ടുകാരുമായി അധികം ബന്ധമില്ലാത്തവരാണ് ചന്ദ്രന്റെ കുടുംബം എന്നാണ് പ്രദേശവാസികളുടെ പൊതുവെയുള്ള അഭിപ്രായം. അതിനാൽ ആരോപിക്കപ്പെടുന്ന മന്ത്രവാദം സംബന്ധിച്ച വിവരങ്ങൾ അധികമാർക്കും അറിയില്ല. പണി പൂർത്തിയാവാത്ത വീടിന് പിറകിലായാണ് തെക്കേത് എന്നും ആൽത്തറയെന്നും പറയപ്പെടുന്ന ആ ആരാധനാ സ്ഥലം. ചെറിയ ചുറ്റുമതിൽ കൊണ്ട് കെട്ടിമറച്ച സ്ഥലത്ത് രണ്ട് ചെറിയ ശ്രീകോവിൽ പോലുള്ള സംവിധാനമാണുള്ളത്. ഇതിന് മുന്നിൽ കഴിഞ്ഞ ദിവസം പൂജ നടന്നതായിട്ടുള്ള ലക്ഷണങ്ങളും കാണാം.\nലേഖയും വൈഷ്ണവിയും മരിച്ചതിന് പിന്നാലെ ബുധനാഴ്ച രാവിലെയാണ് ഫോറൻസിക് പരിശോധനകൾക്കായി വിദഗ്ദർ മാരായമുട്ടം മലയിൽ‌ക്കടയിലെത്തുന്നത്. വീട് തുറന്ന് പരിശോധിച്ചപ്പോഴായിരുന്നു ഇരുവരും ആത്മഹത്യ ചെയ്ത മുറിയിൽ നിന്നും ആത്മഹത്യാ കുറിപ്പ് കണ്ടത്തിയത്. ചുമരില് ഒട്ടിച്ച നിലയിൽ മൂന്ന് പേപ്പറുകളും ചുമരിൽ എഴുതിയ ഒരു കുറിപ്പുമായിരുന്നു ആത്മഹത്യയുടെ കാരണം വഴിതിരിച്ച് വിട്ടത്. ഇതോടെ സമീപത്തെ ആൽത്തറയടക്കം പോലീസ് പരിശോധനയ്ക്ക് വിധേയമാക്കുകയായിരുന്നു. ആത്മഹത്യ കുറിപ്പിലെ ആരോപണങ്ങൾ സാധുകരിക്കുന്ന തെളിവുകളാണ് ഇവിടെ നിന്നും പോലീസിന് ലഭിച്ചതെന്ന് പരിസരവാസികള് സാക്ഷ്യപ്പെടുത്തുന്നു.\nഅൽത്തറയ്ക്ക് മുന്നിൽ പൂജകൾക്ക് ശേഷം സമർപ്പിച്ച രണ്ട് ലോട്ടറി ടിക്കറ്റുകൾ ഉൾപ്പെടെയാണ് അവിടെ കണ്ടെത്തിയത്. ബുധനാഴ്ച നറുക്കെടുക്കാനിരുന്നതും വിഷു ബംബറുമായിരുന്നു ഇവ. കൂടാതെ പെട്ടിയിൽ സ്ത്രീയുടെയും പുരുഷന്റെയും പുതിയ വസ്ത്രങ്ങളും, പട്ടും ഉണ്ടായിരുന്നു. ജപ്തി നടപടികൾ തുടരുമ്പോഴും തങ്ങളുടെ വിശ്വാസങ്ങൾ തുണയ്ക്കുമെന്ന പ്രതീക്ഷയാണ് ഇത് സൂചിപ്പിക്കുന്നതെന്നാണ് അയൽവാസികളുടെ നിഗമനം. ഇത് സാധുകരിക്കുന്ന വെളിപ്പെടുത്തലാണ് ആത്മത്യാ കുറിപ്പില് ലേഖ വെളിപ്പെടുത്തുന്നത്.\nകടം തീര്‍ക്കാന് വീട് വില്‍ക്കാന് നിന്നപ്പോഴും അവിടെയും തടസ്സം നില്‍ക്കുന്നത് ചന്ദ്രന്റെ അമ്മ കൃഷ്ണമ്മയാണ്. അവരുടെ ആല്‍ത്തറ ഉണ്ട്. അവര് നോക്കിക്കൊള്ളും നീ ഒന്നും പേടിക്കണ്ട. അവര് വസിക്കുന്ന മണ്ണ് അവര് നോക്കിക്കൊള്ളും എന്ന് പറഞ്ഞ് മോനെ തെറ്റിക്കും. ബാങ്കില് നിന്നും നോട്ടീസ് ഒട്ടിച്ചു. പത്രത്തില് ഇട്ടു. എന്നിട്ടും എന്റെ ഭര്‍ത്താവ് ബാങ്കില് ചെന്ന് അന്വേഷിക്കുകയോ ഒന്നും ചെയ്തില്ല. അയച്ച പേപ്പര് കൊണ്ടുവന്ന് ആല്‍ത്തറയില് വച്ച് പൂജിക്കുന്നതാണ് അമ്മയുടെയും മോന്റെയും ജോലി.\nഇതായിരുന്നു കുറിപ്പിലെ പരാമർശം.\nഎന്നാൽ ലോൺ തീർക്കാൻ അവസാന സമയത്ത് പോലും ശ്രമിച്ചിരുന്നെന്നാണ് പെരുങ്കളവിട പഞ്ചായത്ത് പ്രസിഡന്റും വാർഡ് മെമ്പറുമായ ലേഖ പറയുന്നത്. പത്താം തിയ്യതി ജപ്തി ചെയ്യാൻ ബാങ്ക് അധികൃതർ എത്തുമെന്ന് അറിയിച്ചിരുന്നു. ഇക്കാര്യം അറിയിച്ച് ചന്ദ്രന്റെ അമ്മ കൃഷ്ണമ്മയാണ് തന്നെ വന്ന് കണ്ടത്. അവരുടെ സാന്നിധ്യത്തിൽ തന്നെ താൻ പാറശാല എം എൽഎ സി കെ ഹരീന്ദ്രനെ വിളിക്കുകയും വിവരം അറിയിക്കുകയും ചെയ്തു. ഒമ്പതാം തിയ്യതി ചന്ദ്രനും കുടുംബവും എംഎൽഎയെ പോയി കണ്ടിരുന്നു. എംഎൽഎ കനറാ ബാങ്കിൽ വിളിച്ച് ഒരു മാസത്തെ സാവകാശം ആവശ്യപ്പെട്ടിരുന്നു. ബാങ്കിന്റെ അഭിഭാഷകയോടും എംഎൽഎ ഇക്കാര്യം ആവശ്യപ്പെട്ടിരുന്നു. തങ്ങൾ താമസിക്കുന്ന വസ്തു വിൽപന നടത്തി വായ്പ തിരിച്ചടയക്കാം എന്നായിരുന്നു തന്നോടും എൽഎൽഎയോടും പറഞ്ഞത്. ഇതിനുള്ള നടപടികൾ പുരോഗമിക്കുകയാണെന്നും ഇവർ അറിയിച്ചു. ചന്ദ്രനുമായുള്ള കൂടിക്കാഴ്ചയ്ക്ക് ശേഷം തന്നെ വിളിച്ച് എംഎൽഎ ഒരു അഭിഭാഷകനെ കണ്ട് ജപ്തി നടപടികളിൽ സ്റ്റേ വാങ്ങിക്കാൻ നിർദേശിച്ചു. ഇത് പ്രകാരം താൻ ഇവരെ വിളിച്ചിരുന്നു. എന്നാൽ അതിന് മുൻപ് തന്നെ ഇവർ അഭിഭാഷകനെ കണ്ടിരുന്നു. ഇതിന്റെ ഭാഗമായി സ്റ്റേ ഓര്‍ഡർ പത്താം തിയ്യതി രാവിലെ മെയിൽ ചെയ്യുമെന്നും തന്നോട് പറഞ്ഞു.\nപത്താം തീയ്യതി തിങ്കളാഴ്ച 11 മണിച്ച് ജപ്തി നടപടികൾ ഉണ്ടാവുമെന്ന് അറിയിച്ച് അന്ന് രാവിലെ തന്നെ വിളിച്ചു. അപ്പോൾ തന്നെ അവരുടെ വീട്ടിൽ പോയി. ഉച്ചതിരിഞ്ഞ്2മണിവരെ അവിടെ ഇരുന്നു. എന്നാൽ ആരും ബാങ്കിൽ നിന്നും എത്തിയില്ല. എന്നാൽ വസ്തു വാങ്ങിക്കാൻ എന്ന പേരിൽ ബാലരാമപുരത്ത് നിന്നും ഒരു പാർട്ടി വന്നിരുന്നു. അത്യാവശ്യമായതിനാൽ 24 ലക്ഷത്തിന് വീടും പുരയിടവും വിൽപന ഉറപ്പിച്ചു. അത്യാവശ്യം ചൂണ്ടിക്കാട്ടിയായിരുന്നു നീക്കം. വസ്തു തങ്ങൾക്ക് നൽകുമെന്ന് ഉറപ്പായാൽ രണ്ട് ദിവസത്തിനകം ബാങ്കിലെ തുക അടക്കാമെന്നും അവർ അറിയിച്ചു. തന്റെ സാന്നിധ്യത്തിലാണ് ഇക്കാര്യം തീരുമാനിച്ചത് ഇതിന് ശേഷം താൻ മടങ്ങിയെന്നും പഞ്ചായത്ത് പ്രസിഡന്‍റ് ലേഖ പറയുന്നു.\nഇതിനിടെ മുന്ന് മണിയോടെ ചന്ദ്രൻ തന്നെ വിളിച്ചു. ബാങ്കിൽ നിന്നും ഉദ്യോഗസ്ഥർ എത്തിയെന്നും ജപ്തി ചെയ്യാതെ മടങ്ങിയെന്നും അറിയിച്ചു. വീട് വിൽപന ശരിയായെന്നും രണ്ട് ദിവസത്തിനകം പണം അടയ്ക്കാമെന്ന് മരിച്ച ലേഖയുടെ ഉറപ്പിൻ മേലാണ് ഉദ്യോഗസ്ഥർ മടങ്ങിയതെന്നും ചന്ദ്രൻ തന്നോട് പറഞ്ഞു. ഇക്കാര്യം എഴുതിവാങ്ങിയെന്നും ചന്ദ്രൻ അറിയിച്ചു.\nഇതിന് പിറകെ രാത്രി9മണിയോടെ ലേഖയും തന്നെ വിളിച്ചിരുന്നു. ജപ്തി ചെയ്തില്ലെന്നും, ഇടപെട്ടതിന് നന്ദി അറിയിക്കുകയും ചെയ്തിരുന്നു. വസ്തു വാങ്ങിക്കാം എന്ന് പറഞ്ഞയാൾ പണം തരാമെന്ന് അറിയിച്ചിട്ടുണ്ട്. 14ാം തിയ്യതി പണം അടയ്ക്കുമെന്നുമായിരുന്നു അറിയിച്ചത്. എന്നാൽ അഭിഭാഷകൻ ഇടപെട്ടുള്ള സ്റ്റേ അതുവരെ ലഭിച്ചിരുന്നില്ലെന്നാണ് പറ‍ഞ്ഞത്. എന്നാൽ അന്നേദിവസത്തേക്ക് പണം ലഭിച്ചില്ലെങ്കിലും ആശങ്ക പെടേണ്ടതില്ലെന്നു പറഞ്ഞിരുന്നു. പിറ്റേന്ന് ചന്ദ്രനെ വിളിച്ചിരുന്നു. പണം അടയ്ക്കും എന്ന് തന്നെയാണ് അറിയിച്ചത്. പിന്നീട് കുടുംബം തന്നെ ബന്ധപ്പെട്ടിട്ടില്ല. എന്നാൽ ഇപ്പോഴുയരുന്ന മന്ത്രവാദം ഉൾപ്പെടെയുള്ള ആരോപണങ്ങൾ മരിച്ച ലേഖയുൾപ്പെടെ തന്നോട് പങ്ക് വച്ചിരുന്നില്ല എന്നും പഞ്ചായത്ത് പ്രസിഡന്റ് ലേഖ പറയുന്നു.\nഎന്നാൽ, ജപ്തി നടക്കുമെന്ന് ബാങ്ക് അറിയിച്ചിരുന്ന 10ാം തിയ്യതി പോലും ചന്ദ്രന്റെ വീട്ടില് മന്ത്രവാദം നടന്നുവെന്നാണ് വിവരം. മരിച്ച ലേഖയുടെ സഹോദരീ ഭര്‍ത്താവ് ദേവരാജനാണ് ഇക്കാര്യം പറയുന്നത്. വസ്തു വില്‍ക്കാന് വേണ്ടിയായിരുന്നു തിങ്കളാഴ്ച പൂജ നടത്തിയത്. ഇതിനായി അന്ന് വൈകീട്ടോടെ ഒരാൾ വന്നിരുന്നു. പൂജയും നടത്തി എന്നാണ് പറഞ്ഞത്. എന്നാൽ അതിന് ലേഖ എതിരായിരുന്നുവെന്നും ദേവരാജന് പറയുന്നു. തങ്ങൾ ചെയ്യാൻ ഉള്ളത് ചെയ്യാതെ പൂജ നടത്തി കാര്യമില്ലെന്നായിരുന്നു ലേഖയുടെ നിലപാട്.\nഇതിനിടെ പുരയിടം വിൽക്കാനുള്ള നീക്കം പരാജയപ്പെട്ടതായും ലേഖ പറഞ്ഞിരുന്നു. ഇടപാടുകാർ പിൻമാറിയെന്നായിരുന്നു അറിയിച്ചത്. ഇതോടെ, ജപ്തി നടപടികൾ നടക്കട്ടെയെന്നും ലേഖയോടും മകളോടും തന്റെ വീട്ടിലേക്ക് പോരാൻ നിർദേശിച്ചിരുന്നെന്നും ദേവരാജൻ പറയുന്നു. സ്ഥലം വിൽക്കണമെന്ന് ചന്ദ്രൻ തന്നെ തന്നോട് പറഞ്ഞിരുന്നു. ആല്‍ത്തറയുണ്ടെന്ന കാരണത്താല് വസ്തുവിറ്റ് കടം വീട്ടുന്നതിന് ഭര്‍ത്താവിന്റെ അമ്മ കൃഷ്ണമ്മ തടസം നിന്നിരുന്നെന്നും അദ്ദേഹം വ്യക്തമാക്കുന്നു.\nഭാര്യയുടെയും മകളുടെയും മൃതദേഹം സംസ്കരിക്കുന്നതിന് മുൻപ് സംഭവത്തിൽ പോലീസ് കസ്റ്റഡിയിലെടുത്ത ഭർത്താവ് ചന്ദ്രനെ സംസ്ക്കാര ചടങ്ങുകൾക്കായി പോലീസ് എത്തിച്ചിരുന്നു. അമ്മയും മകളും ആത്മഹത്യചെയ്ത സംഭവത്തിൽ ലേഖയുടെ കുറിപ്പ് തള്ളാതെയായിരുന്നു ചന്ദ്രൻ പോലീസിന് നൽകിയ മൊഴി. തന്റെ അമ്മയും ലേഖയും തമ്മിൽ പ്രശ്നങ്ങൾ ഉണ്ടായിരുന്നു. കുടുംബ പ്രശ്നങ്ങൾ ഉണ്ടായിരുന്നുവെന്നും മരിച്ച ലേഖയുടെ ഭർത്താവ് ചന്ദ്രൻ പൊലീസിന് മൊഴി നല്‍കി. താൻ മന്ത്രവാദം ചെയ്തിട്ടുണ്ടെന്നും ചന്ദ്രൻ പറയുന്നു.\nഅമ്മയും മകളും ആത്മഹത്യ സംഭവത്തിലെ ദൃക്ഷസാക്ഷിയാണ് അയൽ വാസിയായ സദാശിവൻ. ഇവരുടെ അയല്‍ക്കാരനും വീടിന് തൊട്ടുമുമ്പില് കട നടത്തുകയും ചെയ്യുകയാണ് സദാശിവന്. സദാശിവന് സംഭവത്തെക്കുറിച്ച് വിവരിക്കുന്നത് ഇങ്ങനെയാണ്;\n"ഞാനും ചന്ദ്രനും പുറത്ത് വീട് വാങ്ങിക്കാന് വന്നവനെയും കാത്തിരിക്കുയായിരുന്നു. അതിനിടയ്ക്ക് ബാങ്ക് മാനേജറും വിളിക്കുന്നു, നിങ്ങള് പൈസ അടയ്ക്ക് പൈസ അടയ്ക്ക് എന്ന് പറഞ്ഞ്. കരാറുകാരനെ വിളിക്കാന് നോക്കുന്നു. അതിനിടയിലായിരുന്നു പ്രശ്‌നം വന്നത്. ഇതിനിടയ്ക്ക് 12 മണിയോട് ഒരു മണിയോട് അടുപ്പിച്ച് പെണ്‍കൊച്ച് വന്ന് ചോദിച്ചു അണ്ണാ ഇത് നടക്കൂലാ അല്ലേ.. എന്ന് ഞാന് പറഞ്ഞു എല്ലാം നടക്കും അല്പ സമയം കൂടി മര്യാദക്ക് ഇരി.. കാര്യം നടക്കാത്തതെന്താ? എന്ന് പറഞ്ഞ് ഞാനവളെ സമാധാനിപ്പിച്ച് വിട്ട്. പക്ഷെ അവള്‍ക്ക് മനസിലായി ഇന്നിനി ഇത് നടക്കില്ലാന്ന്. ആ അവസ്ഥയിലായിരുന്നു എല്ലാവരും..\nകാനറ ബാങ്കിലെ ആളുകള് ഒരാഴ്ചക്ക് മുമ്പെ വന്നിരുന്നു. അന്ന് നമ്മളെല്ലാം പറഞ്ഞ്.. പക്ഷെ നമ്മളെ വിശ്വാസമില്ലാത്തത് കൊണ്ട് വീട് വാങ്ങാന് വന്ന ആളുമായി ഫോണില് സംസാരിച്ച് കൊടുത്തു. വാങ്ങുന്നവനും ഉറപ്പുകൊടുത്തിരുന്നു. ആറുലക്ഷത്തി എണ്‍പതിനായിരത്തിനാണ് ഇപ്പോ നോട്ടീസ് വന്നത്. 15 കൊല്ലത്തിന് മുമ്പ് വീടിന്റെ പണിക്ക് വേണ്ടി എടുത്തതാണ്. എട്ടുലക്ഷം രൂപ പല പ്രാവശ്യമായിട്ടവര് അടച്ചതാണ്. ഒരു കൊല്ലം കൊണ്ട് വീട് വിറ്റ് വായ്പ അടയ്ക്കാന് ശ്രമിക്കുകയാണ്. വില വയ്ക്കുമ്പോള് അത് കുറഞ്ഞ് കുറഞ്ഞ് 24 ലക്ഷത്തിന് സമ്മതിക്കുവായിരുന്നു. 40 ലക്ഷത്തിനായിരുന്നു വില്‍ക്കാന് ആദ്യം ഇരുന്നത്. ആറുലക്ഷത്തിന്റെ എണ്‍പതിനായിരം രൂപ ആരെങ്കിലും കൊടുത്തിരുന്നുവെങ്കില് അന്ന് ആ വീട് അവന് (ചന്ദ്രന്) അവര്‍ക്ക് എഴുതി കൊടുത്തിരുന്നേനെ.\nഗള്‍ഫിലായിരുന്നു ചന്ദ്രന് മകളെ പഠിപ്പിക്കാനും മറ്റും നല്ലൊരു തുകയായിട്ടുണ്ടായിരുന്നു. വയ്യാത്തതുകൊണ്ടും വീട് വില്‍ക്കാനുമാണ് ചന്ദ്രന് നാട്ടിലേക്ക് മടങ്ങിയത്. ഒരു കൊല്ലമായി വീട് വില്‍ക്കാന് ശ്രമിക്കുകയായിരുന്നു.’\nഇതിനെല്ലാം പിന്നാലെയായിരുന്നു സംഭവങ്ങൾ മാറിമറി‍ഞ്ഞത്. പുതിയെ വെളിപ്പെടുത്തലുകളും കണ്ടെത്തലുകളും പുറത്ത് വന്നത്. നിലവില് ഭര്‍ത്താവ് ചന്ദ്രന്, അമ്മ കൃഷ്ണമ്മ, കൃഷ്ണമ്മയുടെ സഹോദരി ശാന്ത, ശാന്തയുടെ ഭര്‍ത്താവ് കാശിനാഥ് എന്നിവര് ആത്മഹത്യാക്കുറിപ്പിന്റെ അടിസ്ഥാനത്തില് പോലീസ് കസ്റ്റഡിയില് എടുത്തിരിക്കുകയാണ്.\nRead More: മന്ത്രവാദത്തിന്റെ പിടിയില് നവോത്ഥാന കേരളം: സമീപകാലത്ത് പൊലിഞ്ഞത് ഒരു ഡസനിലേറെ ജീവനുകള്\nNeyyattinkara Twin suicide


വിവാഹം കഴിഞ്ഞ് നാലാം ദിവസം വിവാഹമോചനം വേണമെന്ന് നികോളാസ് കേജ് | Nicolas Cage seek divorce four days after getting married to Erika Koike wedding\nവിവാഹം കഴിഞ്ഞ് നാലാം ദിവസം വിവാഹമോചനം വേണമെന്ന് നികോളാസ് കേജ്\nApr 25, 2019, 06:36 PM IST\nമോഡലും മേക്കപ്പ് ആര്‍ട്ടിസ്റ്റുമായ എറിക്കാ കൊയക്കയായിരുന്നു വധു\nഗോസ്റ്റ് റൈഡര്, ഫേയ്‌സ് ഓഫ് എന്നീ ചിത്രങ്ങളിലൂടെ പ്രേക്ഷകര്‍ക്ക് സുപരിചിതനായ നടനാണ് നികോളാസ് കേജ്. കുറച്ച് ദിവസങ്ങള്‍ക്ക് മുന്‍പായിരുന്നു കേജിന്റെ നാലാം വിവാഹം. മോഡലും മേക്കപ്പ് ആര്‍ട്ടിസ്റ്റുമായ എറിക്കാ കൊയക്കയായിരുന്നു വധു. എന്നാല് വിവാഹം കഴിഞ്ഞ് നാലാം ദിവസം തന്നെ വിവാഹമോചനത്തിന് അപേക്ഷിച്ചിരിക്കുകയാണ് നടന്.\nവിവാഹ സര്‍ട്ടിഫിക്കറ്റ് ലഭിക്കുന്നതിനായി എറിക്ക അപേക്ഷിച്ചപ്പോള് വിവാഹമോചനത്തിനുള്ള അപേക്ഷ കൊടുക്കുകയായിരുന്നു കേജ്. 2018 ഏപ്രില് മുതല് ഇവര് പ്രണയത്തിലായിരുന്നു.\nഎറിക്കയ്ക്ക് മറ്റൊരാളുമായി ബന്ധമുണ്ടെന്നും അത് മറച്ചുവച്ച് തട്ടിപ്പ് നടത്തിയാണ് വിവാഹം കഴിച്ചതെന്ന് കേജ് ആരോപിക്കുന്നു.\nഎന്നാല് കേജിന്റെ നീക്കം അവിശ്വസനീയമാണെന്നും അദ്ദേഹവുമായി പ്രണയത്തിലായതിന് ശേഷം തനിക്ക് സിനിമയില് ധാരാളം അവസരങ്ങള് നഷ്ടമായെന്നും എറിക്ക പറയുന്നു. വിവാഹമോചനത്തിന് താന് തയ്യാറാണെന്നും എന്നാല് ശിഷ്ടകാലം കേജ് തനിക്ക് ചെലവിന് തരണമെന്നുമാണ് എറിക്കയുടെ ആവശ്യം.\n1995ല്, 31ാം വയസിലായിരുന്നു കേജിന്റെ ആദ്യ വിവാഹം. അമേരിക്കന് നടിയായ പട്രീഷ്യ അര്‍ക്വറ്റെയായിരുന്നു ആദ്യ ഭാര്യ. 2001ല് പട്രീഷ്യയുമായുള്ള ബന്ധം വേര്‍പ്പെടുത്തിയ കേജ് 2002ല് ഗായികയും ഗാനരചയിതാവുമായ ലിസ മേരിയെ വിവാഹം കഴിച്ചു. ഈ ബന്ധം 2004 ല് അവസാനിച്ചു. അതേ വര്‍ഷം തന്നെ നടി ആലിസ് കിമ്മിനെ വിവാഹം ചെയ്തതും. 2016ല് ആ ബന്ധവും വേര്‍പിരിഞ്ഞു.\nContent Highlights: Nicolas Cage seek divorce four days after getting married to Erika Koike wedding\nNicolas Cage seek divorce four days after getting married


സന്മനസുള്ള സമസ്ത ജനങ്ങള്‍ക്കും സമാധാനം. ഇതാണ് പ്രപഞ്ച നാഥനായ ക്രിസ്തുവിന്റെ ദിവ്യാവതാര സന്ദേശം. ശത്രുക്കളെയും മിത്രങ്ങളെയും ഒന്നിപ്പിക്കുന്ന കാന്തികശക്തിയുണ്ട് ക്രിസ്മസിന്. ലോക ചരിത്രത്തിലെ അവിസ്മരണീയമായ ഒരു നിമിഷം ഓര്‍ത്തു നോക്കൂ…\n1914 ഡിസംബര് 24. ഒന്നാം ലോകമഹായുദ്ധം കൊടുമ്പിരികൊണ്ടിരിക്കുന്ന ആശങ്കയുടെയും ഭീതിയുടെയും കറുത്ത ദിനങ്ങളായിരുന്നു അത്. പക്ഷേ, ആ ഡിസംബര് 24 ന് അര്‍ധരാത്രിയില് ബെല്‍ജിയത്തിലെ ആ യുദ്ധമുന്നണിയില് തോക്കുകള് നിശബ്ദമായി. ലോകമഹായുദ്ധത്തിനിടെ ശാന്തിയുടെ സംഗീതമൊഴുകിയ അലൗകിക രാത്രിയായിരുന്നു അത്. ആ സംഭവം പില്‍ക്കാലത്ത് ലോകമെങ്ങുമുള്ള സമാധാന പ്രേമികള് തലമുറകളിലേക്ക് കൈമാറിക്കൊടുത്തുകൊണ്ടിരിക്കുന്നു…\nബെല്‍ജിയത്തിലെ വിജനമായ ഒരു യുദ്ധമുന്നണിയിലായിരുന്നു ശത്രുസൈന്യങ്ങള് ഒരുമിച്ചു ക്രിസ്മസ് ആഘോഷിച്ച ആ രാത്രി. മണിക്കൂറുകള്‍ക്ക് മുമ്പുവരെ പരസ്പരം വെടിയുതിര്‍ത്ത ജര്‍മന്, ബ്രിട്ടീഷ്, ഫ്രഞ്ച് പട്ടാളക്കാര് തോക്കുകള് വലിച്ചെറിഞ്ഞു കിടങ്ങുകളില് നിന്നു കയറി വന്നു. ആദ്യം ജര്‍മന് പട്ടാളക്കാരാണ് ആഘോഷത്തിനിറങ്ങിയത്. അവര് ജര്‍മന് ഭാഷയില് ഉറക്കെ പാടി. ലോക പ്രശസ്തമായ ആ ക്രിസ്മസ് ഗീതം: ‘സൈലന്റ് നൈറ്റ്… ഹോളി നൈറ്റ്…’ നിശബ്ദ രാത്രി… വിശുദ്ധ രാത്രി… ആ ശാന്തി ഗീതത്തിന് ജര്‍മനിയുടെ ശത്രുക്കളായ ബ്രിട്ടീഷ്, ഫ്രഞ്ച് പട്ടാളക്കാര് മറുപടി നല്‍കി. അതേ ഗാനം ഇംഗ്ലീഷിലും ഫ്രഞ്ചിലും അവര് പാടി : ‘സൈലന്റ് നൈറ്റ്, ഹോളി നൈറ്റ്’… ഇരുവശത്തു നിന്നുമുള്ള സൈനികര് പാട്ടുകഴിഞ്ഞപ്പോള്, പരസ്പരം ക്രിസ്മസ് ആശംസകള് നേര്‍ന്നു. കെട്ടിപ്പിടിച്ചും കൈകൊടുത്തും ആഹ്‌ളാദിച്ചു. മിഠായികളും ചോക്കളേറ്റും സിഗററ്റും കൊച്ചു സമ്മാനങ്ങളും കൈമാറി… പരസ്പരം പരിചയപ്പെട്ടു… ഇരുഭാഗത്തുമുള്ള സൈനിക മേധാവികള് ആദ്യം ഈ രംഗം കണ്ട് അന്തം വിട്ടു. പിന്നെ, അവരും ആഘോഷങ്ങളില് പങ്കുകൊണ്ടു. പാട്ടുപാടിയും നൃത്തം ചെയ്തും ആ രാത്രി മുഴുവന് അവര് ക്രിസ്മസ് ആഘോഷിച്ചു. മണിക്കൂറുകള്‍ക്കു ശേഷം ആദ്യം ജര്‍മന് സൈന്യത്തിന്റെ കമാന്‍ഡര് ആകാശത്തേയ്ക്ക് നിറയൊഴിച്ചു. ആഘോഷങ്ങള് നിര്‍ത്തി, കിടങ്ങുകളിലേക്ക് മടങ്ങാനുള്ള നിര്‍ദ്ദേശമാണ്… നിമിഷങ്ങള്‍ക്കു ശേഷം മറുഭാഗത്തു നിന്നും സിഗ്നല് മുഴങ്ങി… ആഘോഷങ്ങള് പതുക്കെപ്പതുക്കെ കെട്ടടങ്ങി.\nഒടുവില് ക്രിസ്മസ് ആഘോഷം നടന്ന ആ ഭൂമി നിശബ്ദമായി… വീണ്ടും അന്ധകാരം പടര്‍ന്നു. അപ്പോള് കിഴക്ക് പ്രഭാതം പൊട്ടിവിടരുകയായിരുന്നു. മറക്കാനാവാത്ത ഒരു ക്രിസ്മസിന്റെ ഓര്‍മകളോട് വിടപറഞ്ഞ് ഇരുഭാഗത്തും യുദ്ധ സന്നാഹങ്ങള് തുടരുന്നു… ആകാശത്തെ നക്ഷത്രദീപങ്ങള് കണ്ണടച്ചു വിങ്ങിക്കരഞ്ഞു.\nഅന്നു ക്രിസ്മസ് ആഘോഷിച്ചവരില് ഏറെപ്പേരുള്‍പ്പെടെ ഒന്നാം ലോകമഹായുദ്ധത്തില് മരിച്ചത് 90,70,000 സൈനികരാണ്; ഒരു കോടിയോളം സാധാരണ ജനങ്ങളും കൊല്ലപ്പെട്ടു. രണ്ടു കോടിയിലേറെപ്പേര്‍ക്ക് പരുക്കേറ്റു.


2020 തൊട്ടുള്ള പോസ്റ്റുകൾ കാണിക്കുന്നു\nപോളക്സ് - അവർക്കു പുണർതം\n- മേയ് 19, 2020\nകാസ്റ്ററിനെ കുറിച്ച് കഴിഞ്ഞ ദിവസം പറഞ്ഞിരുന്നല്ലോ. ആറെണ്ണത്തിനെ ഒന്നായി കാട്ടുന്ന ആ സുന്ദരരൂപത്തെ നിങ്ങൾ നോക്കിയിരുന്നു എങ്കിൽ അതിനടുത്തു കിടക്കുന്ന കുറച്ചു കൂടി തിളക്കം കൂടിയ ഒരു ചുവന്ന നക്ഷത്രത്തേയും നിങ്ങൾ ശ്രദ്ധിക്കാതിരിക്കില്ല. ഇതാണ് പോളക്സ്. മിഥുനത്തിന്റെ (Gemini) കഥയിലെ ഇരട്ടസഹോദരന്മാരിൽ ഒരാൾ. മിഥുനം രാശിയിലെ ഏറ്റവും കൂടുതൽ തിളക്കമുള്ള നക്ഷത്രമാണെങ്കിലും ബെയറുടെ പേരിടീലിൽ ബീറ്റ ജമിനോറം എന്ന പേരാണ് കിട്ടിയത്. ഇതിനെ കുറിച്ച് കാസ്റ്ററിനെ കുറിച്ച് പറഞ്ഞപ്പോൾ പറഞ്ഞതു കൊണ്ട് വീണ്ടും ആവർത്തിക്കുന്നില്ല. ഉത്തരേന്ത്യക്കാർ പോളക്സിനെയാണ് പുണർതം അഥവാ പുനർവസു എന്നു വിളിക്കുന്നത്. എന്നാൽ കേരളത്തിൽ ഇതൊരു ഒറ്റ നക്ഷത്രമല്ല. മിഥുനത്തിലെ കാസ്റ്റർ , പോളക്സ് എന്നിവയും കാനിസ് മൈനറിലെ പ്രോസിയോൺ , ഗോമൈസെ എന്നിവയും കാനിസ് മേജറിലെ സിറിയസ്സും മിർസാമും ചേർന്നതാണ് പുണർതം. ഇവയെല്ലാം ചേർത്താൽ ഒരു തോണിയുടെ ആകൃതി കിട്ടും. പുണർതം തോണി പോലെ എന്നൊരു ചൊല്ലുണ്ട്. അതല്ല കാസ്റ്റർ, പോളക്സ് എന്നിവ ചേർന്നതാണ് പുണർതം എന്ന അഭിപ്രായമുള്ളവരുമുണ്ട്. ഭൂമിയിൽ നിന്നും ഏകദേശം 34 പ്രകാശവർഷം അകലെയാണ് ഈ നക്ഷത്രം സ്ഥിതിച\nആറും ചേർന്ന കാസ്റ്റർ\n- മേയ് 11, 2020\nമിഥുനത്തിലെ പ്രധാന നക്ഷത്രങ്ങളിലൊന്നായ കാസ്റ്ററിനെ കുറിച്ചു പറയാം. മിഥുനം ( α Gem) എന്നു വിളിക്കും. ഈ നാമകരണരീതിയനുസരിച്ച് ഓരോ രാശിയിലേയും നക്ഷത്രങ്ങൾക്കു പേരു നൽകുന്നത് അവയുടെ തിളക്കത്തിനനുസരിച്ചാണ്. ഏറ്റവും തിളക്കം കൂടിയ നക്ഷത്രത്തിന് ഗ്രീക്ക് അക്ഷരമാലയിലെ ആദ്യ അക്ഷരമായ ആൽഫ എന്നും തിളക്കം കുറഞ്ഞു വരുന്ന ക്രമത്തിൽ ബീറ്റ, ഗാമ തുടങ്ങിയ അക്ഷരങ്ങളും നൽകും. ഈ അക്ഷരങ്ങളോടു കൂടി നക്ഷത്രരാശിയുടെ Latin genetive പേരു കൂടി ചേർക്കും. ഈ രീതി ആവിഷ്കരിച്ച ജൊഹാൻ ബെയറിന്റെ (1572 - 1625) പേരിലാണ് ഈ നാമകരണ സമ്പ്രദായം അറിയപ്പെടുന്നത്. കാസ്റ്ററിന്റെയും പോളക്സിന്റെയും തിളക്കം കണക്കാക്കിയപ്പോൾ ബെയറിനു വന്ന ഒരു പിശകു കാരണമാണ് മിഥുനം രാശിയിലെ നക്ഷത്രങ്ങളിൽ തിളക്കം കൊണ്ട് രണ്ടാം സ്ഥാനക്കാരനായ കാസ്റ്ററിന് ആൽഫ എന്ന പേരു ലഭിച്ചത്. 300 വർഷം മുമ്പു വരെ കാസ്റ്ററിനാണ് തിളക്കം കൂടുതലുണ്ടായിരുന്നത് എന്നൊരു വാദവുമുണ്ട്. എന്തായാലും ഇപ്പോൾ തിളക്കത്തിൽ ഒന്നാമനല്ലെങ്കിലും കാസ്റ്റർ പേരിൽ ഒന്നാമനായി. അതിനും വേണം ഒരു ഭാഗ്യം. നക്ഷത്രരാശിയിൽ തിളക്കം കൊണ്ട് രണ്ടാം സ്ഥാനത്തു നിൽക്കുന്ന നക്ഷത്രമാണ് കാസ്റ്റർ. ബെയറുടെ നാമകരണ സമ്


വീട്ടുമുറ്റത്തുകിടന്ന ഓട്ടോറിക്ഷ തനിയെ ഉരുണ്ട് 30 അടി താഴ്ചയിൽ റോഡിലേക്ക് വീണു - Media Malayalam (മീഡിയ മലയാളം)\nവീട്ടുമുറ്റത്തുകിടന്ന ഓട്ടോറിക്ഷ തനിയെ ഉരുണ്ട് 30 അടി താഴ്ചയിൽ റോഡിലേക്ക് വീണു\nഡിറ്റക്ടീവ് ചമഞ്ഞ് 25 ലക്ഷം രൂപ തട്ടിയെടുത്ത കേസിൽ പെരുമ്പാവൂർ സ്വദേശിയെ അണക്കരയിലെത്തിച്ച് തെളിവെടുപ്പ് നടത്തി\nഉപ്പുതറ: വീട്ടുമുറ്റത്തുകിടന്ന ഓട്ടോറിക്ഷ തനിയെ ഉരുണ്ട് 30 അടി താഴ്ചയിൽ റോഡിലേക്ക് വീണു. ചപ്പാത്ത് അയനിവിള സജീവിന്റെ ഓട്ടോറിക്ഷയാണ് ചൊവ്വാഴ്ച രാവിലെ 10 മണിയോടെ ചപ്പാത്ത്-മ്ലാമല റോഡിൽ വീണത്.\nസ്റ്റാർട്ട് ചെയ്തശേഷം സജീവ് വീടിനുള്ളിലേക്ക് കയറിയ സമയത്താണ് വാഹനം ഉരുണ്ട് റോഡിൽ വീണത്. എപ്പോഴും തിരക്കുള്ള റോഡാണിത്. ഓട്ടോറിക്ഷ വീഴുന്ന സമയം ആൾസഞ്ചാരമോ, വാഹന ഗതാഗതമോ ഇല്ലാതിരുന്നതിനാൽ വലിയ അപകടം ഒഴിവായി. വീഴ്ചയിൽ ഓട്ടോറിക്ഷയ്ക്ക് സാരമായ കേടുപാടുകൾ പറ്റി.\natadepth of 30 feet\non its own in the backyard and fell into the road\nThe autorickshaw rolled\nPrevious articleആനത്തറിയിൽ സ്കന്ദനുമുന്നിൽ ദേവസ്വം അസി. കമ്മിഷണർ സുനിൽ കേക്കു മുറിച്ചു; കൊമ്പൻ സ്കന്ദന്റെ ഇരുപത്തിരണ്ടാം പിറന്നാൾ ആഘോഷം\nNext articleപൈ മാമ വരുന്നതിനു മുമ്പുതന്നെ കടപ്പുറത്ത് നിരവധി കാക്കകൾ എത്തും, ഒപ്പം തെരുവുനായ്ക്കളും; വഴിക്കണ്ണുകളുമായി ഇവർ കാത്തുനിൽക്കും, ആറരയോടെ സുന്ദരേശ പൈ എന്ന പൈ മാമ കടപ്പുറത്തേക്ക് എത്തും അവർക്കുള്ള ഭക്ഷണവുമായി


Shyam Metalics and Energy Limited IPO; അറിയേണ്ടതെല്ലാം - marketfeed Malayalam\nഒരു ഇടവേളയ്ക്ക് ശേഷം ഇന്ത്യൻ ഓഹരി വിപണിയിലെ ഐപിഒകൾക്ക് വീണ്ടും തുടക്കമായിരിക്കുകയാണ്. ജൂൺ 14ന് ആരംഭിച്ച ശ്യാം മെറ്റാലിക്സ് ആൻഡ് എനർജി ലിമിറ്റഡിന്റെ ഐപിഒയെ പറ്റിയാണ് മാർക്കറ്റ്ഫീഡ് ഇന്ന് ചർച്ചചെയ്യുന്നത്.\nഇന്ത്യയിലെ പ്രമുഖ സംയോജിത ലോഹ ഉത്പാദന കമ്പനിയാണ് ശ്യാം മെറ്റലിക്സ് ആൻഡ് എനർജി ലിമിറ്റഡ് അഥവ എസ്.എം.ഇ.എൽ. കൊൽക്കത്ത ആസ്ഥാനമായി 2002 ലാണ് കമ്പനി പ്രവർത്തനം ആരംഭിച്ചത്. നീളമുള്ള ഉരുക്ക് ഉത്പന്നങ്ങളും ഫെറോഅലോയ്കളും ഉത്പാദിപ്പിക്കുക എന്നതാണ് കമ്പനിയുടെ പ്രധാന ലക്ഷ്യം. പെല്ലറ്റ് ശേഷിയുടെ കാര്യത്തിൽ ഇന്ത്യയിലെ മികച്ച കമ്പനികളിലൊന്നാണ് ശ്യാം മെറ്റലിക്സ്.\nഇന്ത്യയിലെ സ്പോഞ്ച് ഇരുമ്പിന്റെ ശേഷി പരിഗണിക്കുമ്പോൾ, സ്പോഞ്ച് ഇരുമ്പ് വ്യവസായത്തിലെ നാലാമത്തെ വലിയ കമ്പനിയായി എസ്.എം.ഇ.എല്ലിനെ പരിഗണിക്കാം. 2020 ഡിസംബർ 31 ലെ കണക്കു പ്രകാരം കമ്പനിയുടെ ലോഹ ശേഷി എന്നത് 5.71 ദശലക്ഷം ടണ്ണാണ്. നിലവിൽ ഒഡീഷയിലെ സംബാൽപൂർ, പശ്ചിമ ബംഗാളിലെ ജാമൂറിയ, മംഗൽപൂർ എന്നിവിടങ്ങളിലായി മൂന്ന് നിർമാണശാലകളാണ് കമ്പനിക്കുള്ളത്. 2025 ഓടെ ശേഷി 11.60 എംടിപിഎയായി ഉയർത്താനാണ് കമ്പനി പദ്ധതിയിടുന്നത്.\nശ്യാം മെറ്റാലിക്സ് ഒരു അലുമിനിയം ഫോയിൽ റോളിംഗ് മിൽ നിർമിക്കുന്നുണ്ട്. ഇത് 2022 സാമ്പത്തിക വർഷം പ്രവർത്തനം ആരംഭിക്കുമെന്നാണ് കരുതുന്നത്. ഇന്ത്യയിലും വിദേശത്തുമായി കമ്പനിക്ക് അനേകം ഉപയോക്താക്കളാണുള്ളത്. ജിൻഡാൽ സ്റ്റെയിൻ‌ലെസ് ലിമിറ്റഡ്, റിംജിം ഇസ്പാറ്റ് ലിമിറ്റഡ്, ജെ‌എം ഗ്ലോബൽ റിസോഴ്‌സസ്, ട്രാക്‌സിസ് നോർത്ത് അമേരിക്ക എൽ‌എൽ‌സി എന്നിവയാണ് കമ്പനിയുടെ അറിയപ്പെടുന്ന ചില ക്ലയന്റുകൾ.\nഅയൺ, പവർ, ഫെറോഅലോയ്സ്, അലുമിനിയം ഫോയിൽ എന്നിവയുടെ വിവിധ ഡൊമെയ്‌നുകളിൽ കമ്പനി പ്രവർത്തിച്ചുവരുന്നു. വൈവിധ്യമാർന്ന ഉത്പന്നങ്ങളാണ് കമ്പനി നിർമിക്കുന്നത്.\nജൂൺ 14ന് ആരംഭിക്കുന്ന ഐപിഒ ജൂൺ 16ന് അവസാനിക്കും. ഐപിഒ വഴി 909 കോടി രൂപ സമാഹരിക്കാനാണ് കമ്പനി ലക്ഷ്യമിടുന്നത്. 657 കോടി രൂപയുടെ ഫ്രഷ് ഇഷ്യുവിനാണ് കമ്പനി പദ്ധതിയിടുന്നത്. ഓഹരി ഒന്നിന് 303 മുതൽ 306 വരെ നിരക്കിലാണ് വിതരണം ചെയ്യുക.\nഐവിഒ വഴി ലഭിക്കുന്ന പണം കമ്പനിയുടെ കടം പൂർണമായോ ഭാഗികമായോ അടച്ചു തീർക്കാൻ ഉപയോഗിക്കും. ഒരു റീട്ടെയിൽ നിക്ഷേപകന് അപേക്ഷിക്കാവുന്ന ഏറ്റവും കുറഞ്ഞ ഓഹരികളുടെ എണ്ണം 45 ഇക്യൂറ്റി ഓഹരികൾ അഥവ ഒരു ലോട്ട് മാത്രമാണ്. അപേക്ഷിക്കാവുന്ന ഏറ്റവും കൂടിയ എണ്ണം 630 ഓഹരികൾ അഥവ 14 ലോട്ടുകളാണ്. ഓവർ സബ്സ്ക്രെെബിഡ് ആയാൽ നിങ്ങൾക്ക് ഒരു ലോട്ട് മാത്രമാകും ലഭിക്കുക.\nഐ.പി.ഒക്കായി ഒരു നിക്ഷേപകന് ഏറ്റവും കുറഞ്ഞത് 13770 രൂപ നൽകേണ്ടി വരും. അതേസമയം 14 ലോട്ട് വാങ്ങാനായി 1,927800 രൂപ നൽകേണ്ടി വരും. കമ്പനിയുടെ 100 ശതമാനം ഓഹരികളും പ്രെമോട്ടർമാർ കെെവശം വച്ചിട്ടുണ്ട്. ഐപിഒയ്ക്ക് ശേഷം ഇത് 88.35 ശതമാനമായി കുറയും. പ്രെമോട്ടർമാർ കമ്പനിയിൽ പൂർണ വിശ്വാസം അർപ്പിക്കുന്നു എന്നതിന്റെ സൂചനയാണിത്.\nഐ.സി.ഐ.സി.ഐ സെക്യൂരിറ്റീസ്, ആക്സിസ് ക്യാപിറ്റൽ, ഐ.ഐ.എഫ്.എൽ സെക്യൂരിറ്റീസ്, ജെ.എം ഫിനാൻഷ്യൽ, എസ്.ബി.ഐ ക്യാപിറ്റൽ മാർക്കറ്റ്സ് എന്നിവയാണ് ഐപിഒയുടെ ബുക്ക് റണ്ണിംഗ് ലീഡ് മാനേജർമാർ.\nകൊവിഡ് വ്യാപനത്തെ തുടർന്ന് 2020 സാമ്പത്തിക വർഷം കമ്പനിയുടെ അറ്റാദായവും വരുമാനവും മുൻവർഷത്തെ അപേക്ഷിച്ച് ഇടിവ് രേഖപ്പെടുത്തിയിരുന്നു. 2021ലെ നാലാം പാദ ഫലം കമ്പനി ഇത് വരെ പുറത്തുവിട്ടിട്ടില്ല. എന്നാൽ 2020 ഡിസംബർ വരെ നോക്കിയാൽ കഴിഞ്ഞ വർഷത്തെ ലാഭ സംഖ്യയെ മറികടക്കാൻ കമ്പനിക്ക് സാധിച്ചു, ഇത് ശുഭസൂചന നൽകുന്നു. കമ്പനിയുടെ ആസ്തി 2018 മുതൽ 2020 വരെ വർദ്ധിച്ച് വന്നതായി കാണാം.\nകമ്പനിയുടെ ഇപിഎസ് വർദ്ധിച്ച് വരുന്നതായി കാണാൻ സാധിക്കുന്നില്ല. ഇത് 2018ൽ 18.17 രൂപ, 2019ൽ 25.86 രൂപ, 2020ൽ 14.57 രൂപ എന്നിങ്ങനെയാണ് രേഖപ്പെടുത്തിയത്. ഇപിഎസ് ശരാശരി 18.93 രൂപയാണ്. ഇത് മൂന്നാം പാദത്തിലെ 19.52 രൂപയേക്കാൾ കുറവാണ്. 2019ലെ കമ്പനിയുടെ (RONW) 24.27 ശതമാനത്തിൽ നിന്നും 2020ൽ 12.04 ശതമാനമായി കുറഞ്ഞു.\nഒരു നാണയത്തിന്റെ രണ്ട് വശമെന്ന പോലെ കമ്പനിയുടെ സാമ്പത്തിക നില മികച്ചതാണെങ്കിലും ചില അപകട സാധ്യതകൾ അവഗണിക്കാൻ കഴിയില്ല.\nഇരുമ്പയിര്, കൽക്കരി എന്നിവയുടെ വിതരണക്കാരെ ആശ്രയിച്ചാണ് കമ്പനിയുടെ ഉത്പാദനം നടക്കുന്നത്. വിതരണത്തിൽ ഉണ്ടായേക്കാവുന്ന വീഴ്ച ഉത്പാദനത്തെ ബാധിച്ചേക്കാം.\nസ്റ്റീലിന്റെ വിലയും ആവശ്യകതയും ചാഞ്ചാട്ടത്തിന് വിധേയമാണ്. സ്റ്റീലിന്റെ വില ഇടിഞ്ഞാൽ കമ്പനിയുടെ വരുമാനത്തെ അത് ബാധിച്ചേക്കും.\nകൊവിഡ് ലോക്ക് ഡൗണിനെ തുടർന്ന് കമ്പനിയുടെ ബിസിനസുകൾ ഏറെയും അടച്ചിടേണ്ടി വന്നിരുന്നു. ഗതാഗതം തടസപ്പെട്ടതിനാൽ തന്നെ കമ്പനിയുടെ പ്രവർത്തനങ്ങളെ അത് സാരമായി ബാധിച്ചു. ഭാവിയിൽ ഇത്തരം നിയന്ത്രണങ്ങൾ ഉണ്ടായാൽ അത് കമ്പനിയെ ബാധിക്കും.\nകമ്പനിയുടെ എല്ലാ നിർമാണശാലകളും രാജ്യത്തിന്റെ കിഴക്കൻ ഭാഗത്താണ് സ്ഥിതി ചെയ്യുന്നത്. ഈ മേഖലയിൽ സംഭവിച്ചേക്കാവുന്ന പ്രശ്നങ്ങൾ കമ്പനിയെ ബാധിച്ചേക്കാം.\nമേഖലയിൽ ഒന്നിലധികം സ്ഥാപനങ്ങൾ ഉള്ളതിനാൽ മത്സരം വർദ്ധിക്കുന്നതാണ്. അതിനാൽ ഉത്പ്പന്നങ്ങളുടെ ഗുണനിലവാരത്തിൽ കമ്പനി കൂടുതൽ ശ്രദ്ധ നൽകേണ്ടതുണ്ട്.\nകുറച്ച് വർഷങ്ങൾക്ക് മുമ്പ് സ്റ്റീൽ വിലയിൽ ഇടിവ് സംഭവിച്ചിരുന്നു. പിന്നീട് അതിന്റെ വില സാവധാനം ഉയരുകയും ചെയ്തിരുന്നു. സ്റ്റീലിന്റെ ആവശ്യകത വർദ്ധിച്ചതിനെ തുടർന്ന് 2015ൽ നിന്നും 2020 വരെയുള്ള കമ്പനിയുടെ CAGR വളർച്ച 5.4 ശതമാനമായി രേഖപ്പെടുത്തി.\nഐപിഒ നടക്കുന്ന സമയം വളരെ അനുയോജ്യമാണ്. എന്തെന്നാൽ സ്റ്റീൽ കമ്പനികൾ ഏറെയും ശക്തമായ മുന്നേറ്റം കാഴ്ചവക്കുന്ന സമയമാണിത്. നിങ്ങൾ Tata Steel, Sail എന്നീ കമ്പനികൾ കെെവശംവച്ചിട്ടിലെങ്കിൽ നിങ്ങൾക്ക് വളരെ നല്ല ഒരു അവസരം നഷ്ടമായെന്ന് തന്നെ പറയാം. എസ്.എം.ഇ.എല്ലിന്റെ ഐപിഒ വളരെ രസകരമായിരിക്കും എന്ന് പ്രതീക്ഷിക്കുന്നു.\nകൊവിഡിൽ നിന്നും മുക്തമാകുന്നതിന് പിന്നാലെ മെട്രോ നിർമാണം പോലെയുള്ള അനേകം പദ്ധതികളാണ് സർക്കാരിനുള്ളത്. ഒരു ഇടവേളയ്ക്ക് ശേഷമുള്ള ഐപിഒ ആയതിനാൽ നിക്ഷേപകർ ഇതിൽ താത്പര്യം പ്രകടിപ്പിച്ചേക്കും.\nകമ്പനിയെ പറ്റി വ്യക്തമായി പഠിച്ച് മനസിലാക്കിയതിന് ശേഷം മാത്രം നിക്ഷേപിക്കുക. ശ്യാം മെറ്റലിക്സ് ആൻഡ് എനർജി ലിമിറ്റഡിനെ പറ്റിയുള്ള നിങ്ങളുടെ അഭിപ്രായം എന്തെന്ന് കമന്റ് ചെയ്ത് അറിയിക്കുക.\nPrevious story :ആശങ്ക ഉയർത്തി അദാനി ഗ്രൂപ്പ്, നഷ്ടത്തിൽ തുറക്കാൻ ഒരുങ്ങി വിപണി - പ്രീമാർക്കറ്റ് റിപ്പോർട്ട്\nNext story :ആരോപണങ്ങൾക്ക് മറുപടിയുമായി അദാനി ഗ്രൂപ്പ്, വിപണി തിരികെ കയറി- പോസ്റ്റ്മാർക്കറ്റ് റിപ്പോർട്ട്


കൊച്ചിയൊരുങ്ങുന്നു: ടിനുവിനു വേണ്ടി | Kochi awaits to see "Tinu magic" - Malayalam Oneindia\nകൊച്ചിയൊരുങ്ങുന്നു: ടിനുവിനു വേണ്ടി\nകൊച്ചി : ജന്‍മ നാട്ടില് ടിനു യോഹന്നാന്റെ ഏകദിന അരങ്ങേറ്റത്തിന് കാത്തിരിക്കുകയാണ് മലയാളികള്. മാര്‍ച്ച് 16 ബുധനാഴ്ച പന്തെറിയാന് ടിനുവുണ്ടെങ്കില് അരങ്ങേറ്റത്തിന് ഇതിലും പറ്റിയ അന്തരീക്ഷമില്ല. ജന്മനാട്, ആര്‍ത്തു വിളിയ്ക്കുന്ന നാട്ടുകാരും ബന്ധുക്കളും. ആവേശത്തിന്റെ പരകോടിയില്, കഴിവു മുഴുവനും ടീമിനു നല്‍കാന് ഇതിലും നല്ലൊരവസരം ഒരു കളിക്കാരനും ലഭിക്കില്ല.\nപക്ഷേ, ഇതെല്ലാം പ്രതീക്ഷയാണ്. ടീമില് ഇപ്പോഴുളള രണ്ടു പേസ് ബൗളര്‍മാരും ഫോമിലാണ്. ഫരീദാബാദിലെ മിന്നല്‍പിണര് ബാറ്റിംഗിലൂടെ ടീമിന്റെയും കാണികളുടെയും ആവേശമായ അഗാര്‍ക്കറാണ് ടിനുവിന്റെ പ്രധാന എതിരാളി. ഒരു ആള്‍റൗണ്ടറുടെ മിന്നലാട്ടങ്ങള് കാണിക്കുന്ന അഗാര്‍ക്കറെ ഒഴിവാക്കി സെലക്ടര്‍മാര് ടിനുവിന് അവസരം നല്‍കുമോ? മൊഹാലിയില് സ്റുവര്‍ട്ട് കാര്‍ലൈസിനെ പുറത്താക്കി നിര്‍ണയക വഴിത്തിരിവു നല്‍കിയതും അഗാര്‍ക്കറാണ്.\nഎംആര്‍എഫ് പേസ് ഫൗണ്ടേഷനില് ടിനുവിന്റെ സഹയാത്രകനും ഉറ്റ സുഹൃത്തുമായ സഹീര്‍ഖാനാണ് മറ്റൊരാള്. മൊഹാലിയില് തിളങ്ങാനായില്ലെങ്കിലും സഹീറിനെ തഴയാന് ഇന്നത്തെ നിലയില് ടീം അധികൃതര് തയ്യാറാകില്ല. വിന്നിംഗ് കോംബിനേഷനില് അഴിച്ചു പണിയാന് തയ്യാറാകാത്ത സാഹചര്യത്തില് ടിനുവിന്റെ അരങ്ങേറ്റം ഇനിയും വൈകാനാണ് സാദ്ധ്യത.\nസച്ചിനും സെവാഗുമില്ലാത്തത് കാണികള്‍ക്കുണ്ടാക്കുന്ന നിരാശ ചെറുതല്ല. പര്യടനത്തില് കൊച്ചി സ്റേഡിയം സ്ഥാനം പിടിച്ചത് അറിഞ്ഞപ്പോള് മുതല് ദുര്‍ബലമായ സിംബാബ്വെ ബൗളിംഗിനെ അപരന്മാര് അടിച്ചു പറത്തുന്നത് കാണാന് കാത്തിരിക്കുകയായിരുന്നു ക്രിക്കറ്റ് പ്രേമികള്. പരിക്ക് ഇരുവരെയും ഒരേ സമയം കൊച്ചിക്കാരില് നിന്നും പറിച്ചു മാറ്റി. പകരം ദിനേശ് മോംഗിയയും ഗാംഗൂലിയും തകര്‍പ്പന് ഫോമില് നില്‍ക്കുന്നത് അവര്‍ക്ക് ആശ്വാസവും ആവേശവുമാകും.\nറണ്ണൊഴുകുന്ന പിച്ചാണ് കൊച്ചിയിലേത്. ഇവിടെ നടന്ന രണ്ടു മല്‍സരങ്ങളിലും 600 ലേറെ റണ്‍സ് പിറന്നു. ആസ്ത്രേലിയയും ദക്ഷിണാഫ്രിക്കയുമാണ് ഇവിടെ ഇന്ത്യയുമായി ഏറ്റുമുട്ടിയത്. രണ്ടിലും ജയം ഇന്ത്യയ്ക്കായിരുന്നു. ആ അര്‍ത്ഥത്തില് ഇന്ത്യയുടെ വിജയക്കളമാണ് കൊച്ചി.\nവന് സുരക്ഷാ ക്രമീകരണങ്ങളാണ് സ്റേഡിയത്തിനകത്തും പുറത്തും ഏര്‍പ്പെടുത്തിയിട്ടുളളത്. കുഴപ്പങ്ങള് തടയാന് 1,000 പോലീസുകാരെ വിന്യസിച്ചിട്ടുണ്ടെന്ന് കമ്മിഷണര് വൈ. അനില് കുമാര് പറഞ്ഞു. തിങ്കളാഴ്ച രാവിലെ അദ്ദേഹം സുരക്ഷാ സജ്ജീകരണങ്ങള് നേരില് പരിശോധിച്ചു.


emalayalee.com - വിടി ബല്‍റാമിന് എതിരെ ഭാഗ്യലക്ഷ്മി\nവിടി ബല്‍റാമിന് എതിരെ ഭാഗ്യലക്ഷ്മി\nവിടി ബല്‍റാമിന് എതിരെ ഡബ്ബിംഗ് ആര്‍ട്ടിസ്റ്റും നടിയുമായ ഭാഗ്യലക്ഷ്മി.\nഒരു ചരിത്ര നായകനെക്കുറിച്ച് വായിക്കുമ്പോള് നമ്മുടെ കാഴ്ചപ്പാടാണ് വാക്കുകളാവുന്നത്. ആ കാഴ്ചപ്പാടില് നമ്മുടെ സംസ്‌കാരം മാനസിക നിലവാരം എല്ലാം അടങ്ങും. വി ടി ബല്‍റാം എകെജിയുടെ ജീവിത കഥ വായിച്ചത് മഞ്ഞപ്പത്രം വായിക്കുന്ന മനോവികാരത്തോടെയാണ്.. അത് അദ്ദേഹത്തിന്റെ സംസ്‌കാരം കുടുംബ പശ്ചാത്തലം എല്ലാം കാണിക്കുന്നു.\nപാവം..ഒളിവ് ജീവിതമെന്നാല് പെണ്ണ് കേസില് ഒളിവില് പോയവരെപ്പറ്റി ചിന്ത വരുന്നത് ബല്‍റാം നിങ്ങളുടെ മാനസികാവസ്ഥയുടെ അപകടത്തെ സൂചിപ്പിക്കുകയാണ് വിപ്‌ളവമെന്ന വാക്കിന്റെ അര്‍ത്ഥം പോലും മനസ്സിലാവാത്ത ബല്‍റാമിന്റെ പ്രസ്താവനയെ നിലവാരമില്ലാത്ത ചവറുകള് വലിച്ചെറിയുന്നതുപോലെ തളളിക്കളയുന്നു.\nഎന്താണ് അസുഖമെന്ന് കണ്ടെത്തു വി ടി ബല്‍റാം..ചരിത്ര നായകനെ ചെളിവാരി എറിയലല്ല വിപ്‌ളവം.


എന്ത് പ്രയോജനങ്ങള് ?ആര് ക്കിയെടുക്കൂട്ടല്നിർമാണത്തിൽ?\nനിർമാണ പ്രവർത്തനത്തിൽ നിർമാണ നെറ്റ് വർക്ക് എല്ലായിടത്തും ഉണ്ടെന്നു പറയാം. അതിന് റെ പ്രയോജനങ്ങളെക്കുറിച്ച് നമുക്കു വളരെ വ്യക്തമല്ല. നിർമാണ നെറ്റ് വർക്ക് സംരക്ഷിക്കുമ്പോൾ, മറ്റു നെറ്റ് വർക്കിനെക്കാളും ഉയർന്ന ആവശ്യങ്ങളും കൂടുതൽ ശക്തിയും ഉണ്ടാകും. ഗ്രേഡ് I സ്റ്റീലിനെ താരതമ്യം ചെയ്യുമ്പോള് , ഏകദേശം 30% സംരക്ഷിക്കുന്നു. ശക്തിയുടെ കുറവു നിര് ബന്ധത്തിൽ, ഇതു വളരെ പ്രധാനമാണ്.\nമറ്റു സംഭവങ്ങളുമായി താരതമ്യം ചെയ്യുമ്പോൾ നിർമാണ നെറ്റ് വർക്ക് മെച്ചമായിരിക്കും. സ്റ്റെൽ സ്റ്റെൽൽ സ് പ്ലാനിങ് ചിത്രങ്ങൾ അനുസരിച്ച് പദ്ധതിയിടുകയും ചെയ്യും. ബൈബിളിന് റെ മേൽവിചാരകനുമായി താരതമ്യം ചെയ്യുമ്പോൾ, കൂടുതൽ ഗുണതയ് ക്കും നിർമാണത്തിന് റെ പുരോഗതി വേഗം വളർത്തിയെടുക്കാനും നിർമാണ സമയത്തെ ഫലപ്രദമായി ചുരുക്കിയേക്കാം.\nആവശ്യങ്ങൾ നിർമാണ നെറ്റ് വർക്ക് ജോലികളും നിലവാരങ്ങളും പിന്തുണയ് ക്കാൻ കഴിയും. ബൈബിളിന് റെ സ്ഥിതിചെയ്യുന്നതിനു ശ്രദ്ധ കേന്ദ്രീകരിക്കാം. ഈ നിയമനം നിര് മ്മിക്കേണ്ടിവന്നു. പല നെറ്റ് വർക്ക് നിര് മ്മികര് ക്കും ഏറ്റവും മികച്ച സാങ്കേതിക വേലക്കാരെ ശ്രമിക്കുന്നു. നിർമാണ നെറ്റ് വർക്ക് നേരിട്ട് കൂടുതല് ശക്തിയുണ്ടെന്ന് ഫലപ്രദമായി ഉറപ്പാക്കാന് കഴിയും.\nനിർമാണ വലകൾ ഉപയോഗിക്കുന്നത് സ്റ്റെൽ ബാറുകളുടെ സ്റ്റേഷൻ സമയം കുറയ് ക്കുകയും കോണ് ട്രീസിന് റെ തകരാറ് കുറയ് ക്കുകയും ചെയ്യും. വേല് ഡെഡ് സ് ത്രീയുടെ വലിപ്പം അസാധാരണമാണ്. കളിക്കാൻ എളുപ്പമല്ല. നിര് മ്മാണ നെറ്റ് വര് ക്കിന് റെ പ്രയോജനം താങ്കളമായി വലിയതാണ്, ഈ സാധനങ്ങള് ഉപയോഗിച്ച്, ഫലം കൂടുതലായിരിക്കും.\nമുമ്പ്:ആര് ക്കിക് ക്കു റിച്ച് എന്താണ് ഉപയോഗിക്കുന്നത് ?\nഅടുത്തത്:ആർക്കെക്ടെക്ട്രയല് മാലിന് റെ ഗുണത്തെ എങ്ങനെ തിരിച്ചറിയാന് ?\nആർക്കെക്ടെക്ട്രയല് മാലിന് റെ ഗുണത്തെ എങ്ങനെ തിരിച്ചറിയാന് ?\nഎങ്ങനെയാണു്ആര് ക്കിയെടുക്കൂട്ടല്?ഒരു പ്രത്യേക കെട്ടിടം വലിയ വല എന്ന നിലയിൽ, പാരമ്പര്യ കെട്ടിടം രീതികളെക്കാൾ കൂടുതൽ പ്രയോജനങ്ങൾ ഉണ്ട്. അവര് ക്കിടയില് , ശക്തി കൂടുതല് ശക്തിയാണ് , ചൂട് ഇസ്ലൂഷന് , ശബ്ദം, ...\nആര് ക്കിക് ക്കു റിച്ച് എന്താണ് ഉപയോഗിക്കുന്നത് ?\nഎന്താണ് ഉപയോഗിക്കുന്നത്?ആര് ക്കിയെടുക്കൂട്ടല്?എല്ലാവര് ക്കും വേല് ഡ് നിർമാണ വലയില് വ്യത്യസ്ത സമ്മര് ത്തികളുണ്ട്. നിര് മ്മിക വലയുടെ രൂപം വളരെ ശക്തിയാണ് കാരണം, അത് പല വയലിലും നന്നായി ഉപയോഗിച്ചിട്ടുണ്ട്,...


ആഷിക്ക് കുടുംബ സഹായ കമ്മിറ്റി ~ kuttikkattoor news live.\nകുറ്റിക്കാട്ടൂര് : നിര്‍മാണത്തിലിരുന്ന കെട്ടിടം വീണ് മരിച്ച മുണ്ടിക്കല്‍താഴം കോട്ടാപറമ്പ് കിഴക്കെ പാറോല് ആഷിക്കിന്‍െറ കുടുംബത്തെ സഹായിക്കാനായി കമ്മിറ്റി രൂപവത്കരിച്ചു. ആഷിക്കിന്‍െറ മരണത്തെ തുടര്‍ന്ന് രണ്ടു വയസ്സുള്ള മകനും രോഗിയായ പിതാവും അവിവാഹിതയായ സഹോദരിയും അടങ്ങുന്ന കുടുംബം നിരാലംബരായിരിക്കുകയാണ്.\nകോര്‍പറേഷന് കൗണ്‍സിലര് ഷിനോജ്കുമാര് (ചെയര്.), കെ.കോയ (കണ്.) എന്നിവരാണ് കിഴക്കെ പാറോല് ആഷിക്ക് കുടുംബസഹായ കമ്മിറ്റി ഭാരവാഹികള്. മാമുക്കോയ മാസ്റ്റര് രക്ഷാധികാരിയാണ്. ചെലവൂര് സര്‍വീസ് സഹകരണ ബാങ്കിന്‍െറ മുണ്ടിക്കല്‍താഴം ശാഖയില് കമ്മിറ്റിയുടെ പേരില് അക്കൗണ്ട് (നമ്പര് 568) തുടങ്ങിയിട്ടുണ്ട്.\nപോസ്റ്റ് ചെയ്തത് Kuttikkattoor News Live. ല് Thursday, August 30, 2012


ഒഡീഷയില് പ്രാര്‍ത്ഥനായോഗം നടത്തിയ പാസ്റ്റര്‍മാരേയും വിശ്വാസികളേയും അറസ്റ്റു ചെയ്തു | Welcome to Disciples News | Daily updating Online Malayalam Christian News Paper\nby Disciples News\t,\tJanuary 18, 2015\nസുന്ദര്‍ഗഡ്: ഒഡീഷയിലെ സുന്ദര്‍ഗഡ് ജില്ലയില് ക്രിസ്തുമസ് ദിനത്തില് പ്രാര്‍ത്ഥനായോഗം നടത്തിയ3പാസ്റ്റര്‍മാരേയും6വിശ്വാസികളേയും ലോക്കല് പോലീസ് അറസ്റ്റു ചെയ്തു.\nമതപരിവര്‍ത്തനം ആരോപിച്ച് പ്രാദേശികരായ ചിലരുടെ പരാതിയിന്മേലാണ് നടപടി. സുന്ദര്‍ഗഡ് ജില്ലയില് ലഹുനിവാഡയിലെ ബലിസുധ ഗ്രാമത്തില് ക്രമീകരിച്ച യോഗത്തിലാണ് പ്രശ്നമുണ്ടായത്. പാസ്റ്റര്‍മാരായ ആര് . മഹന്ത, ജെ. ദാസ്, കെയ്ല എന്നിവരുടെ നേതൃത്വത്തിലാണ് പ്രാര്‍ത്ഥനാ യോഗവും ആരാധനയും നടത്തിയത്.\nഈ പ്രദേശത്തുനിന്നും ആദിവാസി കുടുംബങ്ങളിലെ6പേര് രക്ഷിക്കപ്പെട്ട് വിശ്വാസത്തില് വന്നിരുന്നു. ഇതില് ക്ഷുഭിതരായവരാണ് പ്രശ്നങ്ങള് സൃഷ്ടിച്ചത്. നേരത്തേ ഇതേ വിഭാഗത്തില്‍നിന്നും4പേര് രക്ഷിക്കപ്പെട്ടിരുന്നു.\nപോലീസ് പാസ്റ്റര്‍മാരേയും വിശ്വാസികളേയും അറസ്റ്റു ചെയ്തു. മേലില് പ്രദേശത്ത് സുവിശേഷ പ്രവര്‍ത്തനം നടത്തില്ലെന്ന് ഉറപ്പു വരുത്തി പേപ്പറില് എഴുതി ഒപ്പിട്ടു വാങ്ങി എല്ലാവരേയും മോചിപ്പിക്കുകയായിരുന്നു. ദൈവമക്കള് പ്രാര്‍ത്ഥിക്കുക.\nസഭാ ഓഫീസ് കോമ്പൗണ്ടിലെ വാഹനങ്ങള് അഗ്നിക്കിരയാക്കി


ഹിസ് ഹൈനസ്സ് അബ്ദുള്ള കഥ/ സംഭവവിവരണം | His Highness Abdullah Mollywood Movie Story, Preview in Malayalam - Filmibeat Malayalam\nMalayalam » Movies » His Highness Abdullah » Story\nഹിസ് ഹൈനസ്സ് അബ്ദുള്ള (U)\nസിബി മലയിലിന്റെ സംവിധാനത്തിൽ മോഹൻലാൽ, നെടുമുടി വേണു, ഗൗതമി എന്നിവർ പ്രധാനവേഷങ്ങളിൽ അഭിനയിച്ച് 1990-ൽ പുറത്തിറങ്ങിയ ഒരു മലയാളചലച്ചിത്രമാണ് ഹിസ് ഹൈനസ്സ് അബ്‌ദുള്ള. വൻ സാമ്പത്തിക വിജയമായിരുന്ന ഈ ചിത്രത്തിലെ "നാദരൂപിണി" എന്ന ഗാനത്തിലൂടെയാണ് എം ജി ശ്രീകുമാറിന് മികച്ച ഗായകനുള്ള ദേശീയ ചലച്ചിത്ര പുരസ്കാരം ആദ്യമായി ലഭിച്ചത്. ഈ ചിത്രത്തിലെ അഭിനയത്തിന് നെടുമുടി വേണുവിന് മികച്ച സഹനടനുള്ള ദേശീയ പുരസ്കാരവും ലഭിച്ചു. ചിത്രത്തിലെ വളരെയധികം ജനപ്രിയമായ ഗാനങ്ങൾക്ക് ഈണമിട്ട രവീന്ദ്രൻ ആ വർഷത്തെ മികച്ച സംഗീതസംവിധായകനുള്ള കേരള സംസ്ഥാന ചലച്ചിത്ര പുരസ്കാരത്തിന് അർഹനായി. പ്രണവം ആർട്സിന്റെ ബാനറിൽ മോഹൻലാൽ നിർമ്മിച്ച ഈ ചിത്രം സെവൻ ആർട്സ് റിലീസ് ആണ് വിതരണം ചെയ്തത്.\nപൈതൃകസ്വത്ത് കരസ്ഥമാക്കുന്നതിനായി രാജകുടുംബത്തിലെ ഇളമുറക്കാർ വലിയ തമ്പുരാനെ വധിക്കാൻ തീരുമനിക്കുന്നു. ഇതിനായി അബ്ദുള്ള (മോഹൻലാൽ) എന്നൊരു വാടക കൊലയാളിയെ അവർ കൊട്ടാരത്തിൽ കൊണ്ടുചെന്ന് താമസിപ്പിക്കുന്നു. സംഗീത പ്രീതികൊണ്ടും, ഹൃദയ ശുദ്ധികൊണ്ടും തമ്പുരാനുമായി വളരെയധികം അടുത്ത അബ്ദുള്ളക്ക് അദ്ദേഹത്തെ വധിക്കാൻ മനസ്സുവരുന്നില്ല. മറിച്ച് ഇതേ കൃത്യം നിർവഹിക്കാൻ നിയോഗിക്കപെട്ട മറ്റൊരു കൊലയാളിയിൽ നിന്ന് തമ്പുരാനെ അയാൾ രക്ഷപെടുത്തുകയും ചെയ്യുന്നു. അബ്ദുള്ളയുടെ കഴിവുകളിൽ പ്രീതിപൂണ്ട തമ്പുരാൻ പിന്നീട് അയാളോട് കൊട്ടാരത്തിൽ തന്നെ താമസ്സിക്കാൻ നിർദേശിക്കുന്നു.


തലസ്ഥാനത്ത് വന് കള്ളനോട്ട് വേട്ട;5ലക്ഷം രൂപയുടെ കള്ളനോട്ടുമായി ചാരിറ്റി പ്രവര്‍ത്തകന് പിടിയില് | Global Indian News\nHome Keralam തലസ്ഥാനത്ത് വന് കള്ളനോട്ട് വേട്ട;5ലക്ഷം രൂപയുടെ കള്ളനോട്ടുമായി ചാരിറ്റി പ്രവര്‍ത്തകന് പിടിയില്\nതിരുവനന്തപുരം: തിരുവനന്തപുരത്ത് വൻ കള്ളനോട്ട് വേട്ട. അഞ്ച് ലക്ഷം രൂപയുടെ കളളനോട്ടും നോട്ടടി യന്ത്രങ്ങളുമായി ഒരാളെ പോലീസ് അറസ്റ്റ് ചെയ്തു. മംഗലപുരം തോന്നയ്ക്കൽ കേന്ദ്രീകരിച്ച് ചാരിറ്റി പ്രവർത്തനം നടത്തുന്ന ആഷിഖ് തോന്നയ്ക്കൽ ( 35 ) എന്നയാളെയാണ് പോലീസ് പിടികൂടിയത്. കള്ളനോട്ട് സംഘത്തിൽ ഉൾപ്പെട്ട കൂടുതൽ പേർക്കായി ജില്ലയിൽ വ്യാപകമായ പരിശോധന തുടരുകയാണ്. ആറ്റിങ്ങൽ ഡി.വൈ.എസ്.പി.യുടെയും വർക്കല പോലീസിന്റെയും നേതൃത്വത്തിലുള്ള പ്രത്യേക സംഘമാണ് പരിശോധന നടത്തുന്നത്. കള്ളനോട്ട് സംഘത്തിൽ ഉൾപ്പെട്ട കൂടുതൽ പേർ ഉടൻ പിടിയിലാകുമെന്നാണ് പോലീസ് നൽകുന്ന സൂചന.\nകഴിഞ്ഞ ദിവസം വർക്കല പാപനാശം ബീച്ചിൽ കള്ളനോട്ട് മാറാൻ ശ്രമിച്ച രണ്ടുപേർ അറസ്റ്റിലായിരുന്നു. ഇവരെ രഹസ്യ കേന്ദ്രത്തിൽ ചോദ്യം ചെയ്തതിനെ തുടർന്നാണ് സംഘത്തിലെ കൂടുതൽ പേരെക്കുറിച്ച് വിവരം ലഭിക്കുന്നത്. തുടർന്ന് പോലീസിലെ പ്രത്യക സംഘം നടത്തിയ അന്വേഷണത്തിൽ ആഷിഖ് തോന്നയ്ക്കൽ പിടിയിലായി.\nഇയാൾ പോത്തൻകോട് കാട്ടായിക്കോണം നെയ്യനമൂലയിൽ വീട് വാടകയ്ക്ക് എടുത്ത് ഒരു യുവതിക്കും അമ്മയ്ക്കും ഒപ്പം കഴിഞ്ഞ ഒന്നരമാസമായി താമസിച്ചുവരികയായിരുന്നു. ഇയാളുമായി കാട്ടായിക്കോണത്തെ വാടക വീട്ടിൽ തെളിവെടുപ്പിന് എത്തിയ വർക്കല പോലീസ് അഞ്ചുലക്ഷം രൂപയുടെ കള്ളനോട്ടും നോട്ടടി യന്ത്രങ്ങളും പിടിച്ചെടുത്തു. നോട്ടുകളുടെ കളർ പ്രിന്റ് എടുക്കുന്നതിനുള്ള യന്ത്രങ്ങളും പിടികൂടിയവയിൽപ്പെടുന്നു. 200 ,500 ,2000 രൂപയുടെ കള്ളനോട്ടുകളാണ് വീട്ടിൽ നിന്ന് കണ്ടെത്തിയത്. ഈ റാക്കറ്റിൽ കൂടുതൽ പേർ ഉൾപ്പെട്ടിട്ടുള്ളതായും അവരെ ഉടൻ അറസ്റ്റു ചെയ്യുമെന്നും പോലീസ് പറഞ്ഞു.\nPrevious article‘കള്ള് കുടിക്കുന്ന രാജുവിനെ കളളന് എന്ന് വിളിക്കുമായിരിക്കും, സത്യത്തില് രാജു വിശുദ്ധനാണ്’\nNext articleകവയിത്രി സുഗതകുമാരി അന്തരിച്ചു


ഒരു ഓണനിലാവിന്റെ ഓർമ്മക്ക് — കഥാജാലകം\nചെന്നൈയിൽ നിന്ന് ട്രെയിൻ കയറാൻ എനിക്ക് തീരെ ഇഷ്ടമുണ്ടായിരുന്നില്ല. അച്ഛന്റെയും അമ്മയുടെയും നിർബന്ധം.ഈ ഓണത്തിന് നാട്ടിൽ പോയേ പറ്റൂ. ഞാൻ എൻ്റെ എഞ്ചിനീയറിംഗ് കഴിഞ്ഞു സ്വസ്ഥമായി ഒന്നു വീട്ടിലിരിക്കാം, ഫ്രണ്ട്‌സിന്റെ കൂടെ ചുറ്റി അടിക്കാം എന്നൊക്കെ കരുതിയിരിക്കുമ്പോളാണ് ഈ ഓണാഘോഷം. എനിയ്ക്കു വല്ലാത്ത ദേഷ്യം വന്നു. അതിന്റെ കൂടെ അനുജന്റെ വാതോരാത്ത വർത്തമാനവും. അവനാകെ ത്രില്ലിൽ ആണ്.\nഎന്താ സുമി ഇനിയും ഇറങ്ങാറായില്ലേ? അമ്മയാണ്.\nഓ, എന്റെ ട്രോളി ബാഗ് അടയ്ക്കാനും പറ്റുന്നില്ല. നാശം.\nഇത്രയേറെ ഡ്രസ്സ് എന്തിനാ? വല്ല സ്ഥിര താമസത്തിനുമാണോ? അമ്മയുടെ ക്ഷമ നശിക്കാൻ തുടങ്ങി.\nഞാൻ ഒന്ന് തറപ്പിച്ചു നോക്കി.\nഞാൻ ഇവിടെ ഇരുന്നോളാം എന്ന് പറഞ്ഞതല്ലേ. നിങ്ങൾക്കൊക്കെ പോയാൽ പോരേ?\nനീ മര്യാദക്ക് ഇപ്പോൾ ഇറങ്ങുന്നോ അതോ...?\nഅയ്യോ വേണ്ട, ഇനി അച്ഛനെ കൂടെ ഇങ്ങോട്ടു എഴുന്നള്ളിക്കാതിരുന്നാൽ മതി...\nമുടി കെട്ടാൻ സമയമില്ല. സാരമില്ല. ഒരു ഹെയർ ബാൻഡ് എടുത്തു ഒരു പോണി ടെയിൽ കെട്ടി.\nഅമ്മക്കത്ര രസിച്ചിട്ടില്ല. എന്നാലും ഒന്നും മിണ്ടിയില്ല.\nചേച്ചിയുടെ ബാഗ് എന്തോരു ഹെവിയാ?\nസൂരജേ, നീ മിണ്ടാതിരുന്നോ, ഞാൻ അനിയനെ ശാസിച്ചു.\nഎ.സി കമ്പാർട്മെന്റ് എൻജിന് അടുത്തായിരുന്നു. ഭാരമുള്ള ബാഗും വലിച്ചു നടന്നു മടുത്തു.\nട്രെയിനിൽ കേറിയതും സൂരജ് സൈഡ് സീറ്റ് പിടിച്ചു.\nഅമ്മയും അച്ഛനും പഴയ കഥകളിൽ ആണ്.\nഎന്തൊരു യാദൃശ്ചികത? ഇനി കാണും എന്ന് വിചാരിച്ചതല്ല. വർമയേയും കുടുംബത്തെയും. ഡൽഹി വിട്ടശേഷം യാതോരു കോണ്ടാക്റ്റും ഉണ്ടായിട്ടില്ല. ഇതിപ്പോൾ വിശ്വസിക്കാൻ പറ്റുന്നില്ല. അച്ഛൻ തന്റെ ഡൽഹി ജീവിതം ഓർത്തെടുക്കുന്ന തിരക്കിലാണ്.\nഎനിക്ക് ഡൽഹിയെ കുറിച്ച് മങ്ങിയ ഓർമ്മകളെ ഉളളൂ. അച്ഛന് റെയിൽവേ ഉദ്യോഗത്തിനിടയിൽ കിട്ടിയ സുഹൃത്ത് ആയിരുന്നു വർമ്മ അങ്കിൾ. ഞാൻ ഒന്നാം ക്ലാസ്സിൽ ആയപ്പോഴേക്കും ഞങ്ങൾ ഡൽഹി വിട്ടിരുന്നു. പിന്നെ ചെറുതും വലുതുമായ ഒത്തിരിയേറെ നഗരങ്ങൾ. ഒടുവിൽ കഴിഞ്ഞ അഞ്ചു വർഷമായി ചെന്നൈയിൽ. എന്റെ പഠനത്തിനു വേണ്ടി ആയിരുന്നു അച്ഛൻ ചെന്നൈ തിരഞ്ഞെടുത്തത്. ഇനിയിപ്പോൾ അനുജനെ കൂടെ എഞ്ചിനീയർ ആക്കിയേ അച്ഛൻ ചെന്നൈയിൽ നിന്ന് വീടുവിടുന്നതിനെക്കുറിച്ച് ചിന്തിക്കുകയെങ്കിലും ചെയ്യൂ.\n‘അമ്മ ബാങ്കിൽ ആയിരുന്നു. പക്ഷെ അച്ഛന്റെ ട്രാന്സ്ഫറും ഞങ്ങളുടെ പഠിത്തവും ഒരുമിച്ചു കൊണ്ട് പോകാൻ കഴിയാതെ അവസാനം ജോലി രാജിവച്ചു. കഴിഞ്ഞ കുറെ വർഷങ്ങളായി ഓൺലൈനായി മാത്‍സ് ട്യൂഷൻ നടത്തുന്നു.\nസൂരജ് എന്നെക്കാളും എട്ടു വയസിനു ചെറുതാണ്. ഞാൻ അച്ഛന്റെ -പെറ്റ്- ആണെങ്കിൽ അവൻ അമ്മയുടെ -ഫേവറിറ്റ്- ആണ്.\nഈ യാത്ര എല്ലാം നല്ലതിനായാൽ മതിയായിരുന്നു. അമ്മയാണ് .\nഈ യാത്രക്ക് എന്തോ ഒരു ദുരുദ്ദേശ്യം ഇല്ലേ എന്ന് എനിക്ക് തോന്നാതിരുന്നില്ല. പക്ഷെ ഒന്നും വ്യക്തവുമല്ല.\nപഴയ ഫാമിലി ഫ്രണ്ട്സ്. എത്രയോ പതിറ്റാണ്ടുകൾക്കപ്പുറം വീണ്ടും കാണാൻ പോകുന്നു.\nഅച്ഛൻ കുറേയേറേ പലഹാരങ്ങൾ വാങ്ങിയിട്ടുണ്ട്.\nപിന്നെ അമ്മ ഒരു നല്ല കാഞ്ചീപുരം സാരിയും. ആന്റിക്കാണ് പോലും.\nആഹ്, എന്തെങ്കിലും ആകട്ടെ.\nഞാൻ എന്റെ ബെർത്ത് തിരഞ്ഞെടുത്തു കഴിഞ്ഞു. മേലേക്ക് കേറാൻ നോക്കുമ്പോൾ ’അമ്മ വിളിച്ചു.\nസുമി , നിനക്ക് ഉറക്കം വരുന്നോ ? എന്നാൽ ഡിന്നർ കഴിച്ചിട്ട് കിടക്കു.\nഓ വേണ്ട എനിക്ക് വിശപ്പില്ല.\nസുമി, മോളെ രാത്രി കഴിക്കാതെ കിടക്കരുത് , അച്ഛൻ\nശരി , ഞാൻ സാൻഡ്‌വിച്ച് കഴിച്ചോളാം.\nഞാൻ ഫുഡ് ബാഗിൽ നിന്നും ഒരു ഗ്രിൽഡ് സാൻഡ്‌വിച്ച് എടുത്തു . ഒരു കുപ്പി ബിസ്ലരിയും. പതിയെ മേലേക്ക് കയറി.\nഎ.സിയുടെയാണ്. നല്ല തണുപ്പുണ്ട് .\nമോളെ മുകളിൽ തണുപ്പ് ജാസ്തിയാകും. നീ ഈ ജെർക്കിൻ എടുത്തോളൂ. അച്ഛനാണ്.\nകൈയെത്തി നീല നിറത്തിൽ ഉള്ള ജെർക്കിൻ വാങ്ങി.\nമെല്ലെ എന്റെ ലാപ്ടോപ്പ് തുറന്നു.\nപരീക്ഷകൾ കാരണം കുറെയേറെ സിനിമകൾ കാണാൻ ബാക്കി ഉണ്ട്.\nനാനും റൗഡി താൻ - വിജയ് സേതുപതി സിനിമ. നയൻതാര ഏറ്റവും സുന്ദരിയായിരിക്കുന്നു . ഒരു ക്യൂട്ട് ലവ് സ്റ്റോറി . കുറെ പൊട്ടത്തരങ്ങൾ ഉണ്ട് എന്നാലും തരക്കേടില്ല.\nസിനിമ കഴിഞ്ഞപ്പോൾ സമയം3മണി . എല്ലാവരും ഉറക്കമായിരുന്നു .\nഈ ട്രെയിൻ എപ്പോൾ എറണാകുളം എത്തുമോ എന്തോ?\nഅച്ഛനോട് ചോദിക്കാനും മറന്നു .\nസാരമില്ല, രാവിലെ നോക്കാം.\nസുമീ , എഴുന്നേൽക്ക്. അഞ്ചു മിനുറ്റിൽ നമ്മുടെ സ്റ്റോപ്പ് എത്തും.\nഓ മൈ ഗോഡ്. ഞാൻ ഒരു സ്വപ്നത്തിലായിരുന്നു. ഒരു മനോഹരമായ തീം പാർക്ക്. ചുറ്റിലും എന്റെ കൂട്ടുകാർ. എല്ലാവരും വല്ലാത്ത ബഹളത്തിൽ ആണ്. ഒരേ പാട്ട്, ഡാൻസ്, രുചികരമായ ഭക്ഷണം, ആ സ്വപ്നം പാതിയിൽ നിന്നുപോയ ദേഷ്യത്തിൽ ഞാൻ ബെർത്തിൽ നിന്നും താഴെ ഇറങ്ങി.\nഡോർ തുറന്നപ്പോൾ ആണ് അറിയുന്നത് നല്ല മഴ പെയ്യുന്നുണ്ട്. കംപാർട്മെന്റിന് ഉള്ളിലേക്ക് തണുത്ത കാറ്റ് അടിച്ചു കയറി.\nഹോ എന്തൊരു തണുപ്പ് . കൈ അറിയാതെ ജെർക്കിൻ പോക്കറ്റിലേക്ക് പോയി.\nനേരം നന്നായി പുലർന്നിട്ടില്ല. നല്ല മഴയും ഉണ്ട് എന്നാലും തിരക്കിന് യാതൊരു കുറവുമില്ല.\nട്രെയിൻ നിന്നതും കുറെ ആളുകൾ ചാടിക്കയറാൻ തുടങ്ങി. തിരക്കിനിടയിൽ എനിക്കെന്റെ ബാഗ് എടുത്തു ഇറങ്ങാൻ പറ്റുന്നില്ല .\nപ്ളീസ്, എന്നെയൊന്ന് ഇറങ്ങാനനുവദിക്കൂ.\nആരും ശ്രദ്ധിക്കുന്നു പോലുമില്ല.\nഒരേ തിരക്ക്, പിടിവലി .\nഓ എന്തൊരു ആളുകൾ.\nഅവസാനം സർവശക്തിയും എടുത്തു ഞാൻ എൻ്റെ ബാഗ് വലിച്ചെടുത്തു . ഇറങ്ങാൻ കാൽ താഴെ വച്ചതും ആരോ എന്നെ തള്ളി വിട്ടതും ഒന്നിച്ചായിരുന്നു . മുഖം കുത്തി വീഴാൻ പോയ എന്നെ ആരോ പെട്ടെന്ന് താങ്ങി പിടിച്ചു. എൻ്റെ ബാഗ് ദൂരെ എവിടെയോ പോയി വീണിരിക്കുന്നു .\nതാങ്ക് യു , താങ്ക് യു സൊ മച്ച്.\nആരാണോ പിടിച്ചതെന്നു അറിഞ്ഞില്ല. പക്ഷെ ഏതോ ഒരു നല്ല മനുഷ്യൻ. ഇല്ലെങ്കിൽ എന്റെ പല്ലു പോയേനെ.\nഞാൻ എൻ്റെ ബാഗ് വീണ സ്ഥലം നോക്കി നടക്കാൻ തുടങ്ങി. കാലിനൊരു ഉളുക്ക് പോലെ.\nഅയാൾ പറഞ്ഞു , സാരമില്ല, മെല്ലെ വരു . ബാഗ് ഞാൻ എടുത്തോളാം .\nഅതും പറഞ്ഞു അയാൾ കുട എന്റെ കൈയിൽ തന്നു നടക്കാൻ തുടങ്ങി.\nഅപ്പോളാണ് ഞാൻ അയാളെ ശ്രദ്ധിച്ചത്.\nകാണാൻ സുമുഖനായ, നല്ല ഉയരമുള്ള ഒരു ചെറുപ്പക്കാരൻ. വെളുത്ത നിറം. പുറകിൽ നിന്നായതു കൊണ്ട് മുഖം കണ്ടില്ല.\nബാഗും എടുത്ത് അയാളതാ മുന്നിൽ നടക്കുന്നു.\nഹലോ, നിൽക്കൂ, ഞാൻ വിളിച്ചൂ\nഅയാൾ നടന്ന് എന്റെ അച്ഛന്റെയും അമ്മയുടെയും അടുത്ത് എത്തിയിരിക്കുന്നു. അവർ അയാളോടു സംസാരിക്കുന്നു.\nഇത് ആരാണ്?. വർമ്മ അങ്കിൾ അല്ല. പുള്ളിക്കാരന് ഇതിലും പ്രായമായില്ലേ. പിന്നെ?\nഅച്ഛനും അമ്മയും സുരജ്ഉം അയാളോടൊപ്പം പുറത്തേക്ക് നടക്കുകയാണ്.\nഞാൻ സൂരജിനോട് നില്ക്കാൻ ആംഗ്യം കാട്ടി . അവനു കണ്ട ഭാവം പോലും ഇല്ല.\nനിനക്ക് ഞാൻ വച്ചിട്ടുണ്ട് . ഞാൻ മനസ്സിൽ പറഞ്ഞു.\nറെയിൽവേ സ്റ്റേഷന്റെ പുറത്തെത്തിയതും അയാൾ നടത്തം പതിയെയാക്കി.\nപിറകിലേക്ക് തിരിഞ്ഞു നോക്കി എന്നോടായി പറഞ്ഞു .\nഅപ്പോളാണ് ഞാൻ അയാളുടെ മുഖം കണ്ടത് . നല്ല ഐശ്വര്യമുള്ള മുഖം പക്ഷെ ഓ ഈ മല്ലു താടി.\nശരിക്കും ഇടതൂർന്ന താടിരോമങ്ങൾ.\nഈ മലയാളികളുടെ ഒരു താടിക്കമ്പം. എനിക്കതു കണ്ടാലേ അലർജിയാണ്.\nഎൻ്റെ ഇഷ്ടങ്ങൾ എപ്പോളും ഷാറൂഖ് ഖാനെപ്പോലെ ക്ലീൻ മുഖങ്ങളോടാണ്.\nകാറിൽ കേറിയതും അയാളുടെ കണ്ണുകൾ എൻ്റെ കണ്ണിലൊന്നു ഉടക്കിയൊ? ചിലപ്പോൾ എന്റെ ഒരു തോന്നലാകാം. അല്ലെങ്കിലും എനിക്കെന്റെ സൗന്ദര്യത്തിനെ കുറിച്ച് കുറച്ചു ഓവർ കോൺഫിഡൻസ് ഉണ്ട്.\nഒരു 20 മിനിറ്റ് ഡ്രൈവ് ...അത്ര തന്നെ. കാർ ഒരു വലിയ വെള്ള നിറമുള്ള ബംഗ്ലാവിന്റെ മുന്നിൽ നിന്നു.\nഇതെന്ത് ധവള മാളികയോ? കൊട്ടാരം പോലെ ഒരു വീട്.\nവർമ്മ അങ്കിളും ഭദ്ര ആന്റിയും പൂമുഖത്തേക്കു വന്നു.\nഞാനും സൂരജ്ഉം പകച്ചു നിൽക്കുകയാണ് . എന്തൊരു വലിയ മാളിക.\nവാ മോളെ വാ… എത്ര കുഞ്ഞായിരുന്നപ്പോൾ കണ്ടതാ. സുന്ദരി കുട്ടിയായി .\nഞാൻ നാണിച്ചു തലകുനിച്ചു.\nസൂരജിനെ ഫോട്ടോയിലെ കണ്ടിട്ടുള്ളു.\nയാത്രയൊക്കെ സുഖമായിരുന്നോ?, വർമ്മ അങ്കിൾ അവന്റെ തോളിൽ തട്ടി.\nനമ്മുടെ കക്ഷി ബാഗ് എല്ലാം ഡിക്കിയിൽ നിന്നും എടുക്കുകയാണ്.\nമോനെ, ബാബുവിനെ അയക്കാം. നീ അകത്തു വാ.\nകക്ഷി പെട്ടെന്ന് തന്നെ അകത്തേക്ക് നടന്നു.\nനേരമിത്രയും ആയിട്ടും ആളുടെ പേരോ, ആരാണെന്നോ ഒന്നും അറിയാൻ കഴിഞ്ഞില്ല.\nഇനി അമ്മയ്ക്കും അച്ഛനും അറിയുമായിരിക്കും.\nപക്ഷെ എങ്ങിനെ ചോദിക്കും.\nഅകത്തേക്ക് നടക്കുന്നതിനിടയിൽ ഞാൻ സൂരജിനോട് ചോദിച്ചു ?\nഹേയ്, ഹു ഈസ് ഹി?\nസൂരജ് കണ്ണിറുക്കി കാണിച്ചു, നൊ ഐഡിയ.\nവർമ്മ അങ്കിളിന് ഒരു മോൻ ഉണ്ടെന്നു കേട്ടിട്ടുണ്ട്. ഇനി ഈ ചെറുപ്പക്കാരൻ അയാൾ ആയിരിക്കുമോ ?\nഎനിക്ക് തല വേദനിക്കാൻ തുടങ്ങി. ഇത് എന്ത് മിസ്റ്ററി .\nആരെങ്കിലും ആകട്ടെ. എന്നെ വീഴാതെ രക്ഷിച്ചതിന് ഒരു താങ്ക്സ്, അത്ര തന്നെ.\nബാബു അപ്പോഴേക്കും ലഗേജും എടുത്തു ഹാളിൽ എത്തി.\nസൂരജിന്റെയും സുമിയുടെയും ലഗേജ് മേലെ മുറികളിൽ വച്ചേക്കു.\nഓ അപ്പോൾ കക്ഷിക്ക് എന്റെ പേരും അറിയാം. ആൾ കൊള്ളാമല്ലോ?\nബാബുവിനെ പിന്തുടർന്ന് ഞാനും സൂരജ്ഉം ഗോവണി കയറാൻ തുടങ്ങി.\nഒരു വലിയ വരാന്ത, ബാൽക്കണി, നാല് കൂറ്റൻ ബെഡ് റൂമുകൾ , ഇത്രയൂം ചേർന്നതാണ് ഫസ്റ്റ് ഫ്ലോർ.\nഎനിക്കും സൂരജിനും വേറെ വേറെ റൂമുകൾ ഉണ്ടായിരുന്നു.\nറൂമിൽ കയറി അൺപായ്ക് ചെയ്യാം എന്ന് കരുതുമ്പോൾ ആണ് കക്ഷിയുടെ ശബ്ദം.\nറിഫ്രഷ് ചെയ്തു താഴേക്ക് വരൂ. ചായ കഴിക്കാം. ടി ഓർ കോഫി, എന്താണ് താല്പര്യം?\nഎനിതിങ് ഈസ് ഫൈൻ.\nഅവിടെ ചൂടുവെള്ളമുണ്ട്. കാൽ ശ്രദ്ദിക്കണം.\nഒന്ന് പരിചയപ്പെടുത്തുക കൂടെ ചെയ്യാതെ, കക്ഷി നേരെ താഴോട്ട് വിട്ടു.\nകുറച്ചു നേരം നോക്കി നിന്നതിന് ശേഷം, ബ്രഷിൽ പേസ്റ്റ് തേച്ചു ഞാൻ ബാത്റൂമിലേക്കു നടന്നു.\nകുറച്ചു സമയമെടുത്ത് തന്നെ ആണ് കുളിച്ചത്.\nകുളി കഴിഞ്ഞു ഒരു ഷോർട്സും ടിഷർട്ടും എടുത്തിട്ടു. താഴേക്ക് പോകാൻ വേണ്ടി കോവണി ഇറങ്ങുമ്പോൾ അമ്മ മേലേക്ക് വരുന്നു.\nഎൻ്റെ സുമി, നിനക്ക് നല്ല ഡ്രസ്സ് ഒന്നും ഇല്ലേ? വല്ല ചുരിദാറും ഇട്ടുകൂടേ?\nഅമ്മയുടെ ശബ്ദം കേട്ടിട്ടോ എന്തോ കക്ഷി അതാ പിന്നാലെ.\nചമ്മി തിരിച്ചു മുറിയിലേക്കോടി.\nഒരു സൽവാർ കമീസ് വലിച്ചെടുത്തു. തലയിൽ കെട്ടിയിരുന്ന ടവൽ ഊരി മാറ്റി.\nഎന്നും അച്ഛനാണ് തല തുവർത്തി തരുന്നത്. ഇതിപ്പോൾ പുതിയ സ്ഥലം ആൾക്കാർ, ഞാൻ മേശയുടെമേൽ വച്ചിരുന്ന ഹെയർ ഡ്രൈയർ എടുത്തു മുടി ഉണക്കാൻ തുടങ്ങി.\nസുമീ , വേഗം വാ. എല്ലാവരും വെയ്റ്റിംഗ് ആണ് നിനക്ക് വേണ്ടി. വേഗം വാ.\nഓ ഇവർക്കൊക്കെ ഒന്ന് വെയിറ്റ് ചെയ്യാതിരുന്നാൽ എന്താ?\nഎനിക്കാണെങ്കിൽ നല്ല ദേഷ്യം വന്നു.\nതാഴെ എത്തുമ്പോളേക്കും തന്നെ നല്ല ഭക്ഷണത്തിൻറെ കൊതിപ്പിക്കുന്ന്ന മണം.\nഡൈനിങ്ങ് റൂം ഒരു വലിയ ഹാൾ ആണ്. വലിയ മേശ , ചുറ്റിനും തുകൽ കുഷ്യൻ ഇട്ട കസേരകൾ. ഓരോ അണുവിലും ആഢ്യത്വം വിളിച്ചോതുന്ന ആമ്പിയൻസ്.\nഎല്ലാവരും പ്രാതൽ കഴിക്കാൻ ഇരുന്നു കഴിഞ്ഞിരുന്നു. എനിക്ക് വേണ്ടി വെയിറ്റ് ചെയ്യുകയാണ് .\nഞാനും കക്ഷിയും നേരെ എതിരെയാണ് ഇരുന്നിരുന്നത്. സൂരജ് അയാളുടെ അടുത്ത് തന്നെ ഇരിക്കുന്നു. രണ്ടു പേരും വല്യ കൂട്ടായ ലക്ഷണം ഉണ്ട്.\nകക്ഷി എല്ലാവരോടും വർത്തമാനം പറയുന്നു, കൂൾ ആയി പെരുമാറുന്നു , ഒന്നു രണ്ടു പ്രാവശ്യം എന്റെ സൈഡിലേക്ക് നോക്കി. ആ നോട്ടം നേരിടാൻ ആകാതെ ഞാൻ തല കുനിച്ചു.\nപുട്ട്, കടല കറി , പഴം , നല്ല പേപ്പർ പോലുള്ള ദോശ , സാമ്പാർ, നല്ല നാടൻ ചമ്മന്തി. പിന്നെ ബ്രഡും. ഗംഭീര ബ്രേക്‌ഫാസ്റ് തന്നെ. പക്ഷെ കക്ഷിയുടെ നോട്ടം അപ്പോളപ്പോൾ പാളി വീഴുന്ന കാരണം എനിക്കാകെ ഒരു ചമ്മൽ.\nഎന്തെ മോൾക്ക് ഇതൊന്നും ഇഷ്ട്ടമായില്ലേ, ആന്റി ആണ്.\nയാത്ര ക്ഷീണം കാണും . മോൾ കഴിച്ചിട്ടു പോയി കിടന്ന് ഉറങ്ങിക്കോളു.\nഅതിനെവിടെ, രാത്രി മുഴുവൻ ലാപ്‌ടോപ് നോക്കിക്കൊണ്ടിരിക്കും.\nഎന്നിട്ടു എല്ലാവരും എണീറ്റിരിയ്ക്കുമ്പോൾ അവൾ പോയി ഉറങ്ങും , ഓ അമ്മയാണ്.\nഇപ്പോളത്തെ കുട്ടികളൊക്കെ അങ്ങിനെയാണ്, വർമ്മ അങ്കിൾ രക്ഷക്കെത്തി.\nഞാൻ ബ്രേക്‌ഫാസ്റ് കഴിഞ്ഞതും മേലെ റൂമിലേക്കെത്തി.\nവലിയ ബെഡ്‌റൂം. ഒരു കിംഗ് സൈസ് കട്ടിൽ, തൂവൽ പോലുള്ള കിടക്ക.\nസൈഡിൽ റീഡിങ് ടേബിൾ, ചെയർ, വളരെ വലിയ ജനാലകൾ. തൂവെള്ള കർട്ടൻ ഇട്ടിരിക്കുന്നു. ഒരു വലിയ ടീവീ, ലേറ്റസ്റ്റ് മ്യൂസിക് സിസ്റ്റം. ചുവരിൽ രവിവർമ്മയുടെ ചിത്രങ്ങൾ.\nഫ്രഞ്ച് വിൻഡോ തുറന്നാൽ വലിയ ബാൽക്കണി. ചൂരൽ കസേരകൾ ഇട്ടിരിക്കുന്നു. ഞാൻ മെല്ലെ ബാൽക്കണിയിലേക്ക് കടന്നു.\nഒരു വലിയ തടാകമാണ് പിന്നിൽ. വീട്ടിൽ നിന്നും തടാകത്തിലേക്ക് ഇറങ്ങാൻ പടിക്കെട്ടുകൾ, ഒരു ചെറിയ ബോട്ട് ജെട്ടി. ഒരു ഓറഞ്ച് കളർ ബോട്ട് അവിടെ നിർത്തിയിട്ടിരിക്കുന്നു.\nതടാകത്തിൽ മഴത്തുള്ളികൾ വൃത്താകൃതിയിൽ ചിത്രം വരക്കുന്നു.\nഇതെന്ത്, വീടോ അതോ സുഖവാസ കേന്ദ്രമോ.\nബെഡിൽ നിന്നും കർട്ടൻ നീക്കിയാൽ തടാകത്തിന്റെ വശ്യചാരുത കണ്ടു വെറുതെ കിടക്കാം. ഞാൻ മെല്ലെ കട്ടിലിൽ ഇരുന്നു. പുറത്തു മഴ കനത്തിരിക്കുന്നു.\nഉറക്കം എപ്പോളാണ് കണ്ണുകളെ തഴുകിയതെന്നു അറിഞ്ഞില്ല. ക്വിൽറ്റ് എടുത്തു പുതച്ചത് മാത്രം ഓർമ്മയുണ്ട്.\nഎത്ര നേരം ഉറങ്ങിയെന്നു അറിയില്ല. കണ്ണുതുറന്നു നോക്കുമ്പോൾ ക്ലോക്കിൽ മണി നാല്.\nകുറച്ചു സമയം വേണ്ടി വന്നു ഞാൻ എവിടെയാണ് കിടക്കുന്നതെന്നു ഓർമ്മിച്ചെടുക്കാൻ.\nഛെ, മോശമായിപ്പോയി. മെല്ലെ എണീറ്റു.\nഗുഡ് ഈവെനിംഗ് .\nഡോർ തുറന്നിരിക്കുന്നു. കക്ഷിയാണ്.\nനല്ല ഉറക്കം അല്ലെ?\nതാൻ ലഞ്ച് സ്കിപ് ചെയ്തു.\nഞാൻ ഒന്ന് രണ്ടു പ്രാവശ്യം വന്നു നോക്കി. പിന്നെ ഉറങ്ങുന്നത് കണ്ടപ്പോൾ വിളിക്കാൻ തോന്നിയില്ല. അമ്മ വിളിക്കാൻ പറഞ്ഞപ്പോൾ ഞാൻ ആണ് ഉറങ്ങിക്കോട്ടെ എന്ന് പറഞ്ഞത്.\nഛെ, എന്തൊരു നാണക്കേട്, ഞാൻ മനസ്സിൽ വിചാരിച്ചു.\nഹേ, ഡോട്ട് ബി സില്ലി.\nകം ഡൌൺ , ലെറ്റസ് ഹാവ് ടീ .\nഎല്ലാവരും വൈകീട്ടത്തെ ചായ തിരക്കിൽ ആണ്.\nഎന്ത് ഉറക്കമാ സുമീ ഇത്. നിനക്ക് ഒരു മാനേഴ്സും ഇല്ലേ?\nഇങ്ങിനെയാണോ പോത്തുപോലെ കിടന്നുറങ്ങുന്നത്. അമ്മ അടുത്ത് വന്നു ശബ്ദം താഴ്ത്തി പറഞ്ഞു .\nഅത് ശ്രദ്ധിച്ചിട്ടോ എന്തോ, കക്ഷി കണ്ണിറുക്കി.\nവിശാലമായ പൂന്തോട്ടം കാണുന്ന സ്ഥലത്താണ് വരാന്ത. എല്ലാവരും ചായകുടിക്കാൻ അവിടെ കൂടി.\nഎനിക്കെല്ലാം ഒരു സ്വപ്നം പോലെ തോന്നി .\nപല സിറ്റികളിലും താമസിച്ചിട്ടുണ്ടെങ്കിലും ഇത്ര വശ്യമനോരഹരമായ ഒരു സ്ഥലം ഇത് വരെ കണ്ടിട്ടില്ല . വാശി പിടിച്ചു വരാതിരുന്നെങ്കിൽ വലിയ നഷ്ടമായേനെ.\nഅച്ഛനും വർമ്മ അങ്കിളും പഴയ കഥകൾ പറയുകയാണ്.\nവർമ്മ അങ്കിൾ പറയാൻ തുടങ്ങി. അച്ഛൻ മരിച്ചപ്പോൾ എനിക്ക് നാട്ടിലേക്കു വരേണ്ടി വന്നു . ആദ്യം കുറച്ചു കഷ്ടപ്പെട്ടു. പിന്നെ ഇവിടത്തെ ഈ കാലാവസ്ഥയും പച്ചപ്പും വിട്ടു മടങ്ങാൻ തോന്നിയില്ല . അഞ്ചു വർഷത്തെ ലീവ് കഴിഞ്ഞപ്പോൾ വി. ആർ. എസ് എടുത്തു. കുറെ എസ്റ്റേറ്റും സ്ഥലവും വാങ്ങി. ഇപ്പോൾ ഇവിടെ എത്തി നില്കുന്നു. ഇനി അച്ചുവിന് ഒരു കൂട്ടാക്കി കൊടുത്താൽ ഞങ്ങൾക്ക് ഫ്രീ ആയി ലോകം ചുറ്റാം.\nഓ, അപ്പോൾ പേര് അച്ചു എന്നാണ്.\nഞാൻ മെല്ലെ അവിടെ നിന്നും ഇറങ്ങി. മുറ്റത്തേക്ക് നടന്നു. പുറകിലെ തടാകത്തിന്റെ കരയിലേക്ക് ചെന്നു. തടാകം ദൂരെ നിന്നു കാണാനേ ഇഷ്ടമുള്ളൂ. വെള്ളം പേടിയാണ്.\nമഴ നൂല് പോലെ പെയ്തു ഇറങ്ങാൻ തുടങ്ങി.\nമഴയിൽ നിൽക്കണ്ട, ജലദോഷം പിടിക്കും. അച്ചുവിന്റെ ശബ്ദം.\nമുഴുവൻ പേര് എന്താ?\nഹാ ഹാ , കൊള്ളാമല്ലോ. യു ഡോണ്ട് നോ മൈ നെയിം?\nപറയാതെ എങ്ങിനെ അറിയും?\nഅർജുൻ , അച്ചു എന്നു വിളിക്കും\nഎൻജിൻറിങ് കഴിഞ്ഞു എന്താണ് പ്ലാൻ?\nജോബ് ഓഫർ ഉണ്ട്. ബട്ട് പ്ലാനിങ് ഫോർ ഹയർ സ്റ്റഡീസ്.\nവാട്ട് ഡൂ യു ഡു? ഫാർമിംഗ്?\nഐ ആം എ ജിയോളജിസ്റ്. ഫിനിഷ്ഡ് മൈ കോഴ്സ് ഫ്രം ബോസ്റ്റൺ.\nഓ ആൾ വിചാരിച്ച പോലെ വെറും നാടൻ അല്ല.\nഇപ്പോൾ യുണൈറ്റഡ് നാഷൻസിന്റെ ഈസ്റ്റേൺ യൂറോപ്യൻ കൺസൾട്ടന്റ ആണ് .\nതരക്കേടില്ലാലോ?. കണ്ടപ്പോൾ ഒരു മൂരാച്ചി ആണ് എന്നാണ് തോന്നിയത്. ഇപ്പോൾ എനിക്കൊരു മതിപ്പൊക്കെ തോന്നുന്നുണ്ട്.\nമഴ കൂടുതലാകാൻ തുടങ്ങിയതും ഞങ്ങൾ തിരിച്ചു വീട്ടിലേക്കു നടക്കാൻ തുടങ്ങി.\nവീട്ടിൽ എല്ലാവരും ഷോപ്പിംഗിനു റെഡി ആകാനുള്ള തിരക്കിലാണ്.\nനാളെ ഉത്രാടം ആണ് .\nചില ലാസ്‌റ് മിനിറ്റ് ഷോപ്പിങ്ങും പിന്നെ പൂക്കളും വാങ്ങാം. വർമ്മ അങ്കിൾ പറഞ്ഞു.\nസുമീ , നീ റെഡി ആകുന്നില്ലേ, അമ്മയാണ്.\nഉം, ഞാൻ റൂമിലേക്ക് പോന്നു.\nഒരു ജീൻസും ടീഷർട്ടും എടുത്തിട്ടു.\nതാഴെ വന്നപ്പോൾ ആണ് മനസിലായത് എല്ലാവരും ഫുൾ ഡെക് അപ്പ് ആണെന്ന്.\nസൂരജ് നല്ല ഉഷാർ ആണ്.\nഹേയ്, നിങ്ങൾ രണ്ടാളും മാച്ചിങ് ഡ്രസ്സ് ആണല്ലോ?\nഅപ്പോളാണ് ഞാൻ ശ്രദ്ധിച്ചത് , അച്ചുവും ഞാനും ബ്ലൂ ജീൻസും വൈറ്റ് ടീഷർട്സും ആണ് ഇട്ടിരിക്കുന്നതെന്ന്.\nപുറത്തേക്കിറങ്ങുമ്പോൾ വർമ്മ അങ്കിൾ പറഞ്ഞു. അച്ചു നിങ്ങൾ രണ്ടു പേരും ഓഡി എടുത്തോ.\nഞങ്ങൾ ഇന്നോവ എടുത്തോളാം.\nഅച്ചുവിന്റെ മുഖത്തു ആയിരം പൂത്തിരി കത്തിയോ?\nഎനിക്കൊരു ചമ്മൽ. അച്ഛനും അത് ശരി വച്ചു. അതെ നിങ്ങൾ പുറകിൽ വാ.\nഅച്ചുവിന്റെ കൂടെ കാറിൽ ഇരിക്കുമ്പോൾ ഞങ്ങൾക്കിടയിൽ വല്ലാത്ത മൗനം.\nഒടുവിൽ അച്ചു സംസാരിച്ചു തുടങ്ങി.\nസുമി എന്നെ ഓർത്തിരിക്കും എന്നാണ് കരുതിയത്. നമ്മൾ ഡൽഹിയിൽ എന്ത് കൂട്ടായിരുന്നു. ലേസ് പിടിപ്പിച്ച വെള്ള ഷിമ്മയിട്ട സുമി ഇപ്പോളും എന്റെ കൺമുന്നിലുണ്ട്. എന്തൊരു വായാടിയായിരുന്നു അന്ന്. ഇതെങ്ങെനെ ഇത്ര സൈലന്റ് ആയി?\nഅത്ര സൈലന്റ് ഒന്നും അല്ല ഞാൻ. പക്ഷെ...\nആകെക്കൂടെ ഒരു അമ്പരപ്പിലാണ് ഞാൻ. പുതിയ സ്ഥലം, ആളുകൾ...\nഞങ്ങളൊക്കെ പുതിയവരാണോ സുമിക്ക്? ഡൽഹിയിൽ എന്റെ അമ്മയുടെ കൂടെ കിടന്നാണ് സുമി ഉറങ്ങിയിരുന്നത്. നമ്മൾ തമ്മിൽ എത്ര വഴക്കിട്ടിട്ടുണ്ട്, അമ്മയുടെ മടിയിലിരിക്കാൻ വേണ്ടി?\nഎനിക്ക് ചെറുതായി കാര്യങ്ങൾ ഓർമ്മയിൽ വരാൻ തുടങ്ങീ.\n‘അമ്മ ബാങ്കിൽ ജോലിക്കു പോയാൽ പിന്നെ ഭദ്ര ആന്റി യാണ് എന്റെ എല്ലാം.\nഞാൻ ഒരു പുഞ്ചിരിയോടെ തല കുനിച്ചു.\nഷോപ്പിങ്ങും ഡിന്നറും കഴിഞ്ഞു വീട്ടിലെത്തിയപ്പോളേക്കും രാത്രീ വൈകിയിരുന്നു.\nഎല്ലാവരും ഉറങ്ങാൻ പോയീ . പകൽ മുഴുവൻ കിടന്നുറങ്ങിയതിനാൽ എനിക്ക് മാത്രം ഉറക്കം വന്നില്ല.\nടീവിയിൽ ചാനൽ സർഫ് ചെയ്തു കൊണ്ടിരുന്നു.\nഅപ്പോളാണ് കതകിൽ ഒരു ചെറിയ മുട്ടു കേട്ടത്.\nലൈറ്റ് കണ്ടിട്ട് വന്നതാണ്. ഉറങ്ങിയില്ലേ?\nനോ, ടീവിയിൽ എന്തെങ്കിലും കാണാം എന്ന് കരുതി.\nഎനിക്ക് എന്താണ് പറയേണ്ടതെന്ന് അറിയില്ല.\nടീവിയിൽ സൂര്യ, ജ്യോതിക അഭിനയിച്ച കാക്ക കാക്ക സിനിമ.\nഅച്ചു ഒരു കസേര വലിച്ചിട്ടിരുന്നു.\nഒൻറാ ഇരുൺട്ര ആസൈകൾ...ജ്യോതിക-സൂര്യ ഡ്യുയറ്റ് സോങ്.\nഇത്രയും ഹാൻഡ്‌സം ആയ ഒരു ചെറുപ്പക്കാരന്റെ കൂടെ ഒരു റൊമാൻസ് സിനിമ കാണുന്നത്ത് ഒരു വല്ലാത്ത ടെൻഷൻ ആണ്.\nഞാൻ അച്ചുവിന്റെ മുഖത്തേക്ക് ഒന്ന് പാളി നോക്കി.\nഇരുണ്ട വെളിച്ചത്തിൽ മുഖ ഭാവം മനസിലാകുന്നില്ല.\nഎനിക്ക് എങ്ങനെയെങ്കിലും സിനിമ തീർന്നാൽ മതിയെന്നായി.\nഒടുവിൽ സിനിമ കഴിഞ്ഞപ്പോൾ സമയം രാവിലെ 2.30.\nഅച്ചു എണീറ്റ് എൻറെ തോളിൽ തട്ടി.\nഗോ സ്ലീപ്, ഗുഡ് നൈറ്റ്. പിന്നെ രാവിലെ പൂക്കളമുണ്ടാക്കണം. വേഗം എണീപ്പിക്കും ഞാൻ.\nഅന്ന് രാത്രി എനിക്കുറങ്ങാൻ കഴിഞ്ഞില്ല. കണ്ണടച്ചാൽ അച്ചുവിന്റെ മുഖമായിരുന്നു മുന്നിൽ. എൻ്റെ എറ്റവും വലിയ കൺഫ്യൂഷൻ അച്ചുവിനെ വെറുക്കാൻ എനിക്ക് കാരണങ്ങൾ ഒന്നും ഉണ്ടായിരുന്നില്ല എന്നതാണ്.\nഒടുവിൽ എനിക്കയാളോട് പ്രേമം തോന്നിത്തുടങ്ങുമോ എന്ന് ഭയക്കാൻ തുടങ്ങി ഞാൻ.\nഎപ്പോഴും വൈകി എണീക്കുക എന്നതാണ് എന്റെ സ്വഭാവം. ഇന്നതുണ്ടാകരുതെന്നു എനിക്ക് നിര്ബന്ധമാണ് .\nരാവിലെ അലാറം അടിച്ചതും ഞാൻ ചാടി എണീറ്റു. രാവിലെ തന്നെ കുളിച്ചു ഇറങ്ങി വരുന്ന എന്നെ കണ്ട് ‘അമ്മ ഒന്ന് ഞെട്ടി പോയോ എന്നു സംശയം.\nഭദ്ര ആന്റി എന്നെ വിളിച്ചു പൂജാമുറിയിൽ കൊണ്ടുപോയി. ഒരു കേരള സാരിയും മാച്ചിങ് പാലക്കാനെക്‌ലസും ഗിഫ്റ് തന്നു.\nമോൾ ഇത് ഉടുത്തിട്ടു വാ.\nഎനിക്കാണെങ്കിൽ സാരി ഉടുത്തു പരിചയമില്ല.\nവാ. ഞാൻ ഉടുപ്പിച്ചു തരാം. അമ്മയാണ്.\nസാരി ഉടുത്തു കണ്ണാടിയിൽ നോക്കിയപ്പോൾ എനിക്ക് എന്നെ കുറിച്ചു തന്നെ അഭിമാനം തോന്നി. കൊള്ളാം. സൂരജ് ഓടി വന്നു പറഞ്ഞു. അടിപൊളി, ചേച്ചി.\nഅവൻ ഉടനെ തന്നെ മൊബൈൽ ക്യാമെറയിൽ എന്റെ സ്നാപ്സ് എടുത്തു.\nഞാൻ ഇത് നമ്മുടെ വാട്സ്ആപ്പ് ഗ്രൂപ്പിന്റെ ഡിപി ആക്കാൻ പോവുകയാ. അവൻ താഴേക്കോടി.\nപക്ഷെ അവനതു അച്ചുവിന് അയച്ചു കൊടുക്കുമെന്ന് ഞാൻ കരുതി ഇല്ല.\nസാരി ഉടുത്ത എന്നെ കണ്ടപ്പോൾ വർമ്മ അങ്കിളും ഭദ്ര ആന്റിയും കൗതുകത്തോടെ നോക്കി.\nഅച്ചുവിനെ അവിടെ എങ്ങും കണ്ടില്ല.\nബാബുവിന്റെ നേതൃത്വത്തിൽ ഞങ്ങൾ ഗംഭീര പൂക്കളമൊരുക്കാൻ തയാറായി. അപ്പോളാണ് അച്ചുവിന്റെ വരവ്. ഒരു ബാഗ് നിറയെ താമര പൂവുമുണ്ട് കയ്യിൽ.\nമോനെ, നീ ഇത്ര രാവിലെ തന്നെ തടാകത്തിൽ പൂ പറിക്കാൻ പോയോ? ആന്റി ആണ്.\nഓ മിസ്റ്റർ പൂ പറിക്കാൻ പോയതിനാലാണ് ഇത്ര നേരം മിസ്സിംഗ്.\nഎൻറെ വസ്ത്രധാരണം കണ്ട് ഒരു തംസ്അപ്പ് സൈൻ കാണിച്ചു, അച്ചു അകത്തേക്ക് പോയി.\nഎനിക്ക് പൂക്കളമൊരുക്കി പരിചയമില്ല. രംഗോലി അറിയാം.\nഅവസാനം ബാബു സൊല്യൂഷൻ കണ്ടെത്തി.\nഞാൻ രംഗോലി ഡിസൈൻ വരക്കും. അതിനു മുകളിൽ പൂവിടും.\nകുറച്ചു സമയത്തിനുള്ളിൽ അച്ചുവും പൂക്കളമിടാൻ എത്തി.\nപല സമയങ്ങളിലും ഞങ്ങളുടെ വിരലുകൾ അറിയാതെ തൊട്ടു. എൻ്റെ കയ്യിലൂടെ അപ്പോളെല്ലാം ഒരു വിറയൽ കടന്നു പോയി.\nപൂക്കളം വിചാരിച്ചതിലും ഭംഗിയായി. ഞങ്ങൾ എല്ലാവരും ചുറ്റുമിരുന്നു ചിത്രങ്ങളെടുത്തു.\nഉച്ചവരെ നല്ല തിരക്കായിരുന്നു. സദ്യ ഒരുക്കലും ഊണും കഴിഞ്ഞപ്പോളേക്കും സമയം രണ്ടു മണിയായി.\nഎല്ലാവരും റസ്റ്റ് എടുക്കാനായി അവരവരുടെ റൂമുകളിലേക്ക് പോയീ.\nഞാൻ മുകളിലത്തെ ബാൽക്കണിയിൽ ഒരു പുസ്തകവും എടുത്തു ചടഞ്ഞു കൂടി. സൂരജ് കുറച്ചു നേരം മൊബൈലിൽ ഗെയിം കളിച്ചു. പിന്നെ അവനും ഉറക്കം വരുന്നു എന്ന് പറഞ്ഞു.\nചേതൻ ഭഗത് ആണോ ഇഷ്ട എഴുത്തുകാരൻ? അച്ചു ചോദിച്ചു.\nകക്ഷി എപ്പോൾ ഇവിടെ എത്തി?\nഅല്ല. വെറുതെ ബോറടിച്ചപ്പോൾ...\nടു സ്റ്റേറ്റ്സ് അല്ലെ?\nഎന്ത് തോന്നുന്നു? കണക്ട് ചെയ്യാൻ പറ്റുന്നുണ്ടോ?\nഞാൻ വെറുതെ അച്ചുവിനെ നോക്കി ചിരിച്ചു.\nപെട്ടെന്ന് എനിക്കൊരു കുസൃതി തോന്നി.\nഎനിക്ക് കണക്ട് ചെയ്യാൻ പറ്റാത്തത് അച്ചുവിന്റെ ഈ താടിയോടാണ്.\nപറഞ്ഞു കഴിഞ്ഞപ്പോളാണ് അബദ്ധമായി എന്നു തോന്നിയത്.\nഅച്ചു ചിരിച്ചു, ആരെയും നിരായുധനാക്കാൻ കഴിവുള്ള ഭംഗിയുള്ള ചിരി. പിന്നെ തൻ്റെ മീശ പിരിച്ചു, താടി തടവി.\nഞാൻ ചമ്മലോടെ തല താഴ്ത്തി.\nചായ കഴിഞ്ഞപ്പോൾ എല്ലാവരും ഒരു അമ്പലദർശനം പ്ലാൻ ചെയ്തു.\nപിന്നെയും അച്ചുവിന്റെ കൂടെ കാറിൽ ഒരുമിച്ചാകുമല്ലോ എന്നോർത്തപ്പോൾ എനിക്ക് സന്തോഷം തോന്നി. ഒപ്പം ഒരു ചെറിയ പേടിയും. എൻ്റെ മനസ് എന്നിൽ നിന്ന് പിടിയയഞ്ഞു പറക്കാൻ തുടങ്ങുന്നതു പോലെ. ഹൃദയത്തിൽ എവിടെയോ ഒരു കൊളുത്തി പിടിത്തം. ഒരു സുഖവും ഒപ്പമൊരു വേദനയും.\nസുമീ , ഇവിടെ സാരി ഉടുത്തെ അമ്പലത്തിൽ പോകാനൊക്കു.\nഹ് , അടുത്ത പാര . രാവിലെ തന്നെ സാരി ഉടുത്തു എങ്ങിനെ മാനേജ് ചെയ്തു എന്ന് എനിക്കെ അറിയൂ.\nഞാൻ അമ്മയെ അരികിൽ വിളിച്ചൂ. ഞാൻ വന്നു തന്നെ ആകണമോ? എന്റെ കൈയിൽ സാരി ഇല്ല. പിന്നെ എനിക്കൊട്ടു താത്പര്യവും ഇല്ല.\nഅമ്മ ഒരു ക്ഷണം ആലോചിച്ചൂ.\nനിൽക്ക്, അച്ഛനോട് ചോദിക്കാം.\nഅതെ , സുമിക്ക് നല്ല സുഖമില്ല എന്ന്. അവളിവിടെ ഇരിക്കാം എന്ന് പറയുന്നു.\nഓ ഒന്നുമില്ല അച്ഛാ.\nക്ലൈമറ്റ് ചേഞ്ച് ആയിരിക്കും, വർമ്മ അങ്കിൾ.\nഎന്നാൽ മോൾ ഇവിടെ ഇരിക്ക്, അച്ചുവിനോടും ഇവിടെ ഇരിക്കാൻ ഞാൻ പറയാം.\nഅയ്യോ അത് വേണ്ട. ഞാൻ തനിച്ചിരുന്നോളാം.\nഅത് വേണ്ട മോളെ. അല്ലെങ്കിലും അച്ചുവിന് അമ്പലത്തിൽ പോകൽ അലര്ജി ആണ്.\nഒടുവിൽ ഞാനും അച്ചുവും വീട്ടിൽ തനിച്ചായി. എനിക്ക് പേടിയും സന്തോഷവും. ഒരു വല്ലാത്ത അവസ്ഥ.\nഹിന്ദി സിനിമകളിൽ നായകനും നായികയും തനിച്ചാകുമ്പോൾ നടക്കാത്ത കാര്യങ്ങൾ ഇല്ല. കണ്ട സിനിമകളിലെ രംഗങ്ങൾ എൻറെ മനസിലൂടെ ഓടാൻ തുടങ്ങി.\nഎൻ്റെ ടെൻഷൻ കണ്ടിട്ടോ എന്തോ അച്ചു പറഞ്ഞു, വാ ഞാൻ ഇയാളെ ഒരു സ്ഥലത്തേക്ക് കൊണ്ട് പോകാം.\nഇവിടെ അടുത്ത് തന്നെ, നമുക്കാ തടാകക്കരയിൽ ഇരിക്കാം.\nപക്ഷെ ഇരുട്ടല്ലേ. പിന്നെ എനിക്ക് വെള്ളം പേടിയാണ്.\nഅതിനു ഞാനില്ലേ കൂടെ?\nഅത് തന്നെ ആണ് എൻ്റെ ഏറ്റവും വലിയ പേടി, ഞാൻ മനസ്സിൽ പറഞ്ഞു.\nപുറത്തു നല്ല നിലാവുണ്ടായിരുന്നു. മേഘങ്ങൾക്കിടയിൽ ഒളിച്ചു കളിക്കുന്ന ചന്ദ്രനെ കാണിച്ചു അച്ചു പറഞ്ഞു, ഇതാണ് ഓണനിലാവ്. എത്രയോ കവികളെ കാതരമാക്കിയ ഓണനിലാവ്.\nവീശിയടിക്കുന്ന തണുത്ത കാറ്റ്. തടാകം ഒരു ഛായചിത്രം പോലെ തോന്നിച്ചു.\nകുറച്ചു നേരം തടാകക്കരയിൽ ഇരുന്നു. രണ്ടു പേർക്കും എന്ത് പറയണമെന്ന് അറിയില്ല.\nപെട്ടെന്ന് അച്ചു എന്റെ കൈ പിടിച്ചു.\nവാ, നമുക്കൊരു റൈഡ് പോകാം.\nതാൻ വാ, എന്ന് പറയലും എൻ്റെ കൈ പിടിച്ചു മുന്നോട്ടു നടന്നതും ഒപ്പമായിരുന്നു.\nഅച്ചു ചാടി ബോട്ടിൽ കേറി, എന്നെ കൈ പിടിച്ചു കേറാൻ പറഞ്ഞു.\nഅയ്യോ, എനിക്ക് പേടിയാണ്.\nപെട്ടെന്ന് തന്നെ അച്ചു എന്നെ കോരിയെടുത്തു ബോട്ടിലേക്ക് കയറി.\nഹേ കെയർഫുൾ, വി മെ ലൂസ് ബാലൻസ്.\nഞാൻ പേടിച്ചു കണ്ണടച്ചു.\nഎന്നെ സീറ്റിൽ ഇരുത്തി അച്ചു ബോട്ട് എടുത്തു. ഞാൻ കണ്ണടച്ച്, അച്ചുവിന്റെ കൈയ്യിൽ മുറുകെ പിടിച്ചു.\nഅച്ചു എന്റെ സൈഡിലേക്ക് മുഖം തിരിച്ചു. അച്ചുവിന്റെ ശ്വാസം എന്റെ നെറ്റിയിൽ പതിക്കുന്ന പോലെ തോന്നി.\nഎന്റെ ഹൃദയം പെരുമ്പറ കൊട്ടാൻ തുടങ്ങി.\nഒരു പത്തു മിനിറ്റോളം എടുത്തു ഞാനൊന്നു റിലാക്സ്ഡ് ആവാൻ.\nതടാകം ശാന്തമാണ്. മുകളിൽ നിലാവ് പുഞ്ചിരിക്കുന്നു.\nഎന്തൊരു പേടിയാണിത്? പേടിത്തൊണ്ടി. അച്ചു കളിയാക്കി.\nഞാൻ അച്ചുവിന്റെ കൈയിൽ ആഞ്ഞ് നുള്ളി.\nഇഷ്ട്ടമായോ? അച്ചു ചോദിച്ചു.\nനോക്കെത്താ ദൂരത്തു തടാകം കണ്ടപ്പോൾ പിന്നെയും എനിക്ക് പേടി തോന്നി.\nപ്ളീസ് നമുക്ക് തിരിച്ചു പോകാം.\nഅച്ചു എൻ്റെ കണ്ണിന്റെ ആഴത്തിലേക്ക് നോക്കി.\nപെട്ടെന്ന് ഒരു കാലിൽ മുട്ടുകുത്തി എന്റെ മുന്നിൽ ഇരുന്നു. ഞാൻ സീറ്റിൽ നിന്ന് ചാടി എണീറ്റു. ബോട്ടിന്റെ ഡാഷ് ബോർഡിൽ നിന്നും ഒരു ചുവന്ന റോസാപ്പൂവെടുത്ത് എന്റെ നേരെ നീട്ടി.\nഐ ലവ് യു സുമി, വിൽ യു മാരി മീ?\nഓ മൈ ഗോഡ്. ഞാൻ നാണത്താൽ ചുവന്നു പോയി. നക്ഷത്രങ്ങൾ നാണം കൊണ്ട് മേഘക്കൂട്ടത്തിൽ ഒളിച്ചു.\nഎൻ്റെ കാലു വേദനിക്കുന്നു. പ്ളീസ്\nഅച്ചു പറഞ്ഞപ്പോൾ ആണ് എനിക്ക് സ്ഥലകാല ബോധം വന്നത്.\nനാണത്തോടെ ഞാൻ കണ്ണുപൊത്തി.\nയെസ് , എൻ്റെ അധരങ്ങൾ ഉരുവിട്ടു.\nഅച്ചു ജീൻസ് പോക്കറ്റിൽ നിന്നും ഒരു ചെറിയ വെൽവെറ്റ് ബോക്സെടുത്തു. അതിൽനിന്നും രത്‌നം പതിച്ചോരു മോതിരമെടുത്ത് എൻ്റെ ഇടതു കയ്യിലെ മോതിരവിരലിലേക്ക് മെല്ലെ ഇട്ടു.\nഒരു നിമിഷത്തിൽ അച്ചു എന്നെ മാറോടണച്ചു, അച്ചുവിന്റെ നിശ്വാസം മെല്ലെ എന്റെ ചുണ്ടിൽ പതിഞ്ഞു.\nഞാൻ പെട്ടെന്ന് സമനില വീണ്ടെടുത്തു.\nഅച്ചു , പ്ളീസ് എനിക്ക് പേടിയാകുന്നു, നമുക്ക് പോകാം.\nഎന്നെ ചേർത്ത് പിടിച്ചു കൊണ്ട് അച്ചു ബോട്ട് കരയിലേക്ക് തിരിച്ചൂ.\nഎനിക്ക് സംസാരശേഷി നഷ്ടപെട്ടതുപോലെ തോന്നി.\nനടന്നതൊക്കെ സ്വപ്നമോ, യാഥാർഥ്യമോ.\nഎൻ്റെ ജോലി, ഹയർ സ്റ്റഡീസ്, ഒരു നിമിഷത്തിൽ എല്ലാം തലകീഴായി മറിഞ്ഞതുപോലെ തോന്നി .\nവീട്ടിലെത്തിയതും ഞാൻ റൂമിലേക്കോടി .\nഅച്ചു പേടിച്ചു പുറകിൽ വന്നു .\nസുമീ, യു ആർ ഓൾ റൈറ്റ്, നോ?\nഎൻ്റെ ജോലി, എനിക്ക് വർക്ക് ചെയ്യണം,. എനിക്ക് പഠിക്കണം .\nഞാൻ ഇതൊന്നും വേണ്ട എന്ന് പറഞ്ഞില്ലാലോ? അച്ചു.\nപക്ഷെ എന്റെ ഫ്രണ്ട്‌സ് ഒക്കെ പറഞ്ഞു മലയാളി ആണുങ്ങൾ എല്ലാം ഭയങ്കര ചൗവനിസ്റ് ആണ്. അവരുടെ കാര്യം മാത്രമേ നോക്കൂ എന്ന്.\nഹാ ഹാ , എന്നിട്ടു സുമിക്കെന്നെ പറ്റി എന്തു തോന്നുന്നു ?\nഞാൻ അത്ര മൂരാച്ചിയൊന്നും അല്ല കേട്ടോ.\nപിന്നെ എൻ്റെ പെണ്ണിനോടിത്തിരി മൂരാച്ചിത്തരമൊക്കെ കാണിച്ചാൽ കൊള്ളാമെന്നുണ്ട്.\nഅതും പറഞ്ഞു അച്ചു എൻ്റെ കവിളിൽ പിടിച്ചു.\nമുഖം മുഖത്തോട് അടുപ്പിച്ചു. പിന്നെ പതിഞ്ഞ സ്വരത്തിൽ പറഞ്ഞു തുടങ്ങി.\nഎനിക്ക് തന്നെ ഇഷ്ടമാണ്. ഡൽഹിയിൽ വച്ചു തന്നെ. വലുതായപ്പോൾ അമ്മയും അച്ഛനും എന്നും നമ്മളുടെ കാര്യം പറയുമായിരുന്നു. നമ്മൾ കുട്ടികളായിരിക്കുമ്പോളെ അവർ പറഞ്ഞിരുന്നത്രെ, നമ്മളെ ഒരുമിച്ചു ചേർക്കണമെന്ന്. അന്നേ ഞാൻ മനസ്സിൽ വിചാരിച്ചതാണ്.\nഅമ്മയും അച്ഛനും ഫോട്ടോസ് കാണിച്ചപ്പോൾ ഞാൻ അത് തീരുമാനിച്ചൂ. ഇയാളാണ് എൻ്റെ പെണ്ണെന്നു.\nഓഹോ അപ്പോൾ ഇതൊരു വെൽ പ്ലാൻഡ് പരിപാടി ആണ് .\nഅങ്ങിനെയല്ല . നമ്മുടെ പേരന്റ്സിന്റെ ഇഷ്ട്ടവും കൂടിയാണ്. പക്ഷെ നമുക്ക് രണ്ടു പേർക്കും ഇഷ്ടമാകുമോ എന്ന് അവർക്കു ഉറപ്പില്ലായിരുന്നു, എസ്‌പെഷ്യലി സുമിക്ക്.\nതാഴെ, കാർ ഗേറ്റ് കടക്കുന്ന ശബ്ദം.\nഅച്ചു താഴേക്ക് പോയി.\nഅടുത്ത ദിവസം തിരുവോണം. പൂക്കളം, സദ്യ, ആകെ ബഹളം.\nഞാൻ ആണെങ്കിൽ ഒരു സ്വപ്നലോകത്താണ് എന്ന് തോന്നി പോയി. അന്നു വൈകീട്ടത്തെ ട്രെയിനിൽ ഞങ്ങൾ തിരിച്ചു പോന്നു.\nറെയിൽവേ സ്റ്റേഷനിലേക്ക് വർമ്മ അങ്കിൾ, ഭദ്ര ആന്റി , അച്ചു എല്ലാവരും വന്നിരുന്നു.\nകുട്ടികൾക്ക് ഇഷ്ടമായ സ്ഥിതിക്ക് നമുക്ക് കാര്യങ്ങൾ വേഗം ആലോചിക്കാം, വർമ്മ അങ്കിൾ അച്ഛനോട് പറയുന്നു.\nഅച്ചു എന്റെ ലഗേജ് എടുത്തു ട്രെയിനിൽ വക്കാൻ തുടങ്ങിയപ്പോൾ ഞാൻ പറഞ്ഞു.\nവേണ്ട , ഞാൻ എടുത്തോളാം.\nഅത് വന്നപ്പോഴേ ഞാൻ കണ്ടതാണ്. ഇനിയും വീണാൽ ഞാൻ പിടിക്കാൻ വേണ്ടിയാണോ?\nഞാൻ കണ്ണുരുട്ടി കാണിച്ചു.\n-ഒരു വർഷത്തിന് ശേഷം-\nസുമീ, ഇറങ്ങാം. ഞാൻ റെഡി. അച്ചുവാണ്.\nഓ ഇത്രയും വേഗം ഷേവിങ്ങും കുളിയും കഴിഞ്ഞോ?\nഹാപ്പി ഓണം, അച്ചുവിന്റെ അധരങ്ങൾ എൻ്റെ കവിളിൽ അമർന്നു. ഷേവിങ്ങ് ലോഷന്റെ മയക്കുന്ന മണം.\nഇത് ഞങ്ങളുടെ വിവാഹ ശേഷമുള്ള ആദ്യത്തെ ഓണം. ഞാനും അച്ചുവും എൻ്റെ പേരന്റ്സിനെയും സൂരജിനെയും റിസിവ് ചെയ്യാൻ നെടുമ്പാശേരി എയർപോർട്ടിലേയ്ക്.\nA journalist from Chennai. In her pastime, Sindhu writes fiction and poetry in Malayalam and English. Some of her writings have got published in magazines and online.


govinda | 90 കളിലെ മെഗാ സ്റ്റാർ ഗോവിന്ദ പറയുന്നു; ബോളിവുഡിലെ അടുത്ത സൂപ്പർ സ്റ്റാർ അവനാണ് | govinda names next super star in bollywood\nBy എന്റർടെയിൻമെന്റ് ഡെസ്ക് • 16/03/2020 at 5:34PM\nബോളിവുഡിലെ അടുത്ത സൂപ്പർ സ്റ്റാർ ആരായിരിക്കുമെന്ന നിരീക്ഷണവുമായി വന്നിരിക്കുകയാണ് ഗോവിന്ദ. അദ്ദേഹത്തിന്റെ അഭിപ്രായത്തിൽ രൺവീർ സിങ് ആയിരിക്കും ബോളിവുഡിലെ അടുത്ത സൂപ്പർ സ്റ്റാർ.\n80 കളിലെ അവസാനപാദത്തിലേയും 90 കളിലേയും കൗമാരകാലം ചെലവഴിച്ചവരോട് ചോദിച്ചു നോക്കൂ, ആ കാലത്ത് നിങ്ങള് ഏത് നടന്റെ ഫാനായിരുന്നുവെന്ന്. തീര്‍ച്ചയായും അവരില് ഒരു നല്ല ശതമാനവും ഗോവിന്ദ എന്ന് പറയുമെന്നുറപ്പ്. ബോളിവുഡിലെ ഒരു കാലത്തെ തരംഗം തീര്‍ത്ത നായകനടൻമാരിൽ മുന്നിൽ നിൽക്കുന്നു ഗോവിന്ദ. തന്റേതായ നൃത്തച്ചുവടുകളിലൂടെയും കോമഡി രംഗങ്ങള് കൈകാര്യം ചെയ്യുന്നതിലെ അനായാസതയിലൂടെയുമാണ് ഗോവിന്ദ പ്രേക്ഷകരുടെ പ്രീതി പിടിച്ചു പറ്റിയത്. ഒന്നിനു പിറകെ ഒന്നായി ഹിറ്റ് ചിത്രങ്ങള് വഴി ഗോവിന്ദ കൈപ്പിടിയിലൊതുക്കിയത് 90 കളിലെ ബോളിവുഡാണ്.\nഒന്നിനു പിറകെ ഒന്നായി ഹിറ്റ് ചിത്രങ്ങള് വഴി ഗോവിന്ദ കൈപ്പിടിയിലൊതുക്കിയത് 90 കളിലെ ബോളിവുഡാണ്.\nഡേവിഡ് ധവാന്- ഗോവിന്ദ കൂട്ടുകെട്ടിലെ കോമഡി ചിത്രങ്ങള് 90 കളിലെ കൗമാരങ്ങള് ഏറെ ആഘോഷിച്ച ചിത്രങ്ങളാണ്. ഷോല ഓര് ശബ്‌നം, സ്വര്‍ഗ്, ഖുദ്ദാര്, ഹം പോലുള്ള ആദ്യകാലചിത്രങ്ങളില് നിന്നും മാറി ഗോവിന്ദ ,ഡേവിഡ് ധവാന് എന്ന സംവിധായകനൊപ്പം ചേര്‍ന്ന് നിന്ന ചിത്രങ്ങളൊക്കെയും ബോക്‌സ് ഓഫീസിലും പണം വാരിച്ചിത്രങ്ങളായി. കൂലി നമ്പര് 1, ഹീറോ നമ്പര് 1, രാജാ ബാബു, ദീവാനാ മസ്താന തുടങ്ങിയ ചിത്രങ്ങളൊക്കെയും ഇന്നും ആരാധകര് വീണ്ടും റിപ്പീറ്റഡ് മോഡില് ചിരിച്ചു കൊണ്ട് കാണുന്ന ചിത്രങ്ങള്.\nഅദ്ദേഹത്തിന്റെ അഭിപ്രായത്തിൽ രൺവീർ സിങ് ആയിരിക്കും ബോളിവുഡിലെ അടുത്ത സൂപ്പർ സ്റ്റാർ.\nഇപ്പോൾ ബോളിവുഡിലെ അടുത്ത സൂപ്പർ സ്റ്റാർ ആരായിരിക്കുമെന്ന നിരീക്ഷണവുമായി വന്നിരിക്കുകയാണ് ഗോവിന്ദ. അദ്ദേഹത്തിന്റെ അഭിപ്രായത്തിൽ രൺവീർ സിങ് ആയിരിക്കും ബോളിവുഡിലെ അടുത്ത സൂപ്പർ സ്റ്റാർ. സോഷ്യൽ മീഡിയയിൽ പോസ്റ്റ് ചെയ്ത രൺവീറിന്റെ വീഡിയോയിൽ സൂപ്പർ സ്റ്റാർ എന്ന തലക്കെട്ടാണ് അദ്ദേഹം നൽകിയത്.\nഗോവിന്ദയാണ് തന്റെ പ്രചോദനമെന്നും അദ്ദേഹം കാരണമാണ് താൻ സിനിമയിലെത്തിയതെന്നുമാണ് രൺവീർ പറഞ്ഞത്.\nഇതിനൊപ്പം അദ്ദേഹം കുറിക്കുകയും ചെയ്തു. ഒരു അവാർഡ് ഷോയിൽ താങ്കൾക്കൊപ്പം പങ്കെടുക്കാൻ കഴിഞ്ഞ നിമിഷങ്ങളിൽ ഏറെ സന്തോഷമുണ്ട്. താങ്കളുടെ ഡാൻസ് സ്റ്റെപ്പുകൾ കണ്ട് ഏറെ ബഹുമാനം തോന്നുന്നു. ഒരു മനുഷ്യൻ എന്ന നിലയിലും അഭിനേതാവ് എന്ന നിലയിലും താങ്കളെ പുകഴ്ത്താൻ എനിക്ക് വാക്കുകളില്ല. സിനിമാ മേഖലയിലെ അടുത്ത സൂപ്പർ സ്റ്റാർ താങ്കളായിരിക്കും. എന്റെ പ്രാർഥന കൂടെയുണ്ട്.\nഅവാർഡ് വേദിയിൽ വെച്ച് രൺവീർ ഗോവിന്ദയേയും പുകഴ്ത്താൻ മറന്നില്ല. ഗോവിന്ദയാണ് തന്റെ പ്രചോദനമെന്നും അദ്ദേഹം കാരണമാണ് താൻ സിനിമയിലെത്തിയതെന്നുമാണ് രൺവീർ പറഞ്ഞത്.\nനിത്യഹരിത ചിരഞ്ജീവി, ഒരേയൊരു മെഗാസ്റ്റാർ\nഓം ശാന്തി ഓമിന് ചുവട് വെച്ച് അനിൽ കപൂറും കാതറീനും; കൈയ്യടിച്ച് മൈക്കൽ ഡഗ്ലസ്\n90 കളിൽ ഈ നടന് ബോളിവുഡ് ഒറ്റയ്ക്ക് ഭരിക്കുകയായിരുന്നു


റവ. ഡോ. അഗസ്റ്റിന് പാംപ്ലാനി - keralasabha.net\nHome > LATEST NEWS > റവ. ഡോ. അഗസ്റ്റിന് പാംപ്ലാനി\nറവ. ഡോ. അഗസ്റ്റിന് പാംപ്ലാനി\nകുമ്പസാരം : മാധ്യമ ചര്‍ച്ചകളില് തെളിയുന്ന ദാര്‍ശനിക പാപ്പരത്തം\nഅനുരഞ്ജനത്തിന്റെ ഉല്‍കൃഷ്ടമായ മാനസിക വ്യാപാരമാണ് കുമ്പസാരക്കൂട്ടില് നടക്കുന്നത്. പരസ്‌നേഹത്തിന്റെ വിട്ടുപോയ കണ്ണികള് കൂട്ടിയിണക്കാന് അവിടെ ആഹ്വാനം നല്‍കപ്പെടുന്നു.\nദോസ്‌തോവ്‌സ്‌കിയുടെ വിഖ്യാതമായ ‘കുറ്റവും ശിക്ഷയും’ എന്ന നോവലില് കുമ്പസാരത്തിന്റെ ആലങ്കാരികമായ ഒരു ആവിഷ്‌കാരമുണ്ട്. റസ്‌കോള് നിക്കോഫ് സോണിയയോട് താന് നടത്തിയ കൊലപാതകത്തെക്കുറിച്ച് തുറന്നു പറയുന്നു. കൊലപാതകിയും വേശ്യപ്പെണ്ണുംകൂടി രാത്രിയില് മെഴുകുതിരിയുടെ വെളിച്ചത്തില്, മരിച്ച് നാലുദിവസമായി ദുര്‍ഗന്ധം വമിക്കാന് തുടങ്ങിയ ലാസറിനെ ക്രിസ്തു ജീവനിലേക്ക് ഉയിര്‍പ്പിക്കുന്ന സുവിശേഷഭാഗം വായിക്കുകയാണ്. വിശ്വസാഹിത്യം മുഴുവനും അരിച്ചുപെറുക്കിയാലും ഇത്ര സുന്ദരമായ ഒരു രംഗം കാണാനാവുമോ എന്നു സംശയം. വായനയുടെ അവസാനം വേശ്യ കൊലപാതകിയെ ഉപദേശിക്കുകയാണ്: ‘നേരം വെളുക്കുമ്പോള് ആ നാല്‍ക്കവലയിലേക്ക് ചെന്നു നീ മലിനമാക്കിയ മണ്ണിനെ ചുംബിച്ച് എല്ലാവരോടുമായി വിളിച്ചു പറയണം, ഞാനാണ് കൊലപാതകി.’ റസ്‌കോള് നിക്കോഫിന്റെ പരസ്യകുമ്പസാരം കേട്ട സമൂഹം പറഞ്ഞു: ‘അവന് ഭ്രാന്താണ്.’\nകുറ്റബോധത്താല് അഴുകി ദുര്‍ഗന്ധം വമിക്കുന്ന റസ്‌കോള് നിക്കോഫിന്റെ ഉയിര്‍ത്തെഴുന്നേല്‍പിന്റെ അത്ഭുതം സംഭവിക്കുന്നത് ഏറ്റുപറച്ചിലിലൂടെയാണ്. സങ്കീര്‍ണമായ മനുഷ്യമനസ്സിന്റെ സംഭ്രമജനകമായ തലങ്ങളെ അത്യന്തം ഭാവാത്മകമായി ആവിഷ്‌കരിക്കുന്ന ഇത്തരം ഭാവനകളിലൂടെയാണ് ദോസ്‌തോവ്‌സ്‌കിയുടെ രചനകള് ആകാശവും ഭൂമിയും കടന്നുപോയാലും കടന്നുപോകാത്ത അക്ഷരങ്ങളിലെ അത്ഭുതങ്ങളായി ചിരപ്രതിഷ്ഠനേടുന്നത്.\nഇന്ന് കുമ്പസാരം എന്ന ക്രിസ്തീയ കൂദാശയെക്കുറിച്ച് നടക്കുന്ന മാധ്യമവിചാരങ്ങളിലെ ദാര്‍ശനികമായ അല്‍പത്തത്തെക്കുറിച്ച് ദോസ്‌തോവ്‌സ്‌കി ദീര്‍ഘദര്‍ശനം നടത്തുകയായിരുന്നോ എന്ന് സംശയിച്ചുപോകും. ഏറ്റുപറയുന്നവന്റെ സ്വകാര്യമായ അനുഭൂതികളെ ദൂരക്കാഴ്ച നടത്തുന്ന സമൂഹം ഭ്രാന്ത് എന്ന് മുദ്രകുത്തും. സങ്കീര്‍ണമായ മനുഷ്യമനസ്സിന്റെ നെടുവീര്‍പ്പുകളെ ഇത്ര വികലവും ഉപരിപ്ലവവുമായി മാധ്യമങ്ങള് ഇട്ട് അമ്മാനമാടുമ്പോള് തോല്‍പിക്കപ്പെടുന്നത് പള്ളിയും പട്ടക്കാരനുമല്ല, മനുഷ്യനും അവന്റെ ദുഃഖങ്ങളും തന്നെയാണ്.\nകിതയ്ക്കുന്ന പ്രാണന്റെ നിശ്വാസങ്ങളാണ് ഏറ്റുപറച്ചിലുകള്. മാനവവിജ്ഞാനീയത്തിന്റെ സങ്കേതങ്ങളെ ഉപയോഗിച്ചാല് കുമ്പസാരം മതാത്മകമായ ആചാരമാകുന്നത് അപൂര്‍ണനായ മനുഷ്യന്റെ പൂര്‍ണതയ്ക്കായുള്ള ജൈവിക ചോദനകളില് അത് അധിഷ്ഠിതമായതുകൊണ്ടാണ്. ഇതൊക്കെ മതത്തിന്റെ കണ്ടുപിടിത്തമല്ലേ എന്ന ചോദ്യം അപക്വവും ദരിദ്രവുമായ മാനവദര്‍ശനത്തിന്റെ ഉല്‍പന്നമാണ്. ശബരിമലയ്ക്കുപോകാനുള്ള ഒരുക്കത്തിന്റെ നാളുകളില് അല്‍പം മദ്യം കഴിക്കാനിടയായ ഒരു അയ്യപ്പന് കുമ്പസാരത്തെപ്പറ്റി കേട്ടറിഞ്ഞ് പാപമോചനത്തിനായി ഒരു വികാരിയച്ചനെ സമീപിച്ച സംഭവം കേട്ടിട്ടുണ്ട്. സൗഖ്യം അന്വേഷിക്കുന്ന ദുഃഖം അതിര്‍ത്തികളെ അറിയുന്നില്ലല്ലോ. മനുഷ്യാവസ്ഥയുടെ മര്‍മ്മം തൊട്ടറിഞ്ഞിട്ടുള്ള ദോസ്‌തോവ്‌സ്‌കിയുടെ ‘കാരമസോവ് സഹോദരന്മാര്’ എന്ന നോവലില് ഏറ്റുപറച്ചിലിന്റെ ചോദനകളെ പ്രാപഞ്ചികമായ സീമകളിലേക്ക് തുറന്നുവിടുകയാണ്. ‘എന്റെ സഹോദരന് പക്ഷികളോട് കുമ്പസാരം നടത്തി; ഇത് അസംബന്ധമായി തോന്നാം. എന്നാല് ഇത് ശരിയാണ്. എല്ലാം ഒരു സാഗരം പോലെയാണ്…’\nഉപേക്ഷിക്കാനാവാത്ത ആത്മബോധവും തന്നോടുതന്നെ നിരന്തരം നടത്തുന്ന ചോദ്യംചെയ്യലുമാണ് മനുഷ്യന് ഏറ്റവും ഭയപ്പെടുന്നത് എന്ന് ഫ്രഞ്ച് അസ്തിത്വചിന്തകനായ ജീന് പോള് സാര്‍ത്ര് പറയുന്നു. ഭീകരമായ ഈ ഭയം വിശ്വാസത്തിന്റെ ധൈര്യപ്രകടനത്തിന് വഴിമാറുന്നതാണ് കുമ്പസാരം.\nകുമ്പസാരത്തിനെതിരായ ആശയയുദ്ധങ്ങള് മനുഷ്യനും അവന്റെ ദുഃഖത്തിനും എതിരായ യുദ്ധമാണ്. മനുഷ്യസ്വാതന്ത്ര്യം ഇത്ര ഉദാത്തമായി ആവിഷ്‌കരിക്കപ്പെടുകയും ആഘോഷിക്കപ്പെടുകയും ചെയ്യുന്ന സ്വകാര്യമായ ഇടങ്ങള് വേറെയുണ്ടോ എന്ന് സംശയം. ഒരു വ്യക്തിക്ക് അവന്റെ സ്വകാര്യതകള് കറയും മറയും കൂടാതെ, വ്യഥയും കുറ്റബോധവും കൂടാതെ ഇറക്കി വെയ്ക്കാന് സാധിക്കുന്നതല്ലേ മനുഷ്യാവകാശത്തിന്റെയും സ്വാതന്ത്ര്യത്തിന്റെയും ഉദാത്തമായ ഒരു ഭാവം? ഇത് വെറും ‘കണ്ടീഷനിംഗ്’ ആണ് എന്ന് വാദിച്ചേക്കാം. മുറിവുകളെ ഉണക്കാനും മിഴികളിലെ ഈറന് ഒപ്പാനും പ്രജ്ഞയറ്റതിനെ ജീവിപ്പിക്കാനും ഈ കണ്ടീഷനിംഗിന് സാധിക്കുമെങ്കില് അത് ഒട്ടും പ്രതിലോമകരമല്ല, തീര്‍ത്തും പ്രത്യുല്‍പന്നപരമാണ്.\nആത്മനിഷ്ഠ ജ്ഞാനത്തിന്റെ പ്രസാദാത്മകത ഏറെ അനിവാര്യമായ ഒരു വിഷയമാണ് കുമ്പസാരം. അവശ്യം ഗൃഹപാഠം പോലും ചെയ്യാതെ ചില മാധ്യമ വിദഗ്ധര് സൃഷ്ടിക്കുന്ന കോലാഹലങ്ങള് വിറ്റ്ഗന്‍സ്റ്റൈന്റെ വാക്കുകളെ അനുസ്മരിപ്പിക്കുന്നു: ‘ശരിയായത് പറയാനറിയില്ലെങ്കില് മിണ്ടാതിരിക്കുന്നതാണ് അഭികാമ്യം.’\nഅനുരഞ്ജനത്തിന്റെ ഉല്‍കൃഷ്ടമായ മാനസിക വ്യാപാരമാണ് കുമ്പസാരക്കൂട്ടില് നടക്കുന്നത്. പരസ്‌നേഹത്തിന്റെ വിട്ടുപോയ കണ്ണികള് കൂട്ടിയിണക്കാന് അവിടെ ആഹ്വാനം നല്‍കപ്പെടുന്നു. സഹോദരരുമായി രമ്യതപ്പെടുമ്പോള് രോഗശാന്തി ലഭിക്കുന്നു എന്നത് ഒരു ശാസ്ത്രീയ ഉള്‍ക്കാഴ്ച കൂടിയാണ്. ഏറ്റുപറച്ചിലിന്റെയും അനുരഞ്ജനത്തിന്റേതുമായ ആചാരങ്ങളെ ഇകഴ്ത്തിക്കാട്ടുമ്പോള് അത് മനുഷ്യാവസ്ഥയുടെ സാദ്ധ്യതകളെ കൊട്ടിയടച്ച് മനുഷ്യന്റെ ശൂന്യതകളെ താലോലിക്കുകയാണ്.\nസമഗ്രമാനവികതയില് അധിഷ്ഠിതമല്ലാത്ത ഉപരിപ്ലവമായ വിപ്ലവങ്ങളെ വിക്ടര് യൂഗോ ‘പാവങ്ങ’ളില് തുറന്നുകാണിക്കുന്നുണ്ട്. ‘സമത്വം, സ്വാതന്ത്ര്യം, സാഹോദര്യം’ എന്ന് അട്ടഹസിച്ചുകൊണ്ട് ചോരത്തിളപ്പുള്ള യുവാക്കള് പടവെട്ടുകയാണ്. അപ്പോഴതാ ഒരു പടുവൃദ്ധന് വിപ്ലവത്തിന്റെ കൊടിമരത്തില് കയറി കൊടിക്കൂറ വലിച്ചുകീറി ദൂരെയെറിഞ്ഞ് വിളിച്ചുപറയുന്നു: സമത്വം, സ്വാതന്ത്ര്യം, മരണം! യൂഗോയുടെ പ്രവചനം ചരിത്രം ഇഞ്ചിഞ്ചായി തെളിയിക്കുകയാണല്ലോ.\nകുമ്പസാരം പുരോഹിതന്റെ അടുത്തു നടത്തണമോ, നേരിട്ട് ദൈവത്തോടു പറഞ്ഞാല് പോരേ എന്നതാണ് വേറൊരു ചോദ്യം. ചെവിയും നാവും ഉള്ള മനുഷ്യനെ ബധിരനും മൂകനുമായി കാണുന്നതാണ് ഈ ചിന്താധാര. ”ദൈവം ഇല്ലെങ്കില് വേഗം ഒന്നിനെ ഉണ്ടാക്കിയെടുക്കണം” എന്ന് നാസ്തികനായ വോള്‍ട്ടെയര് പറഞ്ഞത് മനുഷ്യമനസിന്റെ പ്രായോഗിക ജിജ്ഞാസകള്‍ക്കുള്ള മറുപടിയാണ്. ഏറ്റുപറയാനുള്ളവന് കേള്‍ക്കാനൊരുവനെ അന്വേഷിക്കുമെന്നത് ഒരു മാനസിക തത്വമാണ്. അമൂര്‍ത്തവും സ്ഥൂലവുമായതിനെയല്ല, മൂര്‍ത്തവും സ്പര്‍ശ്യവും സൂക്ഷ്മവുമായതിനെയാണ് മനുഷ്യന് അന്വേഷിക്കുന്നത്. മരിച്ചുപോയവരുടെ ദീപ്തസ്മരണകളെ ചിത്രങ്ങളിലേക്ക് ആവാഹിക്കുന്നതും കവലകള് തോറും ഉയരുന്ന പ്രതിമകളുമെല്ലാം ഈ ദൃശ്യവല്‍ക്കരണത്തിന്റെ ദൃഷ്ടാന്തങ്ങളാണ്. ആശയങ്ങളെക്കാളുപരി വ്യക്തികളെ സ്നേഹിക്കുവാനാണ് പരിണാമം മനുഷ്യനെ ക്രമീകരിച്ചിരിക്കുന്നത്. അദൃശ്യനായ ദൈവത്തിന്റെ പ്രതീകമായി ദൃശ്യമായ ഒരു ബിംബം മനുഷ്യാവസ്ഥയോട് കൂടുതല് അടുത്തു സംവദിക്കും. അസ്തിത്വപരമായി മനുഷ്യര് ഏറ്റവും ദുര്‍ബലമാക്കപ്പെടുന്ന വേളകളില് ദൃശ്യവും ശ്രാവ്യവുമായ ഒരു സാന്നിധ്യത്തിനുവേണ്ടിയുള്ള തപ്തമായ നെടുവീര്‍പ്പുകള് മനുഷ്യനിലുണ്ടാകും. ഇത്തരം അന്വേഷണങ്ങള് നല്‍കുന്ന സ്വാഭാവിക ഇടങ്ങളിലാണ് ‘കുമ്പസാരക്കാരന്’ ഉണ്ടാകുന്നത്. അത് അനാവശ്യമോ അധികപ്പറ്റോ അല്ല, ശരീരബന്ധിയായ മനുഷ്യന്റെ അര്‍ഥപൂര്‍ണമായ അനിവാര്യതയാകുന്നു. ഇവിടെ പുരോഹിതന് അടിച്ചേല്‍പ്പിക്കപ്പെട്ട വിഗ്രഹമോ ഇടിച്ചുകയറിയ അപരിചിതനോ അല്ല. ശാരീരിക ജീവിയായ മനുഷ്യന്റെ ശാരീരിക ആവിഷ്‌കാരങ്ങളുടെ ഇടങ്ങളില് ക്ഷണിച്ചുവരുത്തിയ അതിഥിയാണ്. അതിനാല് കുമ്പസാരം പുരോഹിതന്റെ കണ്ടുപിടിത്തം എന്നതിലുപരി പുരോഹിതന് അനുതപിക്കുന്നവന്റെ കണ്ടുപിടിത്തം എന്നു പറയുന്നതാവും കൂടുതല് ശരി.\nകുമ്പസാരക്കൂട്ടിലെ ദൈവകരുണയുടെ വെള്ളപ്പൊക്കത്തില് സ്നാനം ചെയ്ത് എഴുന്നേല്‍ക്കുന്ന വിശ്വാസിയുടെ വികാരവായ്പുകള്‍ക്ക് ആഖ്യാനം നല്‍കാന് നിയമത്തിന്റെയോ സ്ത്രീപക്ഷ രചനകളുടെയോ വാക്കും ഭാഷയും തീര്‍ത്തും അപര്യാപ്തമാണെന്ന് ജസ്റ്റിസ് കെ. ടി. തോമസിന്റെയും എഴുത്തുകാരി എസ്. ശാരദക്കുട്ടിയുടെയും പ്രസ്താവനകള് തെളിയിക്കുന്നു. ജീവിത പങ്കാളിയോട് പങ്കുവയ്ക്കാനാവാത്തത് അപരിചിതനായ ഒരു പുരോഹിതനോട് പോയി കുമ്പസാരിക്കേണ്ടിവരുന്നത് തന്നെ അപഹാസ്യം എന്ന് ശാരദക്കുട്ടി അഭിപ്രായപ്പെടുന്നു. വിശ്വാസവഞ്ചന എന്ന വാക്ക് തന്നെ ജീവിതപങ്കാളികള്‍ക്കിടയില് ഉണ്ടാകാന് പാടില്ലത്രേ. ഇതില് രണ്ടാമത്തെ നിരീക്ഷണം തീര്‍ച്ചയായും പൗരോഹിത്യത്തിന്റെ ഭാഷ തന്നെയാണ്. നൂറ്റാണ്ടുകളായുള്ള പള്ളിപ്രസംഗങ്ങളുടെ സത്ത മുഴുവനും ഇതുതന്നെയാണ്. പക്ഷേ, ജീവിതപങ്കാളികള് മാലാഖമാരല്ലല്ലോ. ഈ ആദര്‍ശം നിലനിന്നിരുന്നുവെങ്കില് പുരോഹിതരെന്നല്ല കൗണ്‍സലിങ് നടത്തുന്നവരും മനഃശാസ്ത്രജ്ഞരും ഉപദേശകരും ഒന്നും ആവശ്യമില്ലായിരുന്നല്ലോ. മനുഷ്യനെപ്പറ്റിയുള്ള സംവേദനങ്ങളുടെ അപര്യാപ്തതയാണ് ഇവിടെ പ്രകടമാകുന്നത്. മനുഷ്യജീവിതത്തിന്റെയും കുടുംബജീവിതത്തിന്റെയും സങ്കീര്‍ണതകളെ യാഥാര്‍ഥ്യബോധത്തോടെ അംഗീകരിക്കുമ്പോള് പ്രത്യക്ഷത്തില് അപഹാസ്യമെന്നു തോന്നുന്നതിന്റെ ആശാസ്യത ബോധ്യമാകും. പരിചിതരായ വൈദികനേക്കാള് അപരിചിതരോട് കുമ്പസാരിക്കുവാനുള്ള സംവിധാനമാണ് സഭയും പ്രോത്സാഹിപ്പിക്കുന്നത്.\nക്രിമിനല് കുറ്റം നടത്തിയ ഒരു വ്യക്തി രഹസ്യകുമ്പസാരം നടത്തുമ്പോള് ആ വിവരം അന്വേഷണ ഉദ്യോഗസ്ഥനോട് വെളിപ്പെടുത്താന് തയാറല്ലെങ്കില് അത് നിയമവിരുദ്ധവും അധാര്‍മികവുമാണെന്ന് ജസ്റ്റിസ് കെ. ടി. തോമസ് വാദിക്കുന്നു.\nഇന്ത്യന് എവിഡന്‍സ് ആക്ട് അനുസരിച്ച് കുമ്പസാരക്കൂട്ടില് സിസിടിവിയും വോയ്സ് റെക്കോര്‍ഡിംഗും ഏര്‍പ്പെടുത്താതിരിക്കുന്നതും നിയമവിരുദ്ധമാകുമോ എന്നു സംശയം. അല്ലാത്തപക്ഷം വൈദികന്റെ വെളിപ്പെടുത്തലുകള്‍ക്ക് ആധികാരിക തെളിവുകളാകുന്നില്ലല്ലോ. കുമ്പസാരിക്കാന് വരുന്ന വ്യക്തിയുടെ പേരോ മേല്‍വിലാസമോ ചോദിക്കാന് വൈദികന് അവകാശമില്ല. കുമ്പസാരിക്കുന്ന വ്യക്തിയും കുമ്പസാരിപ്പിക്കുന്ന വൈദികനും തമ്മില് നേരിട്ട് കാണാനാവാത്ത സംവിധാനമാണ് സാധാരണ കുമ്പസാരക്കൂടിന്റേത്.\nമനുഷ്യമനസ്സിന്റെ നന്മമുഴുവന് ഏറ്റുപറച്ചിലായി ഇതള്‍വിടരുന്ന കുമ്പസാരമെന്ന ആത്മീയ കര്‍മത്തെ ഒറ്റിക്കൊടുക്കപ്പെടുന്നതിന്റെ ഭയം വേട്ടയാടാന് പാടുള്ളതല്ല. ഏറ്റുപറച്ചിലിന്റെ നന്മയെ അധിക നന്മയുടെ വഴിയിലേക്കു തിരിച്ചുവിടാന് നന്മനിറഞ്ഞ മാര്‍ഗം തന്നെയാണ് പുരോഹിതന് അവിടെ ഉപയോഗിക്കുക. ക്രിമിനല് കുറ്റം ഉത്തരവാദിത്തപ്പെട്ടവരോട് സ്വമേധയാ റിപ്പോര്‍ട്ട് ചെയ്യാന് ഉപദേശിക്കുന്നു. അതിനപ്പുറമുള്ള ഏതൊരു നൈയാമിക നിര്‍ബന്ധത്തെയും വര്‍ധിത വീര്യത്തോടെ ചെറുക്കുവാന് കുമ്പസാരത്തിന്റെ അര്‍ഥമറിയുന്ന ഒരു വൈദികനും വിശ്വാസിക്കും രണ്ടിലൊന്ന് ചിന്തിക്കാനില്ല. ആത്മാവിന്റെ സ്വകാര്യതയുടെ സംരക്ഷണത്തിന് അസാധാരണ നടപടിക്രമങ്ങള് തന്നെ വേണ്ടിവരും. അതുകൊണ്ടാണ് കുമ്പസാരരഹസ്യം ലംഘിക്കുന്ന പുരോഹിതന് അതിനാല് തന്നെ സഭാഭ്രഷ്ടനാകുന്നത്.


എച്ച്.എം.ഫോറം, തളിപ്പറമ്പ നോര്‍ത്ത്: ആധാര് പാന്‍കാര്‍ഡുമായി ലിങ്ക് ചെയ്തോ ഇല്ലെങ്കില് പോസ്റ്റ് വായിക്കുക\nആധാര് പാന്‍കാര്‍ഡുമായി ലിങ്ക് ചെയ്തോ ഇല്ലെങ്കില് പോസ്റ്റ് വായിക്കുക\nജൂലൈ ഒന്നു മുതല് ഇന്‍കം ടാക്സ് റിട്ടേണ് ഇ ഫയല് ചെയ്യുന്നതിന് PAN Card Number ആധാര് നമ്പറുമായി ലിങ്ക് ചെയ്യേണ്ടത് നിര്‍ബന്ധമാക്കിയിരിക്കുന്നു. കൂടാതെ ആധാര് ലിങ്ക് ചെയ്യാത്ത PAN കാര്‍ഡ് അസാധുവാകും എന്ന വാര്‍ത്തയും കേള്‍ക്കുന്നുണ്ട്. ഒട്ടു മിക്ക പേരുടെയും ആധാര് കാര്‍ഡിലെ പേരും പാന് കാര്‍ഡ് നമ്പറിലെ പേരും വ്യത്യസ്തമായതിനാല് രണ്ടും ലിങ്ക് ചെയ്യാന് ഇത് വരെ സാധിച്ചിരുന്നില്ല\nഎന്നാല് പേരില് ചെറിയ വ്യത്യാസമുണ്ടെങ്കിലും ഇപ്പോള് രണ്ടും എളുപ്പത്തില് ലിങ്ക് ചെയ്യാവുന്നതാണ്. (രണ്ടിലും ചേർത്ത ജനന തിയ്യതിയും Gender ഉം ഒന്നായിരിക്കണം.) ഇതിന് ആദ്യമായി E Filing സൈറ്റ് തുറക്കുക. അഡ്രസ് ഇതാണ്. "www.incometaxindiaefiling.gov.in".\nCLICK HERE for E Filing web site\nPress Release from Central Board of Direct Taxes\nഅതില് ഇടതു വശത്ത് 'Services' നു ചുവടെ "Link Aadhaar" എന്ന ലിങ്കില് ക്ലിക്ക് ചെയ്യുക. അപ്പോള് ആധാര് ലിങ്ക് ചെയ്യാനുള്ള പേജ് തുറക്കും.\n1.PAN നു നേരെ പാന് കാര്‍ഡ് നമ്പര് ചേര്‍ക്കുക.\n2.Aadhaar Number ചേര്‍ക്കുക.\n3.Aadhaar കാര്‍ഡ് നോക്കി അതിലുള്ളത് പോലെ പേര് ചേര്‍ക്കുക.\n4.Captcha code ചേര്‍ക്കുക.\n5."Link ആധാര്" ബട്ടണ് ക്ലിക്ക് ചെയ്യുക.\nഇതോടെ "Aadhar - PAN linking completed successfully" എന്നു വന്നത് കാണാം.\nആധാർ നമ്പറിലെ പേരും PAN കാർഡിലെ പേരും തമ്മിൽ ചെറിയ വ്യത്യാസം ഉണ്ടെങ്കിൽ ആധാർ നമ്പറുമായി ലിങ്ക് ചെയ്ത മൊബൈൽ നമ്പറിലേക്ക് ഒരു 'One Time Password (OTP)' അയച്ചു കിട്ടും. ഇത് ചേർക്കുന്നതോടെ പേരിൽ ചെറിയ വ്യത്യാസം ഉണ്ടെങ്കിൽ പോലും ലിങ്ക് ചെയ്യാൻ സാധിക്കും. മുമ്പ് നിങ്ങളുടെ ആധാർ നമ്പറുമായി മൊബൈൽ നമ്പർ ലിങ്ക് ചെയ്തിട്ടില്ലെങ്കിൽ 'One Time Password (OTP)' ലഭിക്കില്ല.\nപേരിൽ വലിയ വ്യത്യാസങ്ങൾ ഉണ്ടെങ്കിൽ PAN കാർഡിലെ പേര് അല്ലെങ്കിൽ ആധാർ കാർഡിലെ പേര് തിരുത്തേണ്ടി വരും. PAN കാർഡിലെ പേര് ഓൺലൈൻ ആയും തിരുത്താവുന്നതാണ്. അല്ലെങ്കിൽ പാൻ കാർഡ് എടുത്തു നൽകുന്ന സ്ഥാപനങ്ങൾ വഴിയും ആവാം. ആധാർ നമ്പറിലെ പേരും ഓൺലൈൻ ആയോ അക്ഷയ കേന്ദ്രങ്ങൾ വഴിയോ മാറ്റാവുന്നതാണ്.\nClick here for online correction in PAN data\nOnline ആയി പാൻ വിവരങ്ങൾ തിരുത്തുന്നതിന് Application Type കോളത്തിൽ 'Change or Correction in existing PAN data' സെലക്ട് ചെയ്ത് മുന്നോട്ടു പോകുക.\nClick here for Online Correction in Aadhaar data\nആധാർ നമ്പറുമായി മൊബൈൽ നമ്പർ ലിങ്ക് ചെയ്തിട്ടുണ്ടെങ്കിൽ മാത്രമേ ആധാർ വിവരങ്ങളിൽ Online ആയി മാറ്റം വരുത്താൻ സാധിക്കൂ. അല്ലെങ്കിൽ അക്ഷയ കേന്ദ്രങ്ങളെ സമീപിക്കാം.\nPosted by hmforumtpban at 08:23


ഡല്‍ഹിയിലെ അതിശൈത്യം; 34 ട്രെയിനുകള് ഇന്നും വൈകിയോടുന്നു\nSun May 22 2022 22:12:34 GMT+0530 (India Standard Time)\nമൂടല്‍മഞ്ഞിനെ തുടര്‍ന്ന് കാഴ്ചക്കുറവ് കാരണമാണ് ട്രെയിനുകള് വൈകുന്നത്. തിങ്കളാഴ്ച 30 ഓളം ട്രെയിനുകളാണ് വൈകിയോടിയത്.\nBY NSH31 Dec 2019 3:15 AM GMT\nNSH31 Dec 2019 3:15 AM GMT\nന്യൂഡല്‍ഹി: അതിശൈത്യത്തെത്തുടര്‍ന്ന് ഡല്‍ഹിയില് ഇന്നും ട്രെയിനുകള് വൈകിയോടുന്നു. കനത്ത മൂടല്‍മഞ്ഞ് മൂലം 34 ട്രെയിനുകളാണ് വൈകിയോടുന്നതെന്ന് നോര്‍ത്തേണ് റെയില്‍വേ അറിയിച്ചു. മൂടല്‍മഞ്ഞിനെ തുടര്‍ന്ന് കാഴ്ചക്കുറവ് കാരണമാണ് ട്രെയിനുകള് വൈകുന്നത്. തിങ്കളാഴ്ച 30 ഓളം ട്രെയിനുകളാണ് വൈകിയോടിയത്. അഞ്ച് വിമാനങ്ങള് റദ്ദാക്കുകയും 530 സര്‍വീസുകള് വൈകുകയും ചെയ്തിരുന്നു. ഡല്‍ഹി വിമാനത്താവളത്തിന്റെ പ്രവര്‍ത്തനം താല്‍ക്കാലികമായി നിര്‍ത്തിവയ്ക്കുകയും ചെയ്തിരുന്നു. മോശം കാലാവസ്ഥ തുടരുന്ന സാഹചര്യത്തില് ഇന്നും വിമാനം വൈകാനാണ് സാധ്യത.\nകനത്ത മൂടല്‍മഞ്ഞ് കാരണം ഗ്രേറ്റര് നോയിഡയില് കാര് കനാലിലേയ്ക്ക് മറിഞ്ഞ് ആറുപേര് മരിച്ചതോടെ ഭീതിനിറഞ്ഞ സാഹചര്യമാണ് ഡല്‍ഹിയില്. ഇതെത്തുടര്‍ന്ന് യമുന എക്‌സ്പ്രസ് വേ വഴി പോകുന്ന യാത്രക്കാര് ജാഗ്രതപാലിക്കണമെന്ന് സിറ്റി ട്രാഫിക് പോലിസ് മുന്നറിയിപ്പ് നല്‍കിയിട്ടുണ്ട്. 119 വര്‍ഷത്തിനിടെ ഡല്‍ഹിയില് ഏറ്റവും തണുപ്പേറിയ ദിവസമായിരുന്നു തിങ്കളാഴ്ച. 1901 നുശേഷം നട്ടുച്ചയ്ക്കുപോലും താപനില9ഡിഗ്രിയാണ് രേഖപ്പെടുത്തിയത്. പുലര്‍ച്ചെ അത് രണ്ടു ഡിഗ്രിയില് താഴെയായിരുന്നു. 13 ദിവസമായി ഉത്തരേന്ത്യയില് അതിശൈത്യം തുടരുകയാണ്. ഡല്‍ഹിയിലും ഉത്തര്‍പ്രദേശ്, പഞ്ചാബ്, രാജസ്ഥാന് ഉള്‍പ്പെടെയുള്ള സംസ്ഥാനങ്ങളില് അതിശൈത്യം മൂലം ജനുവരി മൂന്നുവരെ റെഡ് അലര്‍ട്ട് പ്രഖ്യാപിച്ചിരിക്കുകയാണ്.\n34 trains running late due to low visibility Northern Railway region\nഇന്ധനനികുതി കുറച്ചത് ബിജെപിയുടെ വെറും തന്ത്രമെന്ന് കോണ്‍ഗ്രസ്...\n22 May 2022 4:34 PM GMT


തിരുവനന്തപുരം (18-08-18) : ഇടുക്കി, ഇടമലയാർ ഡാമുകളിൽ നിന്നും പുറത്തേക്ക് ഒഴുക്കി വിടുന്ന ജലത്തിന്റെ അളവ് കുറച്ചതായി മുഖ്യമന്ത്രി അറിയിച്ചു. ഇടുക്കിയിൽ നിന്നും തുറന്ന് വിടുന്ന വെള്ളത്തിന്റെ അളവ് രാവിലെ7മണിക്ക് 1000 ക്യമെക്സ് ആയി കറച്ചു. നിലവിൽ 1500 ക്യുമെക്സ് വെള്ളമായിരുന്നു ഒഴുക്കിവിട്ടത്. ഇടമലയാറിൽ നിന്നുള്ളത് 1400 ക്യുമെക്സിൽ നിന്നും 400 ഉം ആയി കുറച്ചിട്ടുണ്ട്. ഇതോടെ പെരിയാറിലെ ജലനിരപ്പ് കുറഞ്ഞുതുടങ്ങി. ബാണാസുര സാഗറിലേത് 255 ൽ നിന്നും 55 ആയി കുറച്ചു. ആനത്തോടിലേത് 680 ൽ നിന്നും 281 ആയും കുറച്ചിട്ടുണ്ട്.\nപെരിങ്ങൽക്കൂത്ത് അണക്കെട്ടിൽനിന്നു ഷട്ടറുകൾ വഴി പുറത്തേക്കു വിടുന്ന വെള്ളത്തിൽ കുറവു വരുത്തിയതോടെ ചാലക്കുടി പുഴയിലും ജലനിരപ്പ് താഴുന്നു. കഴിഞ്ഞ മൂന്നു ദിവസമായി അണക്കെട്ട് കവിഞ്ഞൊഴുകുകയായിരുന്നു. ചാലക്കുടി ടൗണിലെ വെള്ളം ഇറങ്ങിയിട്ടുണ്ട്. അതേസമയം കനത്ത മഴ തുടരുന്നത് ആലുവ മേഖലയിൽ ആശങ്ക സൃഷ്ടിക്കുന്നുണ്ട്.\nകേരളത്തിന് ഇടക്കാലാശ്വാസമായി കേന്ദ്രത്തിന്റെ 500 കോടി\nസർക്കാർ ദുരഭിമാനം വെടിയണം: രമേശ്‌ചെന്നിത്തല\nതിരുവനന്തപുരം (18-08-18) : ദുരന്തനിവാരണ പ്രവർത്തനങ്ങൾ പൂർണ്ണമായും സൈന്യത്തെ ഏൽപ്പിക്കാത്തതിൽ സർക്കാരിനെതിരെ രൂക്ഷ വിമർശനവുമായി പ്രതിപക്ഷ നേതാവ് രമേശ് ചെന്നിത്തല. ...\nക്ഷാമം ഉണ്ടാകുമെന്ന ഭയം ; ഇന്ധനവും മരുന്നും വാങ്ങാന് വൻ തിരക്ക്\nസ്കൂളുകളിലെ അരി ദുരിതാശ്വാസ ക്യാമ്പുകൾക്ക്\nതിരുവനന്തപുരം (17-08-2018) : ഓരോ സ്കൂളിനും ആഗസ്റ്റ്മാസത്തെ ഇനിയുള്ള പ്രവൃത്തി ദിനങ്ങൾക്ക് ആവശ്യമുള്ള അരി കഴിച്ച് നീക്കിയിരിപ്പുള്ള അരി അതേ സ്കൂളുകളിൽ തന്നെ പ്രവർത്തിക്കുന്ന ദുരിതാശ്വാസ ക്�...


ടിവി അവതാരക, കുക്കറി ഷോ.. ലക്ഷ്മി നായരുടെ വീഡിയോസ് ആണ് ഇപ്പോള് ഇന്റര്‍നെറ്റിലെ താരം, വൈറൽ വീഡിയോ! | Lakshmi Nair Cookery show videos goes viral - Malayalam Oneindia\n30 min ago മഹാരാഷ്ട്രയില് കോണ്‍ഗ്രസിന് പുതിയ വെല്ലുവിളി, തിരഞ്ഞെടുപ്പിൽ 34 സീറ്റ് ആവശ്യപ്പെട്ട് മഹിളാ വിഭാഗം!\nടിവി അവതാരക, കുക്കറി ഷോ.. ലക്ഷ്മി നായരുടെ വീഡിയോസ് ആണ് ഇപ്പോള് ഇന്റര്‍നെറ്റിലെ താരം, വൈറൽ വീഡിയോ!\nUpdated: Thu, Jan 26, 2017, 8:08 [IST]\nകൈരളി ടി വിയിലെ മാജിക്ക് ഓവന് എന്ന പാചക പരിപാടിയിലൂടെയാണ് ലക്ഷ്മി നായര് മലയാളികള്‍ക്ക് പരിചിതയായത്. മലയാളത്തിലെ പോപ്പുലര് കുക്കറി ഷോകളില് ഒന്നായിരുന്നു ഇത്. ഇതിന് പിന്നാലെ, ഫ്‌ലേവേഴ്‌സ് ഓഫ് ഇന്ത്യ എന്നൊരു പരിപാടിയും ലക്ഷ്മി നായര് കൈരളിയില് അവതരിപ്പിച്ചു. ഇതും ഭയങ്കര ഹിറ്റായിരുന്നു.\nRead Also: പെണ്‍കുട്ടികളുടെ ഹോസ്റ്റലിലെ സിസി ടിവി ക്യാമറ ദൃശ്യങ്ങള് ഡോ ലക്ഷ്മി നായര് ആണ്‍കുട്ടികളെ കാണിച്ചു!!\nRead Also: ലക്ഷ്മി നായരെ ജോണ് ബ്രിട്ടാസ് വഴിവിട്ട് സഹായിച്ചോ? ലക്ഷ്മി നായര്‍ക്ക് സോഷ്യല് മീഡിയയിൽ പൊങ്കാല!\nRead Also: ലക്ഷ്മി നായര്‍ക്ക് നടിയുടെ പച്ചത്തെറി, ആഘോഷിച്ച് വിദ്യാര്‍ഥികള്.. വീഡിയോ വൈറല്!\nസെലിബ്രിറ്റി കിച്ചന് മാജിക്ക് എന്ന കുക്കറി റിയാലിറ്റി ഷോയില് സീരിയല് നടിയായ ലക്ഷ്മി നായരെ പച്ചയ്ക്ക് തെറി വിളിക്കുന്ന ഒരു വീഡിയോ നേരത്തെ സോഷ്യല് നെറ്റ് വര്‍ക്കിംഗ് സൈറ്റുകളില് വൈറലായിരുന്നു. ലോ കോളജ് വിവാദം കൂടിയായതോടെ ലക്ഷ്മി നായരുടെ വീഡിയോകളാണ് ഇപ്പോള് വാട്‌സ് ആപ്പിലെയും മറ്റും തീരം. ബീച്ചിലും സ്വിമ്മിങ് പൂളിലും മറ്റുമുള്ള പെര്‍ഫോമന്‍സുകളാണ് കൂടുതല്.\nമലേഷ്യയിലെ സ്വിമ്മിങ് പൂള്\nപാചകറാണി ലക്ഷ്മി നായര് മലേഷ്യയിലെ സ്വിമ്മിങ് പൂളില് കാട്ടിക്കൂട്ടുന്നത് നോക്കൂ എന്ന് പറഞ്ഞുകൊണ്ടാണ് ഒരു ചൂടന് വീഡിയോ യൂട്യൂബിലും മറ്റുമായി പരക്കുന്നത്. ലക്ഷ്മി നായര് ഫ്‌ലേവേഴ്‌സ് ഓഫ് ഇന്ത്യ പരിപാടിക്ക് വേണ്ടി കുളത്തില് ഇറങ്ങിയ വീഡിയോയും ഇങ്ങനെ വൈറലാകുന്നുണ്ട്.\nആരാധകര് ഇഷ്ടം പോലെ\nസെലിബ്രിറ്റി ഷെഫും റിയാലിറ്റി ഷോ ജഡ്ജുമായ ലക്ഷ്മി നായര്‍ക്ക് സോഷ്യല് മീഡിയയിലും പുറത്തും ആരാധകര് ഇഷ്ടം പോലെയാണ്. കൈരളി ടി വി ആളുകള് കാണുന്നത് തന്നെ ലക്ഷ്മി നായരുടെ പ്രോഗ്രാമുള്ളത് കൊണ്ടാണ് എന്ന് പറയുന്നവരുമുണ്ട്.\nഒരു ജനതയുടെ ആത്മാവിഷ്‌കാരം എന്ന ടാഗ് ലൈനുമായി സംപ്രേക്ഷണം ചെയ്യുന്ന കൈരളി ടിവിയില് എന്തിനാണ് ലക്ഷ്മി നായരുടെ ഗ്ലാമര് ഷോ എന്ന് ചോദിക്കുന്നവരും കുറവല്ല. കൈരളി ടിവിയുടെ ഉള്ളടക്കത്തില് തീരെ മാച്ചാകാത്ത എന്തെങ്കിലും ഉണ്ടെങ്കില് അതീ കുക്കറി ഷോയാണത്രെ.\nഎന്ന് കരുതി കൈരളി ടിവിയിലൂടെയാണ് ഇവര് പാചക രംഗത്തേക്ക് കടക്കുന്നത് എന്ന് വിചാരിക്കല്ലേ. പാചകരുചി, പാചകകല, പാചകവിധികള് എന്നീ പുസ്‌കങ്ങളുടെ രചയിതാവാണ് ലക്ഷ്മി നായര്. കേറ്ററീന എന്ന കേറ്ററിംഗ് സ്ഥാപനത്തിനുടമയാണ്. പല ഉല്‍പ്പനങ്ങളുടെയും ബ്രാന്‍ഡ് അംബാസഡറുമാണിവര്.\nകൈരളി ടിവിയുടെ സെലിബ്രിറ്റി കിച്ചന് മാജിക് ഷോയില് മത്സരാര്‍ഥി കൂടിയായ അനിത നായര് എന്ന സീരിയല് നടി ലക്ഷ്മി നായരെ തെറി വിളിക്കുന്ന വീഡിയോ ആണ് മുമ്പ് വൈറലായത്. സജിത ബേട്ടി, അഞ്ജു അരവിന്ദ് തുടങ്ങിയ നടിമാരും ഷോയില് ഉണ്ടായിരുന്നു. നടിയായ അനിത നായര് ലക്ഷ്മി നായരെയും സഹതാരങ്ങളെയും തെറി വിളിച്ചുകൊണ്ട് ഷോയില് നിന്നും ഇറങ്ങിപ്പോകുകയായിരുന്നു.\nആരാണീ ലക്ഷ്മി നായര്\nതിരുവനന്തപുരത്തെ ലോ അക്കാദമി കോളജ് പ്രിന്‍സിപ്പാളാണ് ലക്ഷ്മി നായര്. ഇതല്ലാതെയും ലക്ഷ്മി നായരെ മലയാളികള് അറിയും. വാര്‍ത്താ അവതാരക, ടി വി ചാനലുകളില് കുക്കറി ഷോ അവതാരക, റിയാലിറ്റി ഷോ ജഡ്ജ് തുടങ്ങിയ നിലകളിലെല്ലാം സുപരിചിതയാണ് ലക്ഷ്മി നായര്. സി പി ഐ ബന്ധങ്ങളുള്ള ഇവരെ തിരുവനന്തപുരത്ത് ലോക്‌സഭ തിരഞ്ഞെടുപ്പില് മത്സരിപ്പിക്കും എന്ന് വരെ റിപ്പോര്‍ട്ടുകള് ഉണ്ടായിരുന്നു.\nലോ കോളജില് പ്രിന്‍സിപ്പാളായ കഥ\nലക്ഷ്മി നായരുടെ അച്ഛന് ഡോ എന് നാരായണന് നാരാണ് ലോ അക്കാദമിയുടെ സ്ഥാപക ഡയറക്ടര്. 1990 ല് ഗസ്റ്റ് ലക്ചറര് ആയിട്ടാണ് ഇവര് ലോ അക്കാദമിയില് എത്തുന്നത്. 1994ല് സ്ഥിരം ലക്ചറര് ആയി. 2007ല് പ്രൊഫസര്. ഇപ്പോള് ലോ അക്കാദമിയുടെ പ്രിന്‍സിപ്പാളാണ് ലക്ഷ്മി നായര്. അവിടത്തെ വിദ്യാര്‍ഥികള്‍ക്കെതിരെ ലക്ഷ്മി നായര് പ്രതികാര ബുദ്ധിയോടെ പെരുമാറുന്നു എന്നാണ് പരാതി.\nകൈരളി ടിവിയുടെ സെലിബ്രിറ്റി കിച്ചന് മാജിക് ഷോയിലാണ് മത്സരാര്‍ഥി കൂടിയായ അനിത നായര് എന്ന സീരിയല് നടി ലക്ഷ്മി നായരെ പച്ചയ്ക്ക് തെറി വിളിച്ചത്. സജിത ബേട്ടി, അഞ്ജു അരവിന്ദ് തുടങ്ങിയ നടിമാരാണ് സെലിബ്രിറ്റി കിച്ചന് മാജിക്കില് പങ്കെടുത്തത്. നടിയായ അനിത നായര് ലക്ഷ്മി നായരെയും സഹതാരങ്ങളെയും തെറി വിളിച്ചുകൊണ്ട് ഷോയില് നിന്നും ഇറങ്ങിപ്പോകുന്നതാണ് വീഡിയോ.\nലക്ഷ്മി നായര്‍ക്ക് പച്ചത്തെറി\nഞാന് ഗുഡ്‌ബൈ പറയുകയാണ്, ഇനി ഞാന് ഇങ്ങനെയുള്ള മാലാഖമാരുടെ അടുത്ത് നമ്മളില്ല. ഇവളാര് ലോകത്തിന്ന് പൊട്ടിവീണതോ. ഞാന് പത്തിരുപത്തി ഒന്ന് വര്‍ഷമായി ഈ ഫീല്‍ഡില് നില്‍ക്കുന്നത്. മനസിലായില്ലേ. അവള്‍ക്ക് പറയാനുള്ളത് എന്റെ മുഖത്ത് നോക്കി പറയട്ടേ. അതാണ് പെണ്ണും ആണും ആയാ ചെയ്യേണ്ടത്. ഞാന് നിര്‍ത്തി.\nകണ്ടാല് മാന്യ. എന്നാലോ ജാതിവാല് ഇല്ലാത്ത കുട്ടികളോട് പുച്ഛം. നീയൊക്കെ മനുഷ്യ സ്ത്രീ തന്നെയാണോ. - ലക്ഷ്മി നായരുടെ ഫേസ്ബുക്ക് പേജില് ആളുകള് ചോദിക്കുന്നത് ഇങ്ങനെയാണ്. അവരെ പറഞ്ഞിട്ട് കാര്യമില്ല. ലക്ഷ്മി നായര്‍ക്കെതിരെ പുറത്ത് വരുന്ന വെളിപ്പെടുത്തലുകളും റിപ്പോര്‍ട്ടുകളും അങ്ങനെയൊക്കെയുള്ളതാണ്. ഇതിലും എത്രയോ വലിയ പൊങ്കാലയാണ് സത്യത്തില് നടക്കുന്നത്.\nകേരള ലോ അക്കാദമി പെണ്‍കുട്ടികളുടെ ഹോസ്റ്റലില് സ്ഥാപിച്ചിരിക്കുന്ന സിസി ടിവി ക്യാമറയിലെ ദൃശ്യങ്ങള് ലക്ഷ്മി നായര് ആണ്‍കുട്ടികള്‍ക്ക് കാണിച്ചുകൊടുത്തു എന്നാണ് ഒരു വിദ്യാര്‍ഥിനി വെളിപ്പെടുത്തുന്നത്. പെണ്‍കുട്ടികള് കുളിമുറിയില് പോകുന്നതും വരുന്നതുമായ ദൃശ്യങ്ങള് വ്യക്തമായി പതിയുന്ന തരത്തിലാണ് ക്യാമറകള് സ്ഥാപിച്ചിരിക്കുന്നതത്രെ. കഴിഞ്ഞില്ല, കുട്ടികളുടെ പേടിപ്പിക്കുന്ന വെളിപ്പെടുത്തലുകള് വേറെയുമുണ്ട്.\nപെണ്‍കുട്ടികളുടെ ഹോസ്റ്റലില് പലയിടത്തും ക്യാമറ സ്ഥാപിച്ചിട്ടുണ്ട്. കോറിഡോറുകളിലും ഡൈനിങ് ഹാളിലും മറ്റ് പല സ്ഥലങ്ങളിലും ക്യാമറ വെച്ചിട്ടുണ്ട്. പെണ്‍കുട്ടികള് കുളിമുറിയില് പോകുന്നതും വരുന്നതും കിട്ടത്തക്ക വിധത്തിലാണത്രെ ക്യാമറകള്. ഈ ദൃശ്യങ്ങള് ക്ലാരിറ്റി കണ്ടോ എന്ന് ചോദിച്ച് മറ്റ് കുട്ടികളെ ലക്ഷ്മി നായര് കാണിച്ചു എന്നാണ് ഒരു വിദ്യാര്‍ഥിനി ആരോപിക്കുന്നത്.\nലക്ഷ്മി നായരുടെ ഫോണിലേക്കോ\nസിസി ടിവി ക്യാമറയിലെ ദൃശ്യങ്ങള് പ്രിന്‍സിപ്പാളായ ലക്ഷ്മി നായരുടെ ഫോണിലേക്കാണത്രെ പോകുന്നത്. ഈ ഫോണ് ഇവരുടെ മകനോ ഭര്‍ത്താവോ മറ്റ് ബന്ധുക്കളോ എടുത്ത് നോക്കുന്നുണ്ടാകില്ലേ. തങ്ങളുടെ സ്വകാര്യതയിലേക്കുള്ള കടന്നുകയറ്റമല്ലേ ഇത്. സിസി ടിവി സ്ഥാപിച്ചവര്‍ക്ക് പാസ്വേര്‍ഡ് ഉണ്ടെങ്കില് മൊബൈലിലോ ടാബിലോ തങ്ങളുടെ ചിത്രങ്ങള് കിട്ടുന്നുണ്ടാകില്ലേ എന്നും പെണ്‍കുട്ടികള്‍ക്ക് പേടിയുണ്ട്.\nആരോപണങ്ങള് ഇതിന് മുമ്പും\nബാത്ത്റൂമില് നിന്നും ഞങ്ങള് ഇറങ്ങിപ്പോകുന്നതും വരുന്നതുമായ ദൃശ്യങ്ങള് സിസി ടിവി ക്യാമറയില് പതിയുന്നുണ്ട്. സുരക്ഷയുടെ പേര് പറയുന്ന ടീച്ചര് എന്തുകൊണ്ട് അതിനൊരു പരിഹാരം ഉണ്ടാക്കിയില്ല - ഒരു കുട്ടി ചോദിക്കുന്നു. സുരക്ഷ തന്നെയാണ് കാര്യമെങ്കില് എന്താണ് ഹോസ്റ്റലിന്റെ പിറകില് ക്യാമറ വെക്കാത്തത് എന്നും കുട്ടികള് ചോദിക്കുന്നുണ്ട്. ഇതിനൊന്നും മറുപടിയില്ല.\nകുട്ടികളെ അസഭ്യം പറയാറുണ്ടോ\nലോ അക്കാദമിയിലെ പ്രിന്‍സിപ്പാളായ ലക്ഷ്മി നായര് തങ്ങളോട് പലപ്പോഴും അസഭ്യം പറഞ്ഞിട്ടുണ്ട് എന്നാണ് ഒരു കുട്ടി പറയുന്നത്. നീ ആ കുട്ടിയുടെ കൂടെ നടന്നാല് അവള് നിനക്ക് വല്ല ലോഡ്ജിലും മുറിയെടുത്ത് തരും എന്ന് തന്റെ കൂട്ടുകാരിയെക്കുറിച്ച് പറഞ്ഞിട്ടുണ്ട്. അഞ്ച് വര്‍ഷത്തിനുള്ളില് പോകുമ്പോള് വയറും വീര്‍പ്പിച്ച് കുട്ടിയെ ഒക്കത്ത് വെച്ചേ പോകുകയുള്ളൂ - ഒരു വിദ്യാര്‍ഥിനിയെക്കുറിച്ച് മാതാപിതാക്കളോട് പ്രിന്‍സിപ്പാള് പറഞ്ഞ ഭാഷയാണിത്.\nപെണ്‍കുട്ടികളും ആണ്‍കുട്ടികളും പരസ്പരം സംസാരിച്ചാല് പോലും പ്രിന്‍സിപ്പാള് അസഭ്യം പറയാറുണ്ടത്രെ. ആണിന്റെ ചൂടുപറ്റിയിരിക്കാനല്ലേ നീ വരുന്നത് എന്നാണ് പെണ്‍കുട്ടികളോട് ചോദ്യം. അഞ്ച് വര്‍ഷം കഴിയുമ്പോള് ഗര്‍ഭം ഉണ്ടാക്കി പോവില്ലേ എന്നൊക്കയുള്ള ചോദ്യങ്ങള് വേറെ. കുര്‍ത്ത ധരിച്ചുവരുന്ന കുട്ടികളോട് നിനക്കൊക്കെ ഷാള് ഇടാതെ വരുന്നതല്ലേ സൗകര്യം എന്നും ചോദിച്ചിട്ടുണ്ട് പോലും.\nമേത്തന്മാര് കോളേജില് കേറി നിരങ്ങണ്ട എന്ന് ലക്ഷ്മി നായര് ചോദിച്ചതായി നേരത്തെ തന്നെ റിപ്പോര്‍ട്ടുണ്ടായിരുന്നു. കോളജിലെ എല്ലാ കുട്ടികളോടും ലക്ഷ്മി നായര് ജാതി ചോദിക്കുമായിരുന്നത്രെ. നായര് ജാതിയില് അല്ലാത്ത കുട്ടികളോട് പുച്ഛമാണ് പോലും ഇവര്‍ക്ക്. പേരിനൊപ്പം നായര് എന്ന വാലും വെച്ച് നടക്കുന്ന ലക്ഷ്മി നായരുടെ മനസിലും ഇതേ ജാതിചിന്ത തന്നെയാണ് എന്നാണ് സോഷ്യല് മീഡിയയില് ആളുകള് പറയുന്നത്.\nഭാവി തുലച്ച് കളയുമെന്ന് ഭീഷണി\nലക്ഷ്മി നായര്‍ക്ക് കാഴ്ചയില് തന്നെ ഒരു പെണ്‍കുട്ടിയെ ഇഷ്ടപ്പെട്ടില്ലെങ്കില് ആ കുട്ടിയുടെ കഷ്ടകാലം അവിടെ തുടങ്ങും. ലക്ഷ്മി നായര്‍ക്ക് ദേഷ്യം തോന്നാന് മറ്റ് കാരണങ്ങള് ഒന്നും വേണ്ട. എന്റെ മുന്നില് നിങ്ങളാരെങ്കിലും പെട്ടുകഴിഞ്ഞാല് ഞാന് നിങ്ങളുടെ ഭാവി തുലച്ചുകളയുമെന്ന് ഫസ്റ്റ് ഡേ ആദ്യക്ലാസില് തന്നെ ലക്ഷ്മി നായര് കുട്ടികളോട് പറയുകയും ചെയ്യുമത്രെ.\nLakshmi Nair Cookery show videos goes viral in Social Media after the controversy.


പ്രവാചകന്റെ ഖബറിന്റെയും മിമ്പറിന്റെയും സൂക്ഷിപ്പുകാരന് അന്തരിച്ചു\nSat Nov 27 2021 22:48:52 GMT+0530 (India Standard Time)\nഎല്ലാ വെള്ളിയാഴ്ച രാത്രിയും പ്രവാചകന്റെ ഖബറും മറ്റു ഖബറുകളും വൃത്തിയാക്കല് ഇവരാണ് ചെയ്തിരുന്നത്. മുന് കാലങ്ങളില് നബിയുടെ ഖബറിന്റെ ചാരത്താണ് രാത്രികാലങ്ങളില് ഇവര് കിടന്നിരുന്നത്.\nNAKN3 Nov 2020 5:00 PM GMT\nറിയാദ്: പ്രവാചകന് മുഹമ്മദ് നബിയുടെഖബറിന്റെയും മിമ്പര് ഉള്‍പ്പടെയുള്ള ഭവനത്തിന്റെയും സൂക്ഷിപ്പുകാരന് അന്തരിച്ചു. റൗദ ശരീഫ് അടക്കമുള്ള പാവനഭവനത്തിന്റെ സൂക്ഷിപ്പുകാരനായ ആഗാ അഹമ്മദ് അലി യാസീന് (95) തിങ്കളാഴ്ച്ചയാണ് അന്തരിച്ചത്. മസ്ജിദുന്നബവിയില് നടന്ന മയ്യിത്ത് നിസ്‌കാരത്തിന് ശേഷം ജനാസ ജന്നതുല് ബഖീഇല് ഖബറടക്കി.\nഅഗ്വാത്തുകള് (ആഗമാര്) എന്നറിയപ്പെടുന്ന കുടുംബത്തിനാണ് റൗദ ശരീഫ് അടക്കമുള്ള പാവനഭവനത്തിന്റെ സുക്ഷിപ്പു ചുമതല. രാഷ്ട്ര പ്രധാനികളോ വിദേശപ്രമുഖരോ മസ്ജിദുന്നബവിയിലേക്ക് വരുമ്പോള് ഊദ് പുകച്ചും സംസം നല്‍കിയും അവരെ സ്വീകരിക്കാനുള്ള പരമ്പരാഗത ചുമതല ഇവരില് നിക്ഷിപ്തമാണ്. ജുമുഅക്ക് മസ്ജിദുന്നബവിയുടെ മിമ്പര് ഖത്തീബിന് തുറന്ന് കൊടുക്കല്, ഖത്തീബിന് പിടിക്കാനുള്ള വടി നല്‍കല്, ജുമുഅക്ക് മുമ്പ് പള്ളിയില് ഊദ് പുകക്കല്, ജിബ്രീല് വാതിലിന് സമീപം ഊദ് കത്തിച്ച് വെക്കല്, എല്ലാ വെള്ളിയാഴ്ച രാത്രിയും പ്രവാചകന്റെ ഖബറും മറ്റു ഖബറുകളും വൃത്തിയാക്കല് എന്നിവ ഇവരാണ് ചെയ്തിരുന്നത്. മുന് കാലങ്ങളില് നബിയുടെ ഖബറിന്റെ ചാരത്താണ് രാത്രികാലങ്ങളില് ഇവര് കിടന്നിരുന്നത്.\nഅയ്യൂബി ഭരണാധികാരിയായിരുന്ന നാസര് ബിന് സലാഹുദ്ദീന് ആണ് ആദ്യമായി ഹറമില് വന്ധ്യത പേറുന്ന അഗ്വാത്തുകളെ നിയമിച്ചതെന്ന് ചരിത്രത്തിലുണ്ട്. ആ കാലഘട്ടത്തില് ഇത്തരം ആരോഗ്യപ്രശ്നം നേരിടുന്നവരെയായിരുന്നു പാറാവിന് നിയമിച്ചിരുന്നത്. ഇവരുടെ വംശത്തില് ഇനി മുന്നു പേര് മാത്രമേ അവശേഷിക്കുന്നുള്ളൂ. ഇവരെല്ലാം ആരോഗ്യപരമായി അവശുമാണ്.\nഎത്യോപ്യന് സ്വദേശികളാണ് അഗ്വാത്തുകള്. വന്ധ്യത നേരിടുന്നവരായിരിക്കണം, ഹറമില് ഏഴ് വര്‍ഷം സേവനം ചെയ്യണം, നേതാക്കളെ അനുസരിക്കണം, ആരോഗ്യമുണ്ടായിരിക്കണം എന്നിവയാണ് ഈ സ്ഥാനത്തെത്താനുള്ള യോഗ്യത. ഇത്തരം യോഗ്യതയുള്ളവര് അവരുടെ ശൈഖിനെ വിവരമറിയിക്കണം. ശൈഖിന്റെ അനുമതി ലഭിച്ചാല് സൗദി രാജാവിന്റ നിര്‍ദേശപ്രകാരം ഹജ്, ഔഖാഫ് മന്ത്രി ഇവര്‍ക്ക് സൗദി പൗരത്വം നല്‍കുമായിരുന്നു. 43 വര്‍ഷം മുന്‍പാണ് അവസാന നിയമനം നടന്നത്.\nProphet Muhammad mecca


ഫ്ലാറ്റിൽ പൂട്ടിയിട്ട് യുവതിയെ പീഡിപ്പിച്ച സംഭവം: പോലീസിന് സംഭവിച്ചത് ഗുരുതര വീഴ്ച എന്ന് സമ്മതിച്ച് സിറ്റി കമ്മീഷണർ; മാർട്ടിനെതിരെ പരാതിയുള്ളവർ സമീപിക്കണമെന്ന് അഭ്യർത്ഥിച്ച് പോലീസ് അറിയിപ്പ്. | Kerala Speaks\nഫ്ലാറ്റിൽ പൂട്ടിയിട്ട് യുവതിയെ പീഡിപ്പിച്ച സംഭവം: പോലീസിന് സംഭവിച്ചത് ഗുരുതര വീഴ്ച എന്ന് സമ്മതിച്ച് സിറ്റി കമ്മീഷണർ; മാർട്ടിനെതിരെ പരാതിയുള്ളവർ സമീപിക്കണമെന്ന് അഭ്യർത്ഥിച്ച് പോലീസ് അറിയിപ്പ്.\nകൊച്ചി: നഗരത്തിലെ ഫ്ലാറ്റില് യുവതിയെ ക്രൂരപീഡനത്തിന് ഇരയാക്കിയ ഇരുപത്തിയാറുകാരന് മാര്‍ട്ടിന് ജോസഫ് പുലിക്കോട്ടിലിനെതിരെ മറ്റാര്‍ക്കെങ്കിലും പരാതിയുണ്ടെങ്കില് പൊലീസിനെ സമീപിക്കാമെന്ന് അറിയിപ്പ്. മാര്‍ട്ടിനെതിരെ പരാതിയുള്ളവര്, അത് സാമ്ബത്തിക തര്‍ക്കങ്ങളോ മറ്റെന്ത് പരാതികളോ ആകട്ടെ പൊലീസിനെ സമീപിക്കണം. വിളിക്കേണ്ട നമ്ബര് കൊച്ചി പൊലീസ് പുറത്തുവിട്ടിട്ടുണ്ട്.\nപൊലീസിന്‍റെ അറിയിപ്പ് ഇങ്ങനെ:\nകേസന്വേഷണത്തില് പൊലീസിന് സംഭവിച്ചത് ഗുരുതര വീഴ്ച\nഫ്ലാറ്റില് പൂട്ടിയിട്ട് യുവതിയെ ക്രൂരമായി പീഡിപ്പിച്ച കേസ് അന്വേഷിക്കുന്നതില് പൊലീസിന്‍റെ വീഴ്ച സമ്മതിച്ച് കൊച്ചി സിറ്റി പൊലീസ് കമ്മീഷണര് സി എച്ച് നാഗരാജു രംഗത്തെത്തിയിരുന്നു. ജില്ലയില് സമാനമായ പീഡനങ്ങള് നടക്കുന്നുണ്ടോ എന്ന് റസിഡന്‍സ് അസോസിയേഷനുകളുടെ സഹായത്തോടെ അന്വേഷിക്കുമെന്ന് അദ്ദേഹം പറഞ്ഞു. മാര്‍ട്ടിന്‍റെയും സുഹൃത്തുക്കളുടെയും സാമ്ബത്തിക ഇടപാടുകളെക്കുറിച്ചും അന്വേഷിക്കുന്നുണ്ട്. മാര്‍ട്ടിനെ കോടതി 23 വരെ റിമാന്‍ഡ് ചെയ്തിരിക്കുകയാണിപ്പോള്.\nക്രൂരമര്‍ദ്ദനത്തിന്‍റെ ചിത്രങ്ങള് സഹിതം മാധ്യമങ്ങള് വാര്‍ത്ത നല്‍കിയപ്പോഴാണ് കേസിന്‍റെ ഗൗരവം തങ്ങളുടെ ശ്രദ്ധയില്‍പ്പെട്ടതെന്ന് വാര്‍ത്താസമ്മേളനത്തില് കമ്മീഷണര് സി എച്ച് നാഗരാജു തുറന്ന് സമ്മതിച്ചു. മേലുദ്യോഗസ്ഥരെ കേസിന്‍റെ പ്രാധാന്യം അറിയിക്കുന്നതിലടക്കം സെന്‍ട്രല് സ്റ്റേഷനിലെ ഉദ്യോഗസ്ഥര്‍ക്ക് വന്ന വീഴ്ചകളെ കുറിച്ച് അസിസ്റ്റന്‍റ് പൊലീസ് കമ്മീഷണര് അന്വേഷിക്കും.\nമാസം 40,000 രൂപ വരുമാനം വാഗ്ദാനം ചെയ്ത് യുവതിയില് നിന്ന് മാര്‍ട്ടിന‍് ജോസഫ്5ലക്ഷം രൂപ വാങ്ങിയിട്ടുണ്ട്. ഇത്രയും പണം ഉണ്ടാക്കാന് എന്ത് സാമ്ബത്തിക ഇടപാടുകളാണ് ഇവര് നടത്തിയതെന്ന് അന്വഷിക്കും. സമാനമായ രീതിയിലുള്ള ചില പരാതികള് ശ്രദ്ധയില് പെട്ടിട്ടുണ്ട്. ഈ സാഹചര്യത്തില് ജില്ലയിലെ ഫ്ലാറ്റുകള് കേന്ദ്രീകരിച്ച് കൂടുതല് അന്വേഷണം നടത്തുമെന്നും കമ്മീഷണര് പറഞ്ഞു\nമാര്‍ട്ടിനെതിരെ പുതിയ പരാതി നല്‍കിയ യുവതിയുടെ കാക്കനാട്ടെ ഫ്ലാറ്റിലെത്തി പൊലീസ് പരിശോധന നടത്തി. കഴിഞ്ഞ മെയ് 31-ന് രാത്രി ഫ്ലാറ്റില് അതിക്രമിച്ച് കയറി മാര്‍ട്ടിന് ജോസഫ് മര്‍ദ്ദിച്ചെന്നാണ് ഇന്‍ഫോപാര്‍ക്കില് ജോലി ചെയ്യുന്ന യുവതിയുടെ പരാതി. ഈ കേസുമായി ബന്ധപ്പെട്ട് സ്ത്രീത്വത്തെ അപമാനിക്കല്, ഭവന ഭേദനം, മര്‍ദ്ദിച്ച് പരിക്കേല്‍പ്പിക്കല് തുടങ്ങിയ വകുപ്പുകള് മാര്‍ട്ടിനെതിരെ ചുമത്തി.\nമാര്‍ട്ടിന് ജോസഫ് നല്‍കിയ മുന്‍കൂര് ജാമ്യ ഹര്‍ജി ഹൈക്കോടതി ഇന്ന് തള്ളിയിരുന്നു. മുന്‍കൂര് ജാമ്യ ഹര്‍ജി നിലനില്‍ക്കെ, തന്നെ അറസ്റ്റ് ചെയ്തതിലൂടെ പൊലീസ് കോടതിയെ അപമാനിച്ചെന്ന് മാര്‍ട്ടിന്‍റെ അഭിഭാഷകന് വാദിച്ചെങ്കിലും ഇതില് തെറ്റില്ലെന്നായിരുന്നു കോടതിയുടെ മറുപടി. ഹര്‍ജിയില് ഇടക്കാല ഉത്തരവ് ഒന്നും ഉണ്ടായിട്ടില്ലല്ലോ എന്നും കോടതി ചൂണ്ടിക്കാട്ടിയിരുന്നു.\nKakkanad Sexual Exploitation Case\nPrevious article“നോട്ടയ്ക്ക് 100, ബിജെപിക്ക് 125”: ബിജെപി ദേശീയ ഉപാധ്യക്ഷൻ എപി അബ്ദുള്ളക്കുട്ടിയെ ലക്ഷദ്വീപിലെ വോട്ട് കണക്ക് ഓർമിപ്പിച്ച് സാമൂഹ്യ മാധ്യമങ്ങൾ.\nNext article“ആർക്കും ഒരു പ്രയോജനവും ഇല്ലാത്ത പാഴ്ജന്മങ്ങൾ”: രാഷ്ട്രീയ പകപോക്കൽ ലക്ഷ്യമിട്ടു നടത്തുന്ന നിരന്തര പരിശോധനകൾക്കെതിരെ രൂക്ഷ പ്രതികരണവുമായി കിറ്റക്സ് എംഡി സാബു ജേക്കബ്; വി-ഗാർഡിനും, സിന്ധൈറ്റിനും പിന്നാലെ കിറ്റക്സും കേരളം വിടുന്നു?